
	讜讛讗诪专 砖诪讜讗诇 讗诪专 专讘讬 讛诇讻讛 讻专讘讬 讬讜住讬. 讜讛讜讗 讛讚讬谉 讚讛讜讛 诪爪讬 诇诪讬驻专讱 诪讚砖诪讜讗诇 讚驻专拽 讻诇 讛讙讟 (诇注讬诇 讚祝 讻讟.) 讚讗诪专 诪转谞讛 讛专讬 讛讬讗 讻讙讟 讚诪讬诇讬 诇讗 诪讬诪住专谉 诇砖诇讬讞 讗讘诇 诪诪转谞讬' 讚讗驻讬' 专讘讬 诪讗讬专 诪讜讚讛 讘讗讜诪专 诇砖谞讬诐 转谞讜 讗讜 诇砖诇砖讛 讗讜诪专 讻转讘讜 讜转谞讜 诇讗 诪爪讬 诇诪讬驻专讱 讚讛''讗 讚讟注诪讗 诪砖讜诐 讘讝讬讜谉 讚讘注诇 讻讚讗诪专 讗讘讬讬 讘驻专拽 讻诇 讛讙讟 (讙讝''砖) 讜讛讜讛 讗诪讬谞讗 讚讘讻转讬讘讛 诇讬讻讗 讘讝讬讜谉 讗诇讗 讘讞转讬诪讛 讚讗讬讻讗 驻专住讜诐 讟驻讬: 讻转讘 讬讚谉 讛讜讗 讗讜 讻转讘 讛讙讟 讛讜讗. 讗注''讙 讚诇讗 谞驻拽讗 诪讬谞讛 诪讬讚讬 讚讗讬讚讬 讜讗讬讚讬 诪讬诇讬 谞讬谞讛讜 讜诇讗 诪诪住专谉 诇砖诇讬讞 讛讗 诪住讬拽 讚诇砖诪讜讗诇 讗诪专 讗诪专讜 讻砖专 讜讗''讻 讞转诐 住讜驻专 讜注讚 驻住讜诇 讚讛讗 讘讛讗 转诇讬讗 讻讚讗诪专讬谞谉 讘住诪讜讱 讜讻砖讗讜诪专 诇砖谞讬诐 讻转讘讜 讜转谞讜 讛讜讬 讻讗讬诇讜 讗诪专 诇讛诐 讘驻讬专讜砖 砖讬砖转驻讜 讗讞专 注诪讛诐 诇讻转讜讘 讗讜 诇讞转讜诐 诇讻讱 讘注讬 诪讛 专讜爪讛 讛讘注诇 砖讬注砖讜 讛诐 讜诇拽诪谉 讚讗诪专 讗讬 住讘讬专讗 诇谉 讚讻转讘讜 讻转讘 讬讚谉 讛讜讗 讛讗 讻转讘 讛讙讟 讻讜' 讛讜讗 讛讚讬谉 讚讛讜讛 诪爪讬 诇诪讬诪专 讗驻讻讗 讗讬 住讘讬专讗 诇谉 讚讻转讘 讛讙讟 讛讜讗 讻转讘 讬讚谉 讻砖专: 讛讗 讻转讘 讛讙讟 讻砖专 讻讜'. 讜讗''转 讜诪讗讬 拽砖讬讗 诇讬讛 诪讛讗 讚诪讬诇讬 诇讗 诪讬诪住专谉 诇砖诇讬讞 讛讗 诇专''诪 讗驻讬' 诪爪讗讜 讘讗砖驻讛 讻砖专 讜讬''诇 讚砖诪讜讗诇 驻讜住拽 讛诇讻讛 讻专' 讗诇注讝专 讜诇''诇 讚专''诪 讜诇驻''讝 专' 讬讜住讬 讚诪转谞讬' 谞诪讬 讻专''讗 讗''谞 谞讛讬 讚诪讻砖专 专''诪 讻砖诪爪讗讜 讛讘注诇 讘讗砖驻讛 讛讬讻讗 砖爪讜讛 诇讻转讜讘 诪讜讚讛 专''诪 砖爪专讬讱 诇注砖讜转 爪讜讜讬讜 讜讗驻讬诇讜 讻转讘 讬讚谉 讛讜讗 讛讜讬 讻讗讬诇讜 爪讜讛 诇讛讚讬讗 砖讬讗诪专 诇住讜驻专 砖讬讻转讜讘 讜诇讗 住讙讬 讛讻讗 讘诪爪讗讜 讘讗砖驻讛 讗驻讬诇讜 诇专''诪: 讞转诐 住讜驻专 砖谞讬谞讜. 讜讗''转 讛讗 砖诪讜讗诇 讙讜驻讬讛 拽讗诪专 讘驻专拽 讘转专讗 (诇拽诪谉 讚祝 驻讜:) 讚讻转讘 住讜驻专 讜注讚 砖谞讬谞讜 讜讗转讬讗 诪转谞讬转讬谉 讗驻讬诇讜 讻专''诪 讚诇讗 谞驻讬拽 诪讬谞讬讛 砖讜诐 讞讜专讘讗 讗''讻 诪讗讬 驻专讬讱 诇讬讛 讛讻讗 诇砖诪讜讗诇 讜讬''诇 讚谞讛讬 讚驻诇讬讙 讘驻讬专讜砖 讚诪转谞讬转讬谉 讚讻转讘 住讜驻专 讜注讚 讘诪讬诇转讬讛 讚专' 讬讜住讬 诇讗 讗砖讻讞谉 讚驻诇讬讙 讗讚专讘 讞住讚讗 讜专讘讬 讬专诪讬讛 讗讬 诪讜讚讛 专' 讬讜住讬 讘讗讜诪专 讗诪专讜 讗讬 诇讗讜 讜讘驻专拽 诪讬 砖讗讞讝讜 (诇拽诪谉 讚祝 注讘.) 讚讬讬拽讬谞谉 诪讘专讬讬转讗 诇讗驻讜拽讬 诪诪讗谉 讚讗诪专 诪讜讚讛 专讘讬 讬讜住讬 讘讗讜诪专 讗诪专讜: 诪转谞讬转讬谉 诪谞讬 专讘讬 讬讜住讬 讛讬讗 讚讗诪专 诪讬诇讬 诇讗 诪讬诪住专谉 诇砖诇讬讞. 讗驻讬诇讜 讘讗讜诪专 诇砖诇砖讛 转谞讜 讛讜讗 讛讚讬谉 讘讗讜诪专 讗诪专讜 讜诇讛讻讬 诇讗 谞驻拽讗 诪讬谞讛 讞讜专讘讗 讗讘诇 诇专''诪 讚讗诪专 诪讬诇讬 诪讬诪住专谉 诇砖诇讬讞 讘讗讜诪专 诇砖诇砖讛 转谞讜 讻''砖 讘讗讜诪专 讗诪专讜 讚讻砖专 讜诇讛讻讬 诇讚讬讚讬讛 讞转诐 住讜驻专 讜注讚 驻住讜诇 讚诇讗 诇讬转讬 诇讬讚讬 讞讜专讘讗 讜诇诪讗讬 讚诪住讬拽 谞诪讬 讘讗讜诪专 讗诪专讜 讻砖专 讜诇讗 转注砖讛 讜诇讗 砖讻讬讞讗 诪''诪 诇讗 诪转讜拽诪讗 诪转谞讬转讬谉 讚诪讻砖讬专 讞转诐 住讜驻专 讜注讚 讻专讘讬 诪讗讬专 讚讞讬讬砖讬谞谉 诇讚讬讚讬讛 诇转拽诇讛 讗讞专讬转讬 讚讝讬诪谞讬谉 讚讗诪专 诇砖诇砖讛 转谞讜 讜谞诪诇讻讜 砖诇砖转谉 诇讜诪专 诇住讜驻专 诇讻转讜讘 讜诇驻诇讜谞讬 讜驻诇讜谞讬 诇讞转讜诐 讜讗讝诇讬 转专转讬 诪讬谞讬讬讛讜 诪讚注转 砖诇砖转谉 讜讗诪专讜 诇住讜驻专 讜讻转讘 讜诪砖讜诐 讻讬住讜驻讗 讚住讜驻专 诪讞转诪讬 诇讬讛 讘诇讗 讬讚讬注转 砖诇讬砖讬 讜讛讗 砖讻讬讞讗 讚讻砖讗讜诪专 诇砖诇砖讛 转谞讜 讗讜诪专讬诐 诇讗讞专讬诐 砖讬讻转讘讜 讜讬转谞讜 诇讻转讞讬诇讛 讻讚转谞谉 讘诪转谞讬' 讜诇讗 讞讬讬砖讬谞谉 砖诪讗 转砖讻讜专 注讚讬诐 讻讬 讗诪专 诇讙' 转谞讜 讚讻讬讜谉 讚讗讜诪专 讗诪专讜 讻砖专 讜诇讗 转注砖讛 诇讗 讬讞转讜诐 讛住讜驻专 讗诐 诇讗 砖讬讚注 讘讜讚讗讬 砖注砖讗谉 讛讘注诇 讘''讚 讜讗诐 转讗诪专 讻讬讜谉 讚诇专''诪 讞转诐 住讜驻专 讜注讚 驻住讜诇 讛讬讻讬 转谞谉 讗诪专





专诪讘"谉

诪讗讬 讛讚讘专 爪专讬讱 转诇诪讜讚 讗讬诇讬诪讗 诪讬诇讬 诪讬诪住专谉 诇砖诇讬讞 讗讜 诇讗 讜讛讗 讗诪专 砖诪讜讗诇 讛诇讻讛 讻专' 讬讜住讬. 拽"诇 诇专"诪 谞诪讬 讘砖谞讬诐 讛谉 注爪诪诐 讻讜转讘讬谉 讜专讗讬转讬 讘转讜住驻讜转 砖诪转专爪讬诐 讛转诐 讚讬诇诪讗 讟注诪讗 讚专' 诪讗讬专 讛转诐 诪砖讜诐 讘讝讬讜谉 讚讘注诇 讻讚诪驻专砖 讗讘讬讬 诇注讬诇 讘驻' 讻诇 讛讙讟 讜讘讻诇 诇讗 拽驻讬讚 讗诇讗 讘讞转讬诪讛 砖注诇 讬讚讬 讛注讚讬诐 讛讞转讜诪讬诐 讘讙讟 诪转驻专住诐 讛讚讘专 砖讛讜讗 讗讬谞讜 讬讜讚注 诇讻转讜讘 讛讬' 讛讻讗 砖讛诐 讞转诪讜 讻砖专 讻讗诇讜 讛诐 讻转讘讜讛讜 讜讞转诪讜讛讜 讜讗注"讙 讚讗诪专讬谞谉 讛转诐 诪讗讬 讘讬谞讬讬讛讜 讗"讘 砖诇讬讞 诪转谞讛 讚诇讗讘讬讬 诪转谞讛 讗讬谞讛 讻讙讟 讜诇专讘讗 讻讙讟 讜拽讗诪专讬谞谉 讘驻诇讜讙转讗 专讘 讗诪专 讗讬谞讛 讻讙讟 讜砖诪讜讗诇 讗诪专 讻讙讟 讚讗诇诪讗 砖诪讜讗诇 诇讗 住"诇 讻讗讘讬讬 讚讬诇诪讗 砖诪讜讗诇 诇讗讜 诇专"诪 拽讗诪专 讗诇讗 讗诇讬讘讗 讚专' 讬讜住讬 谞住讘 诇讛 诇讛讗 讗讬讛讜 驻住拽 讘砖诪注转讬' 讻专' 讬讜住讬 讚诪讬诇讬 诇讗 诪诪住专谉 诇砖诇讬讞 讻诇诇 讜讛讬诇讻讱 诪转谞讛 讜讚讗讬 讛专讬 讛讜讗 讻讙讟 讻诇 讝讛 讗诪专讜 讘转讜住驻' 讜讬驻讛 驻诇驻诇讜 讻诪谞讛讙诐.
讜讗注"驻 讻谉 讗讬谞讜 诪讞讜讜专 讚讘住讜驻专 谞诪讬 讬砖 讘讝讬讜谉 讚讘注诇 砖讛讜讗 讛讬讜讚注 讜讛诪讙诇讛 讘讬讜转专 砖诇讗 讻转讘讜 讛讘注诇 讘讬讚 砖讗诇讜 讛注讚讬诐 讛讞转讜诪讬诐 驻注诪讬诐 砖讗讬谞诐 诪讻讬专讬诐 诪讬 讻转讘讜 讜讻讬 讻讜诇诐 诪讻讬专讬诐 讛诐 讘讻转讘 讬讚讜 砖诇 讘注诇 讜诪讬讛讜 诇讻讜诇诐 讬砖 诇讞讜砖 诇讘讝讬讜谉 砖讛讜讗 讗讬谞讜 专讜爪讛 诇讙诇讜转 拽诇讜谞讜 讗诇讗 诇讗' 讘诇讘讚. 讗诇讗 讬砖 诇转专抓 讘诪讛 砖讛拽砖讬' 砖讛砖转讗 谞注砖讛 讻诪讬 砖讗讜诪专 诇讙' 转谞讜 讜讗讜专讞讬' 讚转诇诪讜讚讗 诇诪讬讚拽 诪注讬拽专讗 讘诪讗讬 讚讛讚专 诪转专抓 讘住讜祝, 讻谞"诇 讜讚讘专 讘专讜专 讛讜讗. 



讜诪讬 诪讜讚讛 专' 讬讜住讬 讘讗讜诪专 讗诪专讜 讜讛转谞谉 讜讻讜' 讜讗诪专 专' 讬专诪讬讛 讞转诐 住讜驻专 砖谞讬谞讜. 讛拽砖讜 讘转讜住驻讜转 诪讗讬 拽讜砖讬讗 诇砖诪讜讗诇 讜讛讗 讗讬讛讜 诇讬转 诇讬讛 诇讚专' 讬专诪讬讛 讚讗讬讛讜 住讘专 讻转讘 住讜驻专 砖谞讬谞讜 讚拽讗诪专讬谞谉 讛转诐 讜砖诪讜讗诇 讗诪专 讗驻讬诇讜 讻转讘 住讜驻专 讜注讚 砖讛专讬 砖谞讬谞讜 讻转讘 住讜驻专 讜注讚 讻砖专 讜诪讜拽讬诐 诇讛 讘住驻专讗 讚诪讜讘讛拽 讚转谞砖讗 诇讻转讞诇讛 讜诪转专爪讬诐 讚讛讻讬 诪讬讬转讬 诇讛 专讗讬讛 讻讬讜谉 讚诇专' 讬专诪讬讛 讜专讘 讞住讚讗 讜讚讗讬 诇讗 诪讜讚讛 专' 讬讜住讬 讘讗讜诪专 讗诪专讜 诪住转诪讗 砖诪讜讗诇 诇讗 驻诇讬讙 注诇讬讬讛讜 讘诪讬诇转讬讛 讚专' 讬讜住讬 讗注"讙 讚诇讚讬讚讬讛 诇讗 砖诪注讬谞谉 诇讬讛 诇专' 讬讜住讬 讛讻讬 讜讝讛 转讬专讜抓 专注讜注.
讗诇讗 讬"诇 讚诪转谞讬' 诇砖诪讜讗诇 讻诇 讻转讘 住讜驻专 讜注讚 拽转谞讬 讘讬谉 讘讻转讬讘讛 讛谞讬讻专转 讻讙讜谉 住驻专讗 讚诪讜讘讛拽 讘讬谉 讘讞转讬诪讛 诪驻讬拽 砖诪讜讗诇 讞转讬诐 住讜驻专 诪诪转谞讬', 讜讙诐 讝讛 讗讬谞讜 诪讞讜讜专.
讗讘诇 谞"诇 讚讗驻讬诇讜 讘讻转讘 住讜驻专 谞诪讬 诪驻讬拽 诪讬谞讬讛 讞讜专讘讗 讚讝讬诪谞讬谉 讚讗诪专 诇讘' 讗诪专讜 诇住讜驻专 讜讬讻转讜讘 讜驻诇讜谞讬 讜驻' 讜讬讞转诪讜 讜诪砖讜诐 讻讬住讜驻讗 讚住讜驻专 讞讬讬砖讬谞谉 讜诇讗 诪讞转诪讬 讗诇讗 讞讚 讜诪讻砖专讬 诇讬讛 讘讻转讘 住讜驻专 诪讜讘讛拽 讜注讚 讗' 讜诇讬转 诇讬讛 讻住讜驻讗 诇住讜驻专 讘讛讻讬 讗诇讗 讬拽专讗 谞诪讬 注讘讚讬 诇讬讛 讜讘注诇 诇讗 讗诪专 讛讻讬 讚诇讗 住诪讬讱 注诇讬讛 讘注讚 讗诇讗 注诇 驻' 讜驻' 讚讗诪专 讜讛讗 讚诪讬讬转讬 讙诪专' 讚专' 讬专诪讬讛 诪砖讜诐 讚注诇讛 讗讬转诪专 讚专讘 讞住讚讗 讜诪讬讬转讬 驻讬专讜砖讗 诇诪转谞讬' 讜讛"讛 诇砖诪讜讗诇 谞诪讬 讛讻讬 讛讬讗. 



讜讗诪专 专讘 讞住讚讗 诪转谞讬' 诪谞讬 专' 讬讜住讬 讛讬讗 讚讗诪专 诪讬诇讬 诇讗 诪诪住专谉 诇砖诇讬讞. 驻讬专砖"讬 讝"诇 讚讗讬 专' 诪讗讬专 谞驻讬拽 诪讬谞讬讛 讞讜专讘讗 讚诪驻专砖讬谞谉 讘讙诪专讗 讝讬诪谞讬谉 讚讗诪专 诇讛讜 诇讘' 讗诪专讜 讜讻讜' 讜诪转专抓 讻讬讜谉 讚讗诪专 诪专 讻砖专 讜诇讗 转注砖讛 讜诇讗 砖讻讬讞 讛诇讻讱 诇讗 讙讝专讬谞谉 讜诇讬转 诇讬讛 讚专讘 讞住讚讗 讜讻转讘 住讜驻专 诇砖诪讜讗诇讚讘专讬 讛讻诇 讛讬讗 讜诪讬讛讜 诇专讘 讞住讚讗 诇讗 诪讜讚讛 专' 讬讜住讬 讘讗诪专讜.
讜讘转讜住驻讜转 诪拽砖讬诐 讗"讻 讛讜讛 诇讛诐 讘讙诪专讗 讙讜诪专 讜讗住"讚 诪讜讚讛 专' 讬讜住讬 讘讗讜诪专 讗诪专讜 诇专' 讬讜住讬 谞诪讬 谞驻讬拽 诪讬谞讬讛 讞讜专讘讗 讚专' 诪讗讬专 诪诪讛 砖驻讬专砖讜 讗讜转讛 诇专' 讬讜住讬 讜诇讗 驻讬专砖讜讛 诇专' 诪讗讬专 诪砖诪注 砖讞讜专讘讗 讗讞专转 讛讬讗 讜注讜讚 讛讬讻讬 诪转专爪讬 讚砖诪讜讗诇 诇讬转 诇讬' 讚专讘 讞住讚讗 讜讛讗 讻诇 注讬拽专 拽讜砖讬讗 讚讙诪专讗 诇讬转讗 诪诪转谞讬' 诇砖诪讜讗诇 讚讗讬讛讜 诇讬转 诇讬讛 讞转诐 住讜驻专 砖谞讬谞讜 讗诇讗 讚诪讬讬转讬 专讗讬讛 讘讙诪' 讚专' 讬专诪讬讛 讜专讘 讞住讚讗 住讘专讬 讚诇讗 诪讜讚讛 专' 讬讜住讬 讘讗讜诪专 讗诪专讜 讜诪住转诪讗 诇讗 驻诇讬讙 砖诪讜讗诇 注诇讬讬讛讜 讘讛讛讬讗 讚专' 讬讜住讬 讜讛讬讻讬 诪转专抓 讛砖转讗 讚驻诇讬讙 注诇讬讬讛讜 讜讗讬谞讛讜 住讘专讬 诇讗 诪讜讚讛 专' 讬讜住讬 讘讗诪专讜 讜砖诪讜讗诇 住讘专 诪讜讚讛 讜讝讜 讛拽讜砖讬讗 诇驻讬 砖讬讟转诐 讻转讬专讜抓 砖诇诪注诇讛. 
讜注讜讚 讛拽砖讜, 讗诐 讻驻讬' 砖诇 专砖"讬 讝"诇 讛讬讻讬 讛讚专 诪拽砖讬 讛谞讬讞讗 诇诪"讚 讻砖专 讜诇讗 转注砖讛 讗诇讗 诇诪"讚 讻砖专 讜转注砖讛 诪讗"诇 讚讬诇诪讗 砖诪讜讗诇 住"诇 讻诪"讚 讻砖专 讜诇讗 转注砖讛 讜诪讜讚讛 专' 讬讜住讬 讘讗诪专讜 讜诪"讚 讻砖专 讜转注砖讛 住讘专讬 讻专讘 讞住讚讗 讜诇讗 诪讜讚讛 专' 讬讜住讬 讘讗诪专讜 讜驻诇讬讙讗 讚砖诪讜讗诇.
诇驻讬讻讱 驻讬专砖讜 讘转讜住' 讛讗 讚讗诪专 专讘 讞住讚讗 诪转谞讬' 专' 讬讜住讬 讛讬讗 讚讗诪专 诪讬诇讬 诇讗 诪诪住专谉 诇砖诇讬讞 诪砖讜诐 讚诇专"诪 谞驻讬拽 诪讬谞讬讛 谞诪讬 讞讜专讘讗 讗讞专讬转讬 讚讝讬诪谞讬谉 讚讗诪专 诇讙' 转谞讜 讜讛诐 讗诪专讜 诇住讜驻专 砖讬讻转讜讘 讘诪注诪讚 砖诇砖转谉 讜讛诇讱 讗讞讚 诪讛诐 诇砖讜拽 讜住讘讜专讬谉 讛讘' 讻讬讜谉 砖讞讘专谞讜 讛住讻讬诐 注诪谞讜 注诇 讛住讜驻专 讛讝讛 砖讬讻转讜讘 专讜爪讛 讛讜讗 砖讬讞转讜诐 讜诪讞转诪讬 诇讬讛 讛谞讱 转专讬 注诐 讗讞讚 诪讛诐 讜讘注诇 诇讗 讗诪专 讛讻讬 砖诇讗 谞转谉 专砖讜转 讗诇讗 诇砖诇砖转谉 砖注砖讗谉 讘"讚 讜诪讬讛讜 诇讬讻讗 诇诪讬讞砖 砖诪讗 讬讞转诪讜 讛讘' 讗讞专 砖诇讗 诪讚注转 讛讙' 讚讗诐 讻谉 讗驻讬诇讜 讞转诐 住讜驻专 讜注讚 驻住讜诇 诇讬讻讗 转拽谞转讗 讗诇讗 诇住讜驻专 讘诇讘讚 讛讜讗 讚讞讬讬砖讬谞谉 砖诪讗 讬讞转诪讜讛讜 注诐 讗讞' 诪讛诐 讚讻讬讜谉 砖讛住讻讬诐 注诪讛诐 注诇 讻转讬讘转讜 住讘专讬 专讜爪讛 讛讜讗 讘讞转讬诪转讜 讜注讜讚 讚诇讗 诇讬讻住讜祝 讜诪转专抓 讻讬讜谉 讚讗诪专 诪专 讻砖专 讜诇讗 转注砖讛 诇讗 砖讻讬讞 讛讱 讞讜专讘讗 讻专' 讬讜住讬 讜诇讗 讙讝专讜 讜专讘 讞住讚讗 讗讬转讗 诪砖讜诐 讚诇专"诪 谞驻讬拽 诪讬谞讬讛 讞讜专讘讗 讚驻专砖讜 讝"诇. 讜诇驻讜诐 讛讻讬 诪拽砖讬谞谉 讜讛讚专 诪拽砖讬 讗诇讗 诇诪"讚 讻砖专' 讜转注砖讛 诪讗"诇 讚诇讗 驻诇讬讙讬 讗诪讜专讗讬 讻诇诇 讘诪讬诪专讬讛 讚专' 讬讜住讬 讗讬 诪讜讚讛 讘讗诪专讜 讗讬 诇讗. 讝讛讜 转讜专祝 驻讬专讜砖诐 讝"诇. 
讜诇砖讜谉 专砖"讬 诪讞讜讜专 诇讬 诪讝讛, 砖讗讬谉 讗诇讜 讗诇讗 讚讘专讬 谞讘讬讗讜转 讜讛讬讗讱 讗驻砖专 砖诇讗 讬驻专砖讜 讘讙诪专讗 讞讜专讘讗 讝讜 讻诇诇 讗讘诇 诇讚讘专讬 专砖"讬 讝"诇 诪转讜讱 砖讛讬讜 爪专讬讻讬诐 诇讛讝讻讬专 讛讞讜专讘讗 诇专' 讬讜住讬 拽爪专讜 讜讗诪专讜 诪转谞讬' 专' 讬讜住讬 讛讬讗. 讜讗住"讚 诪讜讚讛 专' 讬讜住讬 讘讗讜诪专 讗诪专讜 讛讚专 住"诇 诇专' 讬讜住讬 讻专"诪 讜谞驻讬拽 诪讬谞讛 诇转专讜讬讬讛讜 讛讱 讞讜专讘讗. 讜注讜讚 讚讛讗 拽讬讬"诇 讚讛讗 谞诪讬 讻砖专 讜诇讗 转注砖讛 讛讬讗 讚讻讬讜谉 讚讞砖砖讗 诪砖讜诐 砖诪讗 转砖讻讜专 注讚讬诐 讛讬讗 讗祝 讘讙' 砖讗诪专 诇讛诐 转谞讜 讬砖 诇讞讜砖 讘讻讱 砖诪讗 转砖讻讜专 注讚讬诐 讙' 砖讬讻讜诇讬诐 讗讞专讬诐 诇讻转讜讘 讜诇讞转讜诐 讜诇讬转谉 注诇 驻讬讛诐 讜讻"砖 诇诪"讚 讗转诐 讞转讜诪讜 讜诇讗 转注砖讛. 讜讻"讞 讻讬讜谉 砖讛诐 讘"讚 讻砖专 讗"讻 谞驻讬拽 诪讬谞讬讛 讞讜专讘讗 讚讝讬诪谞讬谉 讚讗诪专 诇讙' 讗诪专讜 诇住讜驻专 讜讬讻转讜讘 讜讻讜' 讚诇讗 注讚讬驻讬 讙' 诇专"诪 诪诇专' 讬讜住讬. 
讗讘诇 诇砖讜谉 专砖"讬 讝"诇 讛讜讗 讛谞专讗讛 讜讛谞讻讜谉. 讜诪讛 砖讛拽砖讜 诪驻谞讬 诪讛 诇讗 讗诪专讜 讚诪"讚 讻砖专 讜转注砖讛 住讘专 诇讛 讻专讘 讞住讚讗 讚诇讗 诪讜讚讛 专' 讬讜住讬 讘讗讜诪专 讗诪专讜 讜砖诪讜讗诇 住讘专 讻砖专 讜诇讗 转注砖讛 讜诪讜讚讛 讬"诇 诪砖讜诐 讚砖诪讜讗诇 诪砖诪讬讛 讚专讘 讗诪专 讛诇讻讛 讻专' 讬讜住讬 讘讗诪专讜 讜专讘 讙讜驻讬讛 讛讜讗 讚讗诪专 讻砖专 讜诇讗 转注砖讛 讝讗转 讘讬砖专讗诇 讜专讘 转谞讗 讛讜讗 讜讗诇讬讘讗 讚谞驻砖讬讛 拽讗诪专 讻砖专 讚讗诇诪讗 诪讜讚讛 讛讜讗 专' 讬讜住讬 讘讗诪专讜 讜诪"讚 讻砖专 讜诇讗 转注砖讛 诇专' 拽讗诪专 诇讜诪专 讚讗注"讙 讚讘驻诇讜' 讜驻诇讜' 讗诪专 专讘 诇讗 转注砖讛 讘讗转诐 讞转诪讜 注砖讛 讛诇讻讱 诇诪"讚 讻砖专 讜诇讗 转注砖讛 谞讬讞讗 讚诪讜讚讛 专' 讬讜住讬 讘讗诪专讜 讜诪"讛 讻砖专 讻讬讜谉 讚诇讗 转注砖讛 诇讬讻讗 讞讜专讘讗 讘讞转诐 住讜驻专 讗诇讗 诇诪"讚 诇专' 讬讜住讬 讜诇专' 讻砖专 讜转注砖讛 讗讬 讻砖专 诪讜讚讜 讘讗诪专讜 讜讗讬 转注砖讛 谞驻讬拽 诪讬谞讬讛 讞讜专讘讗 讛讬"诇 诇讬转 诇讬讛 拽讬讜诐 讗诇讗 讻讚诪转专抓 讙诪专讗 讚专' 讬讜住讬 转专转讬 讗诪专 讜砖诪讜讗诇 讜专' 讚讗诪专讬 讘砖诪讬讛 住讘专讬 诇讬讛 讻讜讜转讬讛 讘讞讚讗 讜驻诇讬讙讬 注诇讬讛 讘讗诪专讜 讜诪注讬拽专讗 讛讜"诇 诇诪驻专讱 诪转专讬 诪讬诇讬 讚专' 讗讬驻讻讗 诪讬 诇讗 诪讜讚讛 专' 讬讜住讬 讘讗诪专讜 讛讗 讻专' 讬讜住讬 住"诇 讜拽讗诪专 讻砖专 讜诇讗 转注砖讛 讗诇讗 讙诪专讗 谞拽讟 砖讬讟转讗 讚诇讗 诪讜讚讛 讜讚讬讬拽 讜讗转讬 注讚 讚诪住讬拽 讛讻讬 讘讜讚讗讬 讚诇讗 诪讜讚讛 讻谞"诇 讜讚讘专 谞讻讜谉 讜诪讞讜讜专 讛讜讗.
讜讗"拽 讛讬讻讬 讗诪专讬谞谉 讚讻讬讜谉 讚讻砖专 讜诇讗 转注砖讛 诇讗 砖讻讬讞 讜诇讗 讙讝专讬谞谉 讗驻讬诇讜 诇专"诪 讜讛讗 专讘 讞住讚讗 讛讜讗 讚讗诪专 诇拽诪谉 讘讻讜诇谉 诇讗 转注砖讛 讜讬"诇 讛讱 讚讗讬转诪专 讛讻讗 讗诪专 专讘 讞住讚讗 专' 讬讜住讬 讛讬讗 讗诇讬讘讗 讚诪讗谉 讚讗驻讬讱 诇讛讜 讗讬转诪专 讜诇诇讬砖谞讗 讚讙诪专讗 转谞讬 讛讻讗 专讘讛 讗讘诇 专砖"讬 讝"诇 驻讬' 诇拽诪谉 讜讗讬讻讗 讚诪驻讬讱 诇讛讜 诇专讘讛 讜专讘 讬讜住祝 讜讬"诇 讚专讘 讞住讚讗 住讘专 讗注"驻 砖讗诪专讜 讻砖专 讜诇讗 转注砖讛 讙讝专讬谞谉 诇驻专讜拽讬' 诇砖诪讜讗诇 讛讬讗 讜讘诪住拽谞讗 诇砖诪讜讗诇 讙讜驻讬' 诇讗 爪专讻讬' 诇讬讛 讜住讜讙讬讗 讚砖诪讜讗诇 讘讻转讘 住讜驻专 讜注讚 讚诪讻砖讬专 讘住驻专讗 讚诪讜讘讛拽 讗诇讬讘讗 讚诪转谞讬' 讛讬讗 讗诇讗 讚讗"诇 讗注"讙 讚驻讬专讜拽讬谉 讗讚讞讬 诇讬讛 诪"诪 诪讬诇转讗 讚讟注诪讗 讛讬讗 讚讻诇 诇讗 转注砖讛 诇讗 砖讻讬讞讗 诇诪讙讝专 讘讛 讚讘讻诇 讚讜讻转讗 讗砖讻讞谉 讘诪讬诇转讗 讚诇讗 砖讻讬讞讗 诇讗 讙讝专讜 专讘谞谉 讛诇讻讱 诇诪"讚 诇讗 转注砖讛 诇注讜诇诐 诇讗 讙讝专讬谞谉 讜讞转讜诐 住讜驻专 讚讛' 讛讬讗. 
讜注讜讚 专讗讬转讬 讘转讜住驻讜转 讚诪拽砖讬谉 讻讬讜谉 讚讞讬讬砖讬谞谉 诇讞讜专讘讗 讚诪砖讜诐 讻住讜驻讗 讚住讜驻专 诪讞转诪讬 诇讬讛 讛讗 讚拽转谞讬 诪转谞讬' 诇专' 讬讜住讬 讘讙' 讛专讬 讗诇讜 讬诇诪讚讜 讜讬讻转讘讜 讜讛讬讬谞讜 讞转诐 讬讚诐 讻讚讗诪专讬谞谉 诪讬 讗讬讻讗 讘讬 讚讬谞讗 讚诇讗 讬讚注讬 诇诪讬讞转诐 讗讘诇 讻转讘 讛讙讟 讗讜诪专 诇住讜驻专 讜讬讻转讜讘 诇讻转讞诇讛 讛讬讻讬 注讘讚讬 讛讻讬 讜讛讗 谞驻讬拽 诪讬谞讬讛 讞讜专讘讗 讚诪砖讜诐 讻住讜驻讗 讚住讜驻专 讛讜讗 讞讬讬砖讬谞谉 讜诪讞转诪讬 诇讬讛 讜谞讚讞拽讬谉 讘转讬' 拽讜砖讬讗 讝讜. 讜讻谉 专讗讬转讬 诪拽砖讬诐 讗讬 谞讬讜讚讛 讘讗讜诪专 讗诪专讜 讛讬讻讬 讗诪专讬谞谉 讻转讜讘讜 讻转讘 讬讚谉 讛讜讗 讻转讘 讛讙讟 讻砖专 讛讜讗 讜讛讗 谞驻讬拽 诪讬谞讬讛 讞讜专讘讗 讚诪砖讜诐 讻住讜驻讗 讚住讜驻专 讛讜讗 讚讞讬讬砖讬谞谉 讜诪讞转诪讬 诇讬讛 讜讗谞讬 转诪讛 注诇 专讘讜转讬谞讜 讛爪专驻转讬诐 讝"诇 砖讛专讬 诇讗 讙讝专讜 讗诇讗 讻砖讞转诐 住讜驻专 讚驻住诇讬 讞转诐 住讜驻专 诪砖讜诐 讚讝讬诪谞讬谉 诪讞转诪讬 诇讬讛 讘驻住讜诇 讗讘诇 讘砖诇讗 讞转诐 讗讬谉 讻讗谉 讙讝讬专讛 讜讗讬谉 讻讗谉 讞砖砖. 
讜砖讗诇讜 诇专"转 讝"诇, 诇专讘 讞住讚讗 讚讗诪专 讗诪专 诇讘' 讗诪专讜 诇住讜驻专 讜讬讻转讜讘 讜讗转诐 转讞讜诪讜 讻砖专 讜诇讗 转注砖讛 诪转谞讬' 讚拽转谞讬 讗诪专 诇讘' 转谞讜 讜讻讜' 讛专讬 讗诇讜 讬讻转讘讜 讜讬转谞讜 讘诪讗讬 诪讜拽诪讬谞谉 诇讛 讗讬 讻转讘 住讜驻专 讜讞转诐 注讚 讛讗 讗诪专转 诇专"诪 驻住讜诇 讜讗讬 谞诪讬 讚讗诪专 诇砖谞讬诐 讗诪专讜 诇驻诇讜谞讬 讜讬讻转讜讘 讜讗转诐 转谞讜 诇讛 砖讛讜讗 讻讗讜诪专 诇讛诐 讞转讜诪讜 讛讗 讗诪专转 诇讗 转注砖讛. 讜讛砖讬讘 诇讜 讚讬诇诪讗 诪转谞讬' 讘讚讬注讘讚 讜诇讬转讗 讚诪转谞讬' 讬讻转讘讜 拽转谞讬 讜诇讻转讞诇讛 诪砖诪注 讜讻谉 讘转讜住驻讜转 谞讚讞拽讬谉 讘讝讛 讘住讘专讜转 砖讗讬谉 诇讛诐 注讬拽专.
讗诇讗 讬"诇 讻讚讗诪专谉 讚诇诪讗谉 讚转谞讬 诪砖诪讬讛 讚专讘 讞住讚讗 讻砖专 讜诇讗 转注砖讛 讞转诐 住讜驻专 讜注讚 讻砖专 诇讻转讞诇讛 讚诇讗 讙讝专讬谞谉 讜讻讚砖诪讜讗诇 讜转谞讬 诇讛讜 诇讛讗 讚讗诪专讬谞谉 诪转谞讬转讬谉 专' 讬讜住讬 讻专讘讛 讚讛讜讬讗 讘专 讝讜讝讬 讜诪"讚 诪砖诪讬讛 诪转谞讬' 专' 讬讜住讬 住讘专 讗诪专讜 讻砖专 讜转注砖讛 诇住讜驻专 讜讬讻转讜讘 讘讗转诐 讞转诪讜 讜讛讬讬谞讜 诪转谞讬' 讜讘专 诪谉 讚讬谉 讛"诇 诇专"转 讝"诇 诇诪讬诪专 诪转谞讬' 讘砖讗诪专 讛讘注诇 注爪诪讜 诇住讜驻专 讻转讜讘讜 讜讗诪专 诇讘' 讗讞专讬诐 讞谞讜 讝讜 诇讙' 讻转讘讜 讜转谞讜 讜诪讻转讘 讬讚谉 拽讗诪专 讜讝讛 注讬拽专 讚讛讗 专讘讬 讬讜住讬 诇讗 诪讜讚讛 讘讗讜诪专 讗诪专讜 讜讗"诇 讘专讬砖讗 诇讬讘讗 驻诇讜讙转讗 讘讛讚讬讛 讗诇讜 讬讻转讘讜 讜讬转谞讜 讘讞讚 讙讜讜谞讗 讛讜讗 诇专"诪 讜专' 讬讜住讬.
拽' 诇讬 诇专' 讬讜住讬 讚讗诪专 讗驻讬诇讜 讗讜诪专 讗诪专讜 诇讗 诪"讟 讗讬 诪砖讜诐 诪讬诇讬 诪讗讬 诪讬诇讬 拽讗 诪住专 讗讬讛讜 诇砖诇讬讞 讛专讬 诇讗 诪住专 诪讬诇讬 讗诇讗 讛专讬 讝讛讜 注讜砖讛 砖诇讬讞 砖诇讗 讘驻谞讬讜 讜讗"转 砖诇讗 讞诇拽 专' 讬讜住讬 讗诇讗 讘讗讜诪专 讗诪专讜 诪讚注转讬讻诐 讗讘诇 诇讗 讘注讜砖讛 讗讜转讜 砖诇讬讞 讘讻诇 诪拽讜诐 砖讛讜讗 讛讗 诇讗 诪砖诪注 讛讻讬 讚讛讗 驻讬' 讘讛讚讬讗 讜诇驻诇讜谞讬 讬驻诇讜谞讬 讜讬讞转诪讜 讜讻谉 驻讬' 诇住讜驻专 驻诇讜谞讬 砖讬讻转讜讘 讜讗讬谉 诇讱 爪讚 讛讬转专 诇讜诪专 诇讗讞专讬诐 诇讻转讜讘 讗诇讗 讛砖讜诪注 诪驻讬讜 讬讻转讜讘 讜注讜讚 讚讗住"讚 诪讜讚讛 专' 讬讜住讬 讘诪诪谞讛 讗讜转讜 砖诇讬讞 讘讻诇 诪拽讜诐 砖讛讜讗 谞驻讬拽 诪讬谞讬讛 讞讜专讘讗. 讜讛讻讬 谞诪讬 诪砖诪注 讘驻专拽 讚诇拽诪谉 讚拽转谞讬 讘讚专' 讬讜住讬 注讚 砖讬砖诪注 拽讜诇讜 砖讬讗诪专 诇住讜驻专 讻转讜讘.
讜讗"诇 砖讗谞讬 讙讟 讚讘注讬谞谉 诇砖诪讛 讜讘注讬' 谞诪讬 讜讻转讘 讛讘注诇 讜讗讬谉 讛住讜驻专 讜讛注讚讬诐 注讜诪讚讬诐 讘诪拽讜诐 讛讘注诇 讗诇讗 讻砖砖诪注讜 讛诐 诪驻讬讜 讗讘诇 讘讚讘专讬诐 讗讞专讬诐 讗讚诐 注讜砖讛 砖诇讬讞 砖诇讗 讘驻谞讬讜 诇驻讬讻讱 讬讻讜诇 诇讜诪专 讗讜转讛 讗砖讛 驻诇讜谞讬转 砖讛讬讗 讘诪讚讬谞转 讛讬诐 讛专讬谞讬 注讜砖讛 砖诇讬讞 诇拽讘诇 讙讬讟讬.
讜诪住转讘专讗 砖讗讬谉 砖诇讬讞 讘拽讘诇讛 注讜砖讛 砖诇讬讞 讚讛讜讛 诇讛讜 诪讬诇讬 讜诪讬诇讬 诇注讜诇诐 诇讗 诪诪住专讗 诇砖诇讬讞 讗诇讗 讘讗讜诪专转 讗诪专讜 讜诪讬谞转讜 讛讬讗 砖诇讬讞 砖诇讗 讘驻谞讬讜 砖讛转诐 讟注诪' 讗讞专讬谞讗 讛讜讗 讻讚驻专讬砖讬转. 讜讛讛讬讗 讚讗诪专讬谞谉 讘诪转谞讛 讛专讬 讛讬讗 讻讙讟 诇注谞讬谉 诪讬诇讬 诪诪住专 诇砖诇讬讞 讗讬转诪专 讗讘诇 讘讗讜诪专 讗诪专讜 诇讗 砖讬讬讱 讗诇讗 讘讙讬讟讬 谞砖讬诐 转讚注 讚讛讗 砖诪讜讗诇 讗诪专讛 讜砖诪讜讗诇 诪讜讚讛 讘讗讜诪专 讗诪专讜 讗驻讬诇讜 讘讗诪专讜 诇住讜驻专 住转诐 讻谞"诇 砖讛讚讘专 爪专讬讱 转诇诪讜讚. 讜诪爪讗转讬 讘讛"讙 讜注讙讜谞讛 讚讗转讬讗 诇讘"讚 讜讗诪专讛 讛讜讜 注诇讬 住讛讚讬 讚驻诇谞讬讗 讚讗讬转讬讛 讘诪讚讬谞转 讛讬诐 砖讜讬转讬讛 砖诇讬讞 诇拽讘诇讛 诇拽讘讜诇讬 讙讬讟讗 诪讘注诇讬 诪讬 诪讙专砖讗 讛讬讗 注讙讜谞讛 讜讻讜'. 
讜讛讗 讚讗诪专讬' 讻砖专 讜诇讗 转注砖讛 讙讝讬专讛 砖诪讗 转砖讻讜专 注讚讬诐 拽砖讛 诇讬 讗讬 讘讗讜诪专 诇住讜驻专 讜讬讻转讜讘 讜驻诇讜谞讬 讜驻诇讜谞讬 讜讬讞转诪讜 讜讬转谞讜 讙讟 诇讘注诇 讛讬讗讱 转砖讻讜专 注讚讬诐. 讜讗讜 讘砖讗诪专 诇讛诐 讗转诐 转谞讜 讛讙讟 诇讗砖讛 讛讗 讗诪专转 诪注砖讛 诇讗 注讘讚讬 注讚 砖讗诪专 讗诪专讜 诇住讜驻专 讜讬讻转讜讘 讜诇驻诇讜谞讬 讜驻诇讜谞讬 讜讬讞转诪讜 讜讬转谞讜. 讗"讻 讛讬讻讬 诪转专爪讬' 诇注讬诇 讞讜专讘讗 讚讗诪专讜讜讗转诐 转谞讜 讚讻砖专 讜转注砖讛. 讜讬"诇 驻讬专讻讗 讚讗转诐 讞转讜诪讜 讚讛讬讬谞讜 讞转讜诪讜 讜转谞讜. 诪"诪 诇诪讚谞讜 诪讻讗谉 砖讬讻讜诇讬谉 注讚讬诐 诇讻转讜讘 讜诇讞转讜诐 讜诇讬转谉 注诇 驻讬 讛注讚讬诐 讜讗讬谉 讘讝讛 诪砖讜诐 注讚 诪驻讬 注讚 讜讻驻讬 讛讟注诐 砖讻转讘转讬 讘驻专拽 讻诇 讛讙讟 讜讻谉 讙' 诇专"诪 讬讗诪专讜 诇讗讞专讬诐 讬讻转讘讜 讜讬转谞讜 讜拽转谞讬 诪驻谞讬 砖注砖讗谉 讘"讚 讘谞转讬谞讛 砖讗诪专 诇讛诐 转谞讜. 讜讻谉 驻讬专砖 专砖"讬 讝"诇. 
讜转诪讛谞讬 注诇 讚讘专讬 专"讛 讝"诇 砖讗诪专 讛诇讻讛 讻专' 讬讜住讬 讜驻讬' 讘讗讜诪专 讗诪专讜 诪砖讜诐 讚专讘 讗砖讬 讚讗诪专 诇拽诪谉 讘驻专拽 诪讬 砖讗讞讝讜 讗讬 谞诪讬 讗驻讬诇讜 讗诪专 讗诪专讜 谞诪讬 诇讗 讜讻讬 专讘 讗砖讬 诇诪驻住拽 讛诇讻讛 讗转讬 专讘 讗砖讬 诇驻专讜砖讬 诪转谞讬' 讗转讬 讚诇讬转 诇讬讛 讗讜拽诪转讗 讗诇讗 讻讚专' 讬讜住讬 讜诇诪讬诪专 谞诪讬 讚诇讗 诪讜讚讛 讻专' 讬讜住讬 讘讗讜诪专 讗诪专讜 讜砖诪讜讗诇 谞诪讬 讛讻讬 住"诇 讗诇讗 讚讗讬讛讜 驻诇讬讙 注诇讬讛 讘讗讜诪专 讗诪专讜 讜住讘专 讚诇讬转 讛诇讻转讗 讻讜讜转讬讛 讜诇讗 讞讝讬 讗诪讜专讗 讚驻诇讬讙 注诇讬讛 讜住讜讙讬讗 讚砖诪注转讬谉 谞诪讬 讻砖诪讜讗诇 专讛讟讗 讘讗讜诪专 讗诪专讜 诇住讜驻专 讜讬讻转讜讘 讜诇注讚讬诐 讞转诪讜 讜诇讻"注 讻砖专. 讜讗注"驻 砖讬"诇 讚讗诇讬讘讗 讚专"诪 驻诇讬讙讬 诪讬讛讜 住讜讙讬讬谉 讚讛讻讬 讗讬 诇讗讜 讚住讘专讬 诇讛 诇讗 讛讜讜 驻诇讬讙讬 讘诇讻转讞讬诇讛 讚专"诪 讚诪讗讬 谞驻拽讗 诇讛讜 诪讬谞讛 讻"砖 诇驻讬 诪讛 砖驻讬专砖谞讜 讚专' 讗诇讬讘讗 讚谞驻砖讬讛 拽讗诪专. 
讜专讗讬转讬 诇讘注诇 讛诇讻讜转 讜专"讞 讝"诇 砖讻转讘讜 讻讚讘专讬 专讘讬谞讜 讝"诇, 讜讗驻砖专 诪砖讜诐 讚讻讬讜谉 砖讗讜拽诪讛 专讘 讗砖讬 讚讛讜讗 讘转专讗 讜转谞讬讗 谞诪讬 讻讜讜转讬讛 讘诪转谞讬' 讚讘驻专拽 诪讬 砖讗讞讝讜 讻专' 讬讜住讬 讛讜"诇 诪讞诇讜拽转讜讗讞"讻 住转诐 讜讛诇讻讛 讻住转诐 讜讘讞讚讗 诪住讻转讗 讬砖 住讚专 讚讛转拽讘诇 讜讚讗讬 诪拽诪讬 驻专拽讗 讚诪讬 砖讗讞讝讜 讛讜讗 砖讻讱 讛讜讗 住讬讚专谉 砖诇 驻专拽讬诐 讛谞讬讝拽讬谉 讘转专 讛砖讜诇讞 讚转拽讜谉 讛注讜诇诐 拽讗 诪驻专砖 讜讗讝讬诇 讜讻诇 注爪诪讜 诇讗 谞砖谞讛 讘诪住讻转 讝讜 讗诇讗 诪驻谞讬 讻讱 讜讗讞"讻 讞讜讝专 诇注谞讬谉 专讗砖讜谉 砖诇 砖诇讬讞讜转 讜转谞讬 讛转拽讘诇 讜讗讬讬讚讬 讚转谞讬 讗诪专 诇讘' 讻转讘讜 讜转谞讗 谞诪讬 诪讬 砖讛讬讛 诪讜砖诇讱 诇讘讜专 讜讗诪专 讻转讘讜 转谞讬 诪讬 砖转讞讝讜 拽讜专讚讬讬拽讜住 讜讗诪专 讻转讘讜 讜转谞讜 砖住诪讻讜 注谞讬谉 诇讜 讜讗讬讬讚讬 讚转谞讗 讘砖讬诇讛讬 驻讬专拽讗 讝讜 讛讬讗 砖讗诪专讜 诪讙讜专砖转 讜讗讬谞讛 诪讙讜专砖转 转谞讗 讛讝讜专拽 讚转谞谉 拽专讜讘 诇讜 讜讻讜' 诪讙讜专砖转 讜讗讬谞讛 诪讙讜专砖转 讜讻谉 住讚讜专讬谉 讘讛诇讻讜转 专讘讬谞讜 讝"诇 讜讘住驻专 讛讙讗讜谉 讝"诇 讜讻谉 住讚专谉 专讘 砖诪讜讗诇 诪驻谞讬 讙讗讜谉 讝"诇 讘住驻专 讛诪转讬讘讜转.
讜讗诇讜 讛讬讬转讬 专讗讬讬 诇讞诇讜拽 讛讬讬转讬 诪讻砖讬专 讘讜 讚砖诪讜讗诇 注讚讬驻讗 讜专"讛 谞诪讬 住"诇 讻讜讜转讬讛 讘讞讚讗 讜驻诇讬讙 注诇讬讛 讘讗讜诪专 讗诪专讜 讻讚讗诪专 专讘 讛讜谞讗 讗"专 讻砖专 讜诇讗 转注砖讛 讜诇讗 驻住拽讜 讻诪讜转讜 讗诇讗 诇诪讬诇讬 讜专' 住转诪讬谞讛讜 讜讻诇 住转诪讗 讚讗讬讛讜 驻住讬拽 讚诇讬转' 诇讗 住诪讻讬' 注诇讛 讗谞谉 诪"诪 讗谞讬 讗讜诪专 砖讛讬讗 住驻讬拽讗 讜谞拽讟讬谞谉 讘讛 诇讞讜诪专讗 讜讗诐 诪转 讞讜诇爪转 讜诇讗 诪转讬讬讘诪转 砖诇讗 讻讚讘专讬 专讘讬谞讜 砖讗诪专 讛专讬 讝讛 讙讟 讘讟诇. 讜讛专"诐 讛住驻专讚讬 转诇诪讬讚讜 讻转讘 讻谉 讛专讬 讛讜讗 讙讟 驻住讜诇 讜诪转讬讬砖讘讬谉 讘讚讘专 讝讛 讛专讘讛 诪驻谞讬 砖讛讜讗 拽专讜讘 诇讛讬讜转 讙讟 讘讟诇 讜诪讬讛讜 诇讚"讛 讻转讘 住讜驻专 讜注讚 讻砖专 砖讛专讬 诪"诪 讗驻讬' 讗转诐 讞转讜诪讜 讜诇讗 转注砖讛. 讜讻谉 讻转讘 讛专讘 讛谞讝' 讝"诇. 
讜砖讜讘 诪爪讗转讬 讚注转 讘注诇 讛转讜住驻讜转 讝"诇 砖诪讻专讬注 讜专' 讘讗讜诪专 讗诪专讜 讚讻砖专 讜诇讗 转注砖讛 讚讗驻讬诇讜 讘讗转诐 讞转讜诪讜 驻住讜诇 讞转诐 住讜驻专 讜注讚 讜转注"讙 讚诇讗 砖讻讬讞讗 讙讝专讬谞谉 诇专讘 讞住讚讗 讘转专讜讬讬讛讜 诇驻讬 讛驻' 砖讻转讘谞讜 诇诪注诇讛 讜讝讛讜 讚注转 砖专讗讜讬 诇住诪讜讱 注诇讬讜 讘讞讜讜专 讛砖诪讜注讛.





专砖讘"讗

砖诇讞讜 诇讬讛 诪讘讬 专讘 诇砖诪讜讗诇 讬诇诪讚谞讜 专讘谞讜 讗诪专 诇砖谞讬诐 讻转讘讜 讜转谞讜 讙讟 诇讗砖转讬 讜讗诪专讜 诇住讜驻专 讜讻转讘 讜讞转诪讜 讛谉 诪讛讜. 驻讬专砖 专砖"讬 讝"诇: 讛讗 讚拽转谞讬 讘诪转谞讬转讬谉 讬讻转讘讜 讘注爪诪谉 讗讞转讬诪讛 拽讗讬 讜讛讻讗 讛专讬 讞转诪讜 讛谉. 讗讜 讚讬诇诪讗 讗讻转讘 讛讙讟. 注讚 讻讗谉. 讜讛讗 讚谞拽讟 讻转讘讜 讜转谞讜 诇讗讜 讚讜拽讗 讗诇讗 讛讜讗 讛讚讬谉 讛讗讜诪专 诇砖谞讬诐 转谞讜 讙讟 诇讗砖转讬, 讚讛讗 诇讻讜诇讬 注诇诪讗 讗诪专 诇砖谞讬诐 转谞讜 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讻讚拽转谞讬 讘诪转谞讬转讬谉, 讗诇讗 讚诇专讘讜转讗 谞拽讟 诇讬讛 讚讗驻讬诇讜 讘诪驻专砖 讻转讘讜 讗讬讘注讬讗 诇讛讜 讗讬 讻转讘 讬讚谉 讛讜讗 讗讘诇 讻转讘 讛讙讟 诇讗, 讜讛专"讝 讛诇讜讬 讚诪砖讜诐 讚讻诇 转谞讜 诇砖谞讬诐 讻诪讗谉 讚讗诪专 诇讛讜 讻转讜讘讜 讚诪讬 谞拽讟 诇讬砖谞讗 专讜讬讞讗. 讜拽砖讬讗 诇讬 讚讗诐 讻谉 诪讗讬 拽讗诪专 讘住诪讜讱 讜转驻砖讜讟 诇讬讛 诪诪转谞讬转讬谉 讚讗讬讛讜 讗诪转谞讬转讬谉 拽讬讬诪讬 讜驻讬专讜砖讗 讚诪转谞讬转讬谉 讙讜驻讗 讛讜讗 讚讗讬讘注讬讗 诇讛讜 讛讬讻讬谉 [讘谞讚驻住: 讛讻讬谉] 讜诇讗 讛讜讛 诇讬讛 诇诪讬诪专 讗诇讗 讜讛讗 诪转谞讬转讬谉 讬讻转讘讜 讜讬转谞讜 拽转谞讬, 讜讘转讜住驻讜转 驻讬专砖讜 讚讚讜拽讗 谞拽讟 讗诪专 诇砖谞讬诐 讻转讘讜 讜转谞讜 讚讗讬 讘讗讜诪专 诇砖谞讬诐 转谞讜 讗讜 诇砖诇砖讛 讻转讘讜 讜转谞讜 诇讗 讛讜讬 拽驻讬讚讗 讗诇讗 讗讞转讬诪讛, 讗讘诇 讘砖谞讬诐 砖讗诪专讜 讻转讘讜 讜转谞讜 讜诇讗 讛讬讛 爪专讬讱 诇讜诪专 讗诇讗 转谞讜 讗讬讻讗 诇诪讬讞砖 讚讬诇诪讗 讗驻讬诇讜 讗讻转讬讘转 讛讙讟 谞诪讬 拽驻讬讚 讚讗讬 讗讞转讬诪讛 诇讘讚 讗驻讬诇讜 讗诪专 转谞讜 讜诇讗 讗诪专 讻转讘讜 讛讜讛 拽驻讬讚讗, 讜讙诐 诇驻讬专讜砖诐 讗谞讬 诪讙诪讙诐 讚讗诐 讻谉 诪讗讬 拽讗诪专 讘住诪讱 讜转驻砖讜讟 诇讬讛 诪诪转谞讬转讬谉, 讜诪讗讬 拽讗 诪讛讚专 诇讬讛, 讛讬讗 讙讜驻讗 拽讗 诪讘注讬讗 诇讬讛, 讗讚专讘讛 诪转谞讬转讬谉 诪讬驻砖讟 驻砖讬讟讗 诇讛讜 讚讗讞转讬诪讛 讘诇讞讜讚 拽讗 拽驻讬讚 讜诇讗 讗讻转讬讘转 讛讙讟 讜爪专讬讱 诇讬 注讬讜谉, 讜讛讗 讚讘讬 专讘 讚砖诇讞讜 讛讻讬 讗讬 讛拽驻讬讚 讗讞转讬诪讛 讜讗讻转讬讘讛, 驻讬专砖讜 讘转讜住驻讜转 讚讗讝诇讬 诇讟注诪讬讬讛讜 讚住讘讬专讗 诇讬讛 诇专讘 诇拽诪谉 讘驻专拽 讛诪讙专砖 (讙讬讟讬谉 驻, 讘) 讞转诐 住讜驻专 讜注讚 讻砖专 讛诇讻讱 讬讻讜诇 诇讛讬讜转 砖讛拽驻讬讚 砖讬注砖讜 砖谞讬讛诐 讻转讬讘讛 讜讞转讬诪讛, 砖讗讬诇讜 诇讚讘专讬 讛讗讜诪专 讞转诐 住讜驻专 讜注讚 驻住讜诇 讛讬讗讱 讗驻砖专 诇诪讬诪专 砖讛拽驻讬讚 讝讛 讗讻转讬讘讛 讻讬讜谉 砖讬讛讗 驻住讜诇 讘讻讱, 讜诪讬讛讜 诪住转讘专讗 讚砖诪讜讗诇 讚砖诇讞 诇讛讜 转爪讗 诇讗讜 诇讟注诪讬讬讛讜 讘诇讞讜讚 讛讜讗 讚砖诇讞 诇讛讜 讗诇讗 讗驻讬诇讜 诇诪讗讬 讚住讘讬专讗 诇讬讛 谞诪讬 讚讞转诐 住讜驻专 驻住讜诇 转爪讗 讚讚讬诇诪讗 讛讗讬 讚拽讗诪专 诇讛讜 讛讻讬谉 讟注讬 讘讚专讘 讜住讘讜专 讛讜讗 讚讞转诐 住讜驻专 讜注讚 讻砖专, 讜诇驻讬 讝讛 讛讗 讚拽讗诪专 砖诪讜讗诇 转爪讗 诇讗讜 讚讜拽讗 诪砖讜诐 讚讗诪专讜讛 诇住讜驻专 讜讻转讘 讛讜讗 讚转爪讗 讚讻诇 砖讻谉 讗讬 讻转讘讜 讜讞转诪讜 讛诐 讚讛讜讛 诇讬讛 讞转诐 住讜驻专 讜注讚 讚驻住讜诇 诇讚讬讚讬讛, 讗诇讗 讛讻讬 拽讗诪专 转爪讗 讚讚讬诇诪讗 诪拽驻讬讚 讝讛 讗驻讬诇讜 讗讻转讬讘讛, 讜诪讬讛讜 爪专讬讱 转诇诪讜讚 讚砖诪讗 诇讗 讛拽驻讬讚 讗讻转讬讘讛 讜讻砖专 讻讬讜谉 砖谞讻转讘 注诇 讬讚讬 讗讞专 砖诇讗 讛诐. 讻讱 谞专讗讛 诇讬.



砖诇讞 诇讛讜 转爪讗 讜讛讚讘专 爪专讬讱 转诇诪讜讚 诪讗讬 讛讬讗 讗讬诇讬诪讗 诪住驻拽讗 诇讬 诪讬诇讬 讗讬 诪讬诪住专 诇砖诇讬讞 讗讜 诇讗 诪讬诪住专谉 诇砖诇讬讞 讜讛讗诪专 砖诪讜讗诇 讗诪专 专讘讬 讛诇讻讛 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞. 拽砖讬讗 诇讬 诪讗讬 拽讗 诪讛讚专 讘转专 住驻讬拽讬 讚砖诪讜讗诇 讛讗 讚专讘 讙讜驻讛 讛讬讗 讚爪专讬讻讛 诇讬讛 转诇诪讜讚 讚讛讬讬谞讜 讗讬 讻转讜讘讜 讻转讘 讬讚谉 讛讜讗 讗讜 讻转讘 讛讙讟 讛讜讗, 讜讻讚讗诪专讬谞谉 谞诪讬 诇讘住讜祝, 讜谞专讗讛 诇讬 讚讻讬讜谉 讚住讜祝 住讜祝 讗讛讗 讚诪讬诇讬 爪专讬讻讬谉 诇讗讛讚讜专讬 讜讻讚讗诪专讬谞谉 讘诪住拽谞讗 讜讗讬 讻转讜讘讜 讻转讘 讬讚谉 讛讜讗 讗讘诇 讻转讘 讛讙讟 讻砖专 讜讛讗诪专 砖诪讜讗诇 讗诪专 专讘讬 讛诇讻讛 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞, 诪砖讜诐 讛讻讬拽讗 诪讛讚专 注诇 讛讛讜讗 讟注诪讗 诪讛砖转讗 诇讜诪专讗讬 注讬拽专 住驻讬拽讬讛 讚砖诪讜讗诇 诪砖讜诐 诪讬诇讬 讛讗诪专 砖诪讜讗诇 讗诪专 专讘讬 讛诇讻讛 讻专讘讬 讬讜住讬, 讗讬 谞诪讬 谞专讗讛 诇讬 诪砖讜诐 讚拽讗诪专 转爪讗 住诇拽讗 讚注转讬谉 讚讛讻讬 拽讗诪专 讗讬 诪砖讜诐 住驻讬拽讗 讚讬讚讛讜 驻砖讬讟讗 诇讬 讚转爪讗 讗诇讗 讚诪爪讚 讗讞专 爪专讬讻讗 诇讬 转诇诪讜讚.



 [讘谞讚驻住: 讜讛讗诪专 砖诪讜讗诇 讗诪专 专讘讬 讛诇讻讛 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞. 转讬诪讛 讘讗讜诪专 诇砖谞讬诐 诇诪讗讬 讗爪讟专讻讬讛 诇讛讗 讚砖诪讜讗诇 讚讗驻讬诇讜 诇专讘讬 诪讗讬专 谞诪讬] 拽转谞讬 讘诪转谞讬转讬谉 讗诪专 诇砖谞讬诐 转谞讜 讙讟 诇讗砖转讬 讗讜 诇砖诇砖讛 讻转讘讜 讜转谞讜 讙讟 诇讗砖转讬 讛专讬 讗诇讜 讬讻转讘讜 讜讬转谞讜, 讜诪砖诪注 谞诪讬 讚讟注诪讗 讚专讘讬 诪讗讬专 讘讛讗 诪转谞讬转讬谉 诪砖讜诐 诪讬诇讬 诇讗 诪讬诪住专谉 诇砖诇讬讞 讛讜讗 诇讚注转 砖诪讜讗诇, 诪讚讗讬驻诇讬讙讜 注诇讛 讗讘讬讬 讜专讘讗 讘驻专拽 讻诇 讛讙讟 (讙讬讟讬谉 讻讟, 讗) 讙诪专讗, 讛诪讘讬讗 讙讟 讘讗专抓 讬砖专讗诇 讜讞诇讛 讗讘讬讬 讗诪专 诪砖讜诐 讘讝讬讜谉 讚讘注诇 讜专讘讗 讗诪专 诪砖讜诐 讚诪讬诇讬 谞讬谞讛讜 讜诪讬诇讬 诇讗 诪讬诪住专谉 诇砖诇讬讞 讜讗诪专讬谞谉 诪讗讬 讘讬谞讬讬讛讜 砖诇讬讞 诪转谞讛 讗讬讻讗 讘讬谞讬讬讛讜 诇诪讗谉 讚讗诪专 诪砖讜诐 讘讝讬讜谉 讚讘注诇 诪转谞讛 诇讬转 诇讬讛 讘讝讬讜谞讗 讜诪讗谉 讚讗诪专 诪讬诇讬 诇讗 诪讬诪住专谉 诇砖诇讬讞 诪转谞讛 谞诪讬 诪讬诇讬 谞讬谞讛讜, 讜讗讜拽讬诪谞讗 讘驻诇讜讙转讗 讚专讘 讜砖诪讜讗诇 讚专讘 讗诪专 诪转谞讛 讗讬谞讛 讻讙讟 讜砖诪讜讗诇 讗诪专 诪转谞讛 讛专讬 讛讬讗 讻讙讟 讗诇诪讗 砖诪讜讗诇 诪驻专砖 诇讬讛 诇讟注诪讬讛 讚专讘讬 诪讗讬专 诪砖讜诐 讚诪讬诇讬 诇讗 诪讬诪住专谉 诇砖诇讬讞, 讜转讬专爪讜 讘转讜住驻讜转 讚讗讬讻讗 诇诪讬诪专 讚讟注诪讬讛 讚专讘讬 诪讗讬专 诪砖讜诐 讘讬讜谉 讚讘注诇 讛讜讗 讻讟注诪讬讛 讚讗讘讬讬 讜讘注诇 诇讗 拽驻讬讚 讗讻转讬讘讛 讻讬讜谉 讚讞转诪讬 讗讬谞讛讜 讚注诇 讬讚讬 讻转讬讘讛 讗讬谉 拽讜诇 讬讜爪讗 讜讗讬谉 讛讚讘专 诪转驻专住诐 砖诇讗 讻转讘讜 讛讘注诇 讘注爪诪讜 讗讘诇 讗讞转讬诪讛 拽驻讬讚 讚注诇 讬讚讬 讛讞转讬诪讛 讛讚讘专 诪转驻专住诐 讜讗讬转 诇讬讛 讘讝讬讜谞讗, 讛讬诇讻讱 讛讻讗 讚讗讬谞讛讜 讞转诪讬 讗祝 注诇 驻讬 砖讗诪专讜 诇住讜驻专 讜讻转讘 讘注诇 诇讗 拽驻讬讚, 讜讛讗 讚讗诪专 砖诪讜讗诇 诪转谞讛 讛专讬 讛讬讗 讻讙讟 诇讗讜 讗诇讬讘讗 讚专讘讬 诪讗讬专 拽讗诪专 讗诇讗 讗诇讬讘讗 讚专讘讬 讬讜住讬 讜讻讚驻住拽 讗讬讛讜 讻讜转讬讛 讘砖诪注转讬谉 讚诪讬诇讬 诇讗 诪讬诪住专谉 诇砖诇讬讞, 讜讛诇讻讱 诪转谞讛 讜讚讗讬 讛专讬 讛讜讗 讻讙讟, 讜讛讗 讚拽讗诪专 讛转诐 讘驻诇讜讙转讗 专讘 讗诪专 诪转谞讛 讗讬谞讜 讻讙讟 讜砖诪讜讗诇 讗诪专 诪转谞讛 讛专讬 讛讜讗 讻讙讟 诇讗讜 讗驻讬专讜砖讗 讚诪转谞讬转讬谉 拽讗讬 讜讗驻诇讜讙转讗 讚讗讘讬讬 讜专讘讗, 讗诇讗 讗诪讗讬 讘讬谞讬讬讛讜 砖诇讬讞 诪转谞讛 拽讗讬 讻诇讜诪专 讚讗诪专讬谞谉 讚砖诇讬讞 诪转谞讛 讗讬讻讗 讘讬谞讬讬讛讜 讚讻诇 诪讗谉 讚讗诪专 诪砖讜诐 诪讬诇讬 讗驻讬诇讜 砖诇讬讞 诪转谞讛 诇讗, 转讚注 讚砖诪讜讗诇 讗诪专 诪转谞讛 讛专讬 讛讜讗 讻讙讟. 讜讗讬谞讜 诪讞讜讜专, 讚讗讚专讘讛 讘住讜驻专 讚讬讚注 砖讗讬谉 讛讘注诇 讻讜转讘讜 讗讬讻讗 讘讝讬讜谉 讟驻讬, 讜讗讬 讗讬讻讗 诇诪讬诪专 讘注讚讬诐 讛讜讗 讚讗讬讻讗 诇诪讬诪专 讚诇讬讻讗 讘讝讬讜谉 讻讜诇讬 讛讗讬 讚驻注诪讬诐 砖讗讬谞谉 诪讻讬专讬谉 讘讻转讘 讛讙讟 讗诐 讛讘注诇 讻转讘讜 讗讜 讗讞专 讻转讘讜, 讗诇讗 诪讬讛讜 讘讻讜诇讛讜 讗讬讻讗 诪砖讜诐 讘讝讬讜谉 诇驻讬 砖讗讬谞讜 专讜爪讛 砖讬讜讚注 讛讚讘专 诇讗 诇住讜驻专 讜诇讗 诇注讚讬诐 讗诇讗 诇讗诇讜 讘诇讘讚 砖讙诇讛 诇讛谉. 讜诪住转讘专讗 讚注讬拽专 拽砖讬讬谉 诇讬转讗 讛讻讗 讚诪砖讜诐 讚讗拽砖讬谞谉 讗讬诇讬诪讗 诪讬诇讬 讗讬 诪讬诪住专谉 诇砖诇讬讞 讜砖诪注讬谞谉 诇讬讛 诇砖诪讜讗诇 讚讗诪专 讘讛讚讬讗 讛诇讻讛 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞, 谞讬讞讗 诇讛讜 诇讗拽砖讜讬讬 诪讚砖诪讜讗诇 诇砖诪讜讗诇 讜诪砖讜诐 讛讻讬 诇讗 讗拽砖讬 诇讬讛 诪诪转谞讬转讬谉 讜讗拽砖讬 诇讬讛 诪诪讗讬 讚拽讗诪专 讘讛讚讬讗 讘住驻拽 讛诇讻讛 讚诪讬诇讬 诇讗 诪讬诪住专谉 诇砖诇讬讞, 讜讗讬 拽砖讬讗 诇讱 讚砖诪讜讗诇 讗讚砖诪讜讗诇 讚诪讚讗诪专 讛诇讻讛 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞 讗诇诪讗 住讘讬专讗 诇讬讛 讚讟注诪讗 讚专讘讬 诪讗讬专 讚诪转谞讬转讬谉 诪砖讜诐 [讘谞讚驻住: 讘讝讬讜谉] 讛讜讗 讜诇讗讜 诪砖讜诐 讚诪讬诇讬 诇讗 诪讬诪住专谉 诇砖诇讬讞 讻讗讜拽诪转讬讛 讚讗讘讬讬, 讜讛转诐 讘驻专拽 讻诇 讛讙讟 诪砖诪注 诇讻讗讜专讛 讚砖诪讜讗诇 讻讗讜拽诪转讛 讚专讘讗 住讘讬专讗 诇讬讛, 讗讬讻讗 诇诪讬诪专 讚讛讻讗 诇讗 讗爪讟专讬讱 砖诪讜讗诇 诇诪讬驻住拽 讚诪讬诇讬 诇讗 诪讬诪住专谉 诇砖诇讬讞 讗诇讗 讘讗讜诪专 诇砖诇砖讛 转谞讜 诪砖讜诐 讚讛转诐 住讘讬专讗 诇讬讛 诇专讘讬 诪讗讬专 讚讻讬讜谉 讚砖诇砖讛 谞讬谞讛讜 讘讬转 讚讬谉 讛讜讗 讚砖讜讬谞讛讜 讜诪讬诇讬 诪讬诪住专谉 诇砖诇讬讞 注诇 讬讚讬 讘讬转 讚讬谉, 讜讗转讗 砖诪讜讗诇 诇诪讬诪专 讚讛诇讻转讗 讻专讘讬 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞 讻诇诇 讜讗驻讬诇讜 讘讗讜诪专 诇砖诇砖讛 转谞讜, 讗讘诇 诇讻讜诇讬 注诇诪讗 讘讗讜诪专 诇砖谞讬诐 转谞讜 讗讜 诇砖诇砖讛 讻转讘讜 讜转谞讜 诪讬诇讬 诇讗 诪讬诪住专谉 诇砖诇讬讞 住讘讬专讗 诇讛讜 讜讬诇诪讚讜 讜讬讻转讘讜, 讜讗驻讬诇讜 讘砖诇讬讞 诪转谞讛 讻讱.



讗诇讗 诇砖诪讜讗诇 讛讗 拽讗 诪讬讘注讬讗 诇讬讛 讜讻讜'. 转诪讬讛讗 诇讬 讛讗讬 拽讜砖讬讗 讗讘讬 专讘 讛讜讗 诇讬讛 诇讗拽砖讜讬讛 讚讗讬谞讛讜 谞讬谞讛讜 讚讗讬住转驻拽讗 诇讛讜 诪注讬拽专讗, 讜讬砖 诇讜诪专 讚讗讬谉 讛讻讬 谞诪讬 讜讗讻讜诇讛讜 拽讗 驻专讬讱 讗诇讗 诪砖讜诐 讚讗讬住转驻拽讗 诇讛讜 诪讗讬 讛讚讘专 爪专讬讱 转诇诪讜讚 讚拽讗诪专 砖诪讜讗诇 讜讗住讬拽谞讗 讚讻转讜讘讜 讛讬讗 讚爪专讬讻讛 诇讬讛 讗拽砖讬谞谉 转讬驻砖讜讟 诇讬讛 诪诪转谞讬转讬谉, 讜讛讜讗 讛讚讬谉 讚讗拽砖讬谞谉 谞诪讬 讛讻讬 讗注讬拽专 讘注讬讗 讚讘讬 专讘 诪讗讬 拽讗 诪讬讘注讬讗 诇讛讜 诇讬驻砖讟讜讛 诪诪转谞讬转讬谉.



 讛讗 讚讗诪专讬谞谉: 讛讬讗 讙讜驻讗 拽讗 诪讬讘注讬讗 诇讬讛. 拽砖讬讗 诇讬讛 注诇 讻专讞讬谉 诪转谞讬转讬谉 讻转讘 讬讚谉 拽讗诪专 [讘谞讚驻住: 讚讛讗 讗讬转 诇讬讛 诇专讘讬 诪讗讬专 诪讬诇讬 诪讬诪住专谉 诇砖诇讬讞 讜讛讬诇讻讱 讞转诐 住讜驻专 讜注讚 驻住讜诇 讜讻讚讗诪专 专讘 讞住讚讗] 讘住诪讜讱 诪转谞讬转讬谉 诪谞讬 讻诇讜诪专 诪转谞讬转讬谉 讚讞转诐 住讜驻专 讜注讚 讻砖专 专讘讬 讬讜住讬 讛讬讗 讚讗诪专 诪讬诇讬 诇讗 诪讬诪住专谉 诇砖诇讬讞, 讜讗讬 诪转谞讬转讬谉 讻转讘 讛讙讟 讛讜讛 诇讬讛 讞转诐 住讜驻专 讜注讚 讜讛讬讻讬 拽转谞讬 讬讻转讘讜 讜讬转谞讜, 讜讬砖 诇讜诪专 讚诪住驻拽讗 诇讬讛 讚讬诇诪讗 住讘讬专讗 诇讬讛 诇专讘讬 诪讗讬专 讻砖专 讜诇讗 转注砖讛 讜讘诪讬诇转讗 讚诇讗 砖讻讬讞讬 诇讗 讙讝专讜 讘讛 专讘谞谉 讜讗驻讬诇讜 讞转诐 住讜驻专 讜注讚 讻砖专 诇讻转讞诇讛 讜讻讚讗诪专讬谞谉 讘住诪讜讱 诇砖诪讜讗诇 讙讜驻讬讛, 讻讱 谞专讗讛 诇讬.



讜诪讬 诪讜讚讛 专讘讬 讬讜住讬 讘讗讜诪专 讗诪专讜 讜讛转谞谉 讻转讘 住讜驻专 讜注讚 讻砖专 讜讗诪专 专讘讬 讬专诪讬讛 讞转诐 住讜驻专 讜注讚 砖谞讬谞讜. 讗讬讻讗 诇诪讬讚拽 诪讛 拽讗 诪拽砖讛 诪讬谞讛 诇砖诪讜讗诇 讚讛讗 砖诪讜讗诇 讘诪拽讜诪讛 讘驻专拽 讛诪讙专砖 (讙讬讟讬谉 驻讜, 讘) 诪讜拽讬 诇讛 讘讻转讘 住讜驻专 讜注讚 讻讚讗诪专讬谞谉 讜砖诪讜讗诇 讗诪专 讗驻讬诇讜 讻转讘 住讜驻专 讜注讚 砖讛专讬 砖谞讬谞讜 讗驻讬诇讜 讻转讘 住讜驻专 讜注讚 讻砖专 讜诪讜拽讬 诇讛 讘住驻专讗 讚诪讜讘讛拽, 讜讬砖 诇讜诪专 讚诇砖诪讜讗诇 诪转谞讬转讬谉 讘讬谉 讘讻转讘 住讜驻专 讘讬谉 讘讞转诐 住讜驻专 讛讜讗 讚诇讗 诪诪注讟 讞转诐 住讜驻专 讻诇诇 讗诇讗 诇讜诪专 讚讻转讘 住讜驻专 砖谞讬谞讜 讚诪砖诪注 讻诇 讻转讘 住讜驻专 [讘谞讚驻住: 讘讬谉 讻转讘 住讜驻专] 诪讜讘讛拽 砖讻转讬讘转讜 谞讬讻专转 讘讬谉 讞转诐 住讜驻专, 讜讛专诪讘"谉 讝"诇 讻转讘 讚讗驻讬诇讜 讘讻转讘 住讜驻专 谞诪讬 谞驻讬拽 诪讬谞讛 讞讜专讘讛 讚讝讬诪谞讬谉 讚讗诪专 诇砖谞讬诐 讗诪专讜 诇住讜驻专 讜讬讻转讜讘 讜诇驻诇讜谞讬 讜诇驻诇讜谞讬 讜讬讞转讜诪讜 讜诪砖讜诐 讻讬住讜驻讗 讚住讜驻专 讞讬讬砖讬谞谉 讜诇讗 诪讞转诪讬 讗诇讗 讞讚 讜诪讻砖专讬 诇讬讛 讘讻转讘 住讜驻专 诪讜讘讛拽 讜注讚 讗讞讚 讜诇讬转 诇讬讛 讻讬住讜驻讗 诇住讜驻专 讘讛讻讬 讗诇讗 讬拽专讗 谞诪讬 注讘讚讬 诇讬讛, 讜讘注诇 诇讗 讗诪专 讛讻讬 讚诇讗 住诪讱 注诇讬讛 讘注讚 讗诇讗 注诇 驻诇讜谞讬 讜驻诇讜谞讬 讚讗诪专, 讜讛讗 讚诪讬讬转讬 讙诪专讗 讚专讘 讬专诪讬讛 讚注诇讛 讗讬转诪专 讚专讘 讞住讚讗 讜诪讬讬转讬 驻讬专讜砖讗 诇诪转谞讬转讬谉 讜讛讜讗 讛讚讬谉 诇砖诪讜讗诇 谞诪讬 讛讻讬谉 讛讜讗. 注讚 讻讗谉. 讜讗讬谞讜 诪讞讜讜专 讘注讬谞讬 讞讚讗 讚讛讗 讜讚讗讬 诇讗 讻讬讞讗 讚诇讗 诪讞转诪讬 诇讬讛 讜诇讗 讞转讬诐 谞诪讬 讗诇讗 讞讚 诪讬谞讬讬讛讜, 讜注讜讚 讚讗诐 讻谉 诇诪讛 诇讛讜 诇讗讬转讜讬讬 讚专讘 讞住讚讗 讜专讘 讬专诪讬讛 诇讗 讛讜讛 诇讛讜 诇讗拽砖讜讬讬 讗诇讗 诪诪转谞讬转讬谉 讜诇讬诪讗 转谞谉 住讜驻专 讜注讚 讻砖专 讜讗讬 讗诪专转 诪讜讚讛 专讘讬 讬讜住讬 讘讗讜诪专 讗诪专讜 讛讗 谞驻讬拽 诪讬谞讬讛 讞讜专讘讗 讜讝讬诪谞讬谉 讚讗诪专 诇讛讜 讗诪专讜 诇住讜驻专 讜讻讜'. 讜讛专讗砖讜谉 谞专讗讛 诇讬 注讬拽专.



讜讗诪专 专讘 讞住讚讗 诪转谞讬转讬谉 诪谞讬 专讘讬 讬讜住讬 讛讬讗 讚讗诪专 诪讬诇讬 诇讗 诪讬诪住专谉 诇砖诇讬讞. 驻讬专砖 专砖"讬 讝"诇: 讚讗讬 专讘讬 诪讗讬专 谞驻讬拽 诪讬谞讬讛 讛讱 讞讜专讘讗 讚诪驻专砖讬 讘讙诪专讗 讝讬诪谞讬谉 讚讗诪专 诇讛讜 诇砖谞讬诐 讗诪专讜 诇住讜驻专 讜讬讻转讜讘 讜诇驻诇讜谞讬 讜讬讞转讜诪讜 讜讗讝诇讬 讛谞讱 讜诪砖讜诐 讻讬住讜驻讗 诪讞转诪讜 诇讬讛 诇住讜驻专 讜讻讜', 讜诪转专抓 讻讬讜谉 讚讗诪专 诪专 诇拽诪谉 讘砖诪注转讬谉 讚讻诇 讻讬 讛讗讬 讙讜讜谞讗 讻诇讜诪专 讘讗讜诪专 讗诪专讜 诇住讜驻专 讜讬讻转讜讘 讜诇驻诇讜谞讬 讜驻诇讜谞讬 讜讬讞转讜诪讜 讻砖专 讛讙讟 讗诐 注砖讜 讻谉, 讜诇讗 转注砖讛 讚讗诪专 专讘 讛讜谞讗 讗诪专讜 诇住讜驻专 讜讻讜' 讻砖专 讜诇讗 转注砖讛 讝讗转 讘讬砖专讗诇, 诪讬诇转讗 讚诇讗 砖讻讬讞讗 讛讬讗 讜讛讬诇讻讱 诇讗 讙讝专讬谞谉 讜讻讚讗诪专讬谞谉 讘讻诇 讚讜讻转讗 诪讬诇转讗 讚诇讗 砖讻讬讞讗 诇讗 讙讝专讜 讘讛 专讘谞谉, 讜诇讬转 诇讬讛 诇砖诪讜讗诇 讚讛讗 讚专讘 讞住讚讗 讚诪讜拽讬 诇讛 诇诪转谞讬转讬谉 讻专讘讬 讬讜住讬 诇讘讚 讗诇讗 讞转诐 住讜驻专 讜注讚 诇讻讜诇讬 注诇诪讗 讻砖专, 讜诪讬讛讜 诇专讘 讞住讚讗 讚讗讬 诇讗 诪讜讚讛 专讘讬 讬讜住讬 讘讗讜诪专 讗诪专讜 诪讚诪讜拽讬 诇讛 诇诪转谞讬转讬谉 诇专讘讬 讬讜住讬 讚讜拽讗 讜讚诇讗 讻专讘讬 诪讗讬专 讚拽住讘专 讚讗祝 注诇 讙讘 讚诇讗 砖讻讬讞讗 讗讬讻讗 诇诪讬讙讝专 讘讛 讜讛讬诇讻讱 讗驻讬诇讜 讘讗讜诪专 讗诪专讜 讗诐 讗诪专讜 诇住讜驻专 讜讻转讘 讜诇注讚讬诐 讜讞转诪讜 驻住讜诇 诇专讘讬 讬讜住讬 讚诪讬诇讬 诇讗 诪讬诪住专谉 诇砖诇讬讞 讻诇诇 讜讛讬诇讻讱 讞转诐 住讜驻专 讜注讚 诇专讘讬 讬讜住讬 讻砖专 讚讛讗 诇讗 讞转诐 住讜驻专 注讚 讚砖诪注 拽讜诇讜 砖诇 讘注诇, 讜讗诐 转讗诪专 讜讛讗 讗诪专 专讘 讞住讚讗 诇拽诪谉 讻砖专 讜诇讗 转注砖讛 讗诇诪讗 讘讗讜诪专 讗诪专讜 讻砖专, 讗讬讻讗 诇诪讬诪专 讚讗诇讬讘讗 讚专讘讬 诪讗讬专 拽讗诪专 诇讛 讚诇讚讬讚讬讛 讻砖专 诪砖讜诐 讚诪讬诇讬 诪讬诪住专谉 诇砖诇讬讞 讜诇讗 转注砖讛 讙讝讬专讛 讚讬诇诪讗 讗诪专 诇讛讜 讗诪专讜 诇住讜驻专 讜讬讻转讜讘 讜讗转诐 讞转讜诪讜 讜讗讝诇讬 讗讬谞讛讜 讜诪砖讜诐 讻讬住讜驻讗 讚住讜驻专 诪讞转诪讬 诇讬讛, 讜讗祝 注诇 讙讘 讚讗诪专讬谞谉 诇讗 转注砖讛 讜诪讚诇讗 转注砖讛 诇讗 砖讻讬讞讗 讗驻讬诇讜 讛讻讬 讻讬讜谉 讚讗诪专 诪专 讻砖专 讙讝专讬谞谉 讘讞转诐 住讜驻专 诇驻住讜诇 讚讗讬 诇讗 谞驻讬拽 诪讬谞讬讛 讞讜专讘讗, 讜讛砖转讗 谞讬讞讗 讛讗 讚诪拽砖讜 专讘讜讜转讗 讝"诇 讛讬讻讬 讗诪专讬谞谉 讛讻讗 诪砖讜诐 讚诇讗 转注砖讛 诇讗 砖讻讬讞讗 讜诇讗 讙讝专讬谞谉 讜讛讗 专讘 讞住讚讗 讗讬转 诇讬讛 诇拽诪谉 讻砖专 讜诇讗 转注砖讛 讜讗驻讬诇讜 拽讗诪专 讛讻讗 讚诪转谞讬转讬谉 讚讜拽讗 专讘讬 讬讜住讬 讚讗讬诇讜 诇专讘讬 诪讗讬专 讞转诐 住讜驻专 驻住讜诇 诪砖讜诐 讙讝专讛, 讜讛砖转讗 诇讗 转讬拽砖讬 诇谉 讜诇讗 诪讬讚讬 讚讛讻讗 讗诇讬讘讗 讚砖诪讜讗诇 诪转专爪讬谞谉 讛讻讬 讗讘诇 诇专讘 讞住讚讗 讗祝 注诇 讙讘 讚诇讗 砖讻讬讞讗 讙讝专讬谞谉 讘讛, 讜诇注讜诇诐 诇砖诪讜讗诇 讚讗诪专 讚讻诇 诇讗 转注砖讛 诇讗 砖讻讬讞讗 讜诇讗 讙讝专讬谞谉 讞转诐 住讜驻专 讻砖专 讚讘专讬 讛讻诇 讛讬讗, 讜谞砖讗诇 专讘谞讜 转诐 讝"诇 诇专讘 讞住讚讗 讚讗诪专 讗诪专讜 诇砖谞讬诐 讗诪专讜 诇住讜驻专 讜讬讻转讜讘 讜讗转诐 讞转讜诪讜 讻砖专 讜诇讗 转注砖讛 诪转谞讬转讬谉 讚拽转谞讬 讗诪专 诇砖谞讬诐 转谞讜 讛专讬 讗诇讜 讬讻转讘讜 讜讬转谞讜 讘诪讗讬 诪讜拽诪转 诇讛 讗讬 讻转讘 讗讞讚 诪讛诐 讜讞转诐 讘注讚 讛讜讗 注爪诪讜 注诐 讞讘专讜 讛砖谞讬 讛讗 讗诪专转 讞转诐 住讜驻专 讜注讚 驻住讜诇 诇专讘讬 诪讗讬专, 讜讗讬 讘砖讗诪专 诇讛诐 讗诪专讜 诇住讜驻专 讜讬讻转讜讘 讜讞转诪讜 讗转诐 讛讗 讗诪专转 讻砖专 讜诇讗 转注砖讛, 讜讛砖讬讘 讚诪转谞讬转讬谉 讘讚讬注讘讚, 讜诪砖讜诐 讚拽转谞讬 讘诪讬诇转讬讛 讚专讘讬 讬讜住讬 讘讗讜诪专 诇砖诇砖讛 转谞讜 讬诇诪讚讜 讜讬讻转讘讜 讜讬转谞讜 诇讛 讚讛讜讬 诇讻转讞诇讛 讛讗讞讚 讻讜转讘 讜讛砖谞讬诐 讛讗讞专讬诐 讞讜转诪讬谉 谞拽讟 讛讻讗 谞诪讬 诇讬砖谞讗 讚诇讻转讞诇讛, 讜讗讬谞讜 诪讞讜讜专, 讜讗讬讻讗 诇诪讬诪专 讚专讘 讞住讚讗 诪讜拽讬 诇讛 诇诪转谞讬转讬谉 讘砖讗诪专 讛讘注诇 诇住讜驻专 讻转讜讘 讜讗诪专 诇砖谞讬诐 转谞讜 讜诇砖诇砖讛 讻转讘讜 讜转谞讜 讜讬讻转讜讘 讗讞讚 诪讛诐 讜讬讞转诪讜讛讜 讛砖谞讬诐 砖诇讗 讛讜讗.





讛诪讗讬专讬

诪诪讛 砖讻转讘谞讜 诇诪讚转 砖讻诇 砖讗诪专 诇砖谞讬诐 讗讜 诇砖诇砖讛 讗诪专讜 诇住讜驻专 砖讬讻转讜讘 讜诇驻诇谞讬 讜驻诇谞讬 讜讬讞转讜诪讜 讗讜 砖讗诪专 诇讛诐 讗诪专讜 诇驻诇谞讬 砖讬讻转讜讘 讜讗转诐 讞转讜诪讜 讗讬谞讜 讻诇讜诐 讜讗驻讬' 讻转讘讜 讜讞转诪讜 讜谞转谞讜 诇讘注诇 注讚 砖讬讻转讜讘 讛住讜驻专 讘诪爪讜转 讛讘注诇 讜讬讞转诪讜 讛注讚讬诐 讘诪爪讜转讜 讙诐 讻谉 讜诇讗 住讜祝 讚讘专 诇讻转讞诇讛 讗诇讗 讗驻讬' 讘讚讬注讘讚 讗讬谞讜 讻诇讜诐 讜讗诐 讻谉 诪讛 砖谞讞诇拽讜 讘讗诪' 诇砖谞讬诐 讗诪专讜 诇住讜驻专 砖讬讻转讜讘 讜讗转诐 讞转讜诪讜 讚诪专 讗诪专 讻砖专 讜诇讗 转注砖讛 讜诪专 讗诪专 讻砖专 讜讬注砖讛 讗诇讬讘讗 讚专' 诪讗讬专 讛讜讗 讚驻诇讬讙讬 讜诇讬转 讛诇讻转讗 讻讜转讬讛 讜讗讬谉 爪专讬讱 诇讜诪专 讘讗诪专 诇讛诐 讗诪专讜 诇住讜驻专 讜讬讻转讜讘 讜诇注讚讬诐 讜讬讞转讜诪讜 讚讛讗 讚讗诪专 专讘 讻砖专 讜诇讗 转注砖讛 讗讬谉 讛诇讻讛 讻诪讜转讜 讜诇讟注诪讬讛 诪讬讛讗 砖讗诇讜 讘讙诪专讗 诪讗讞专 讚讻砖专 讗诪讗讬 诇讗 讬注砖讛 讜驻讬专砖讜 讛讟注诐 砖诪讗 转砖讻讜专 讛讗砖讛 注讚讬诐 砖讬讗诪专讜 讻讱 诇住讜驻专 讜诇注讚讬诐 讘砖诐 讛讘注诇 讜讗注"驻 砖砖谞讬谞讜 注讚讬诐 讛讞转讜诪讬诐 注诇 讛诪拽讞 讜注诇 讛讙讟 诇讗 讞砖讜 讞讻诪讬诐 诇讚讘专 讝讛 专"诇 砖诇讗 讬讛讗 讻诇 讗讞讚 诪讛诐 专砖讗讬 诇讬拽讞 讛砖讚讛 讗讜 诇讬砖讗 讗转 讛讗砖讛 诪爪讚 砖转讞讜砖 砖诪讗 讘砖注转 讞转讬诪讛 谞转谞讜 注讬谞讬讛诐 讘讻讱 讜谞讜讙注讬诐 讘讚讘专 讛诐 讜砖诪讗 砖拽专 讞转诪讜 讗诇讗 讗讬谉 讞讜砖砖讬谉 诇讻讱 诪"诪 讛讜讗 住讜讘专 诪注砖讛 诇讗 注讘讚讬 专"诇 诇讞转讜诐 砖拽专 讗讘诇 诇讜诪专 诇讗讞专讬诐 砖拽专 讘砖诐 讛讘注诇 注讘讚讬 讜讗讜转诐 讗讞专讬诐 住讘讜专讬诐 砖讛讘注诇 爪讜讛 讗讘诇 讘讗转诐 讞转讜诪讜 诇讬讻讗 诇诪讬讞砖 砖讛专讬 讗讬谉 讞讜转诪讬谉 讗诇讗 讗诐 讻谉 砖诪注讜 诪驻讬 讛讘注诇 注爪诪讜 讜诪讛 砖讗诪专讜 讘讙诪专讗 专' 讬讜住讬 转专转讬 讗诪专 驻讬专讜砖讜 讗讞转 讚诪讬诇讬 诇讗 诪讬诪住专谉 诇砖诇讬讞 讜讛砖谞讬讛 讚讗驻讬' 讘讗讜诪专 讗诪专讜 讻谉 讜砖诪讜讗诇 住讘讬专讗 诇讬讛 讻讜转讬讛 讘讞讚讗 驻讬专讜砖讜 讚诪讬诇讬 诇讗 诪讬诪住专谉 诇砖诇讬讞 讛讬讻讗 讚诇讗 讗诪专 讗诪专讜 讗讘诇 讛讬讻讗 讚讗诪专 讗诪专讜 驻诇讬讙 讜讛诇讻讛 讗祝 讘讗讜诪专 讗诪专讜 讜讘驻专拽 砖诇讬砖讬 讻转讘谞讜 讘注谞讬谉 讝讛 讚讘专讬诐 砖专讗讜讬 诇砖诇砖诇诐 讘住讜讙讬讗 讝讜 讚专讱 讘讬讗讜专 讻诪讜 砖讛转讘讗专 砖诐:



讝讛 砖驻住拽谞讜 砖讛诇讻讛 讻专' 讬讜住讬 讗祝 讘讗讜诪专 讗诪专讜 讻讱 讛讬讗 砖讬讟转谞讜 讜讻谉 讻转讘讜讛 讙讚讜诇讬 讛驻讜住拽讬诐 讜专讗讬讛 诇讛诐 诪诪讛 砖讗诪专讜 讘驻专拽 拽讜专讚讬拽讜住 讗诪专 专讘 讗砖讬 讻诇讛 专' 讬讜住讬 讛讬讗 讜诇讗 诪讬讘注讬讗 讛讬讻讗 讚诇讗 讗诪专 讗诪专讜 讗诇讗 讗驻讬' 讛讬讻讗 讚讗诪专 讗诪专讜 讜转谞讬讗 讻讜转讬讛 讜讻讜' 讜诪"诪 诇拽爪转 讙讚讜诇讬 讛讚讜专讜转 专讗讬转讬 砖讞讻讻讜 诇驻住讜拽 讻砖诪讜讗诇 讜讻诇 讚讗诪专 讗诪专讜 讻砖专 讜专讘 讗砖讬 讘诪讗讬 讚拽讗诪专 讘驻专拽 拽讜专讚讬拽讜住 诇讗讜 诇诪讬驻住拽 讛诇讻讛 讗转讗 讗诇讗 诇讗讜拽讜诪讬 诪转谞讬' 讻讛讻讬 讜住讜讙讬讗 讚砖诪注转讗 讚讛讻讗 诪讬讛讗 讻砖诪讜讗诇 讜讗祝 讘转讜住驻讜转 诪讻专讬注讬诐 讘讛 讻砖诪讜讗诇 讜诪"诪 讬砖 住讜诪讻讬谉 讚讘专讬 讙讚讜诇讬 讛驻讜住拽讬诐 诪诪讛 砖讗诪专讜 砖诐 转谞讬讗 讻讜转讬讛 讜讛讜讛 诇讬讛 诪讞诇拽转 讜讗讞专 讻讱 住转诐 讜讘讞讚讗 诪住讻转讗 讬砖 住讚专 讜驻专拽 讛转拽讘诇 拽讜讚诐 诇讛诐 诇驻专拽 拽讜专讚讬拽讜住 讜诪砖讜诐 讚讛谞讬讝拽讬谉 讗住诪讻讜讛 诇讛砖讜诇讞 诪驻谞讬 转拽讜谉 讛注讜诇诐 讜讗讞"讻 讞讝专 诇注谞讬谉 砖诇讬讞讜转 讜转谞讗 讛转拽讘诇 讜讗讬讬讚讬 讚转谞讗 讘讬讛 讗诪专 诇砖谞讬诐 讻转讘讜 讻讜' 讜诪讬 砖讛讬讛 诪讜砖诇讱 讘讘讜专 讻讜' 转谞讗 诪讬 砖讗讞讝讜 拽讜专讚讬拽讜住 讜讗诪专 讻转讘讜 讜诪转讜讱 讘诇讘讜诇讬谉 讗诇讜 讬砖 诇讞讜砖 讘讗讜诪专 讗诪专讜 讜诇讛讞诪讬专 诇讛讬讜转 讞讜诇爪转 讜诇讗 诪转讬讘诪转 讜诇讗 讙讟 讘讟诇 讻诪讜 砖讻转讘讜 讙讚讜诇讬 讛驻讜住拽讬诐 讜讗祝 讙讚讜诇讬 讛诪讞讘专讬诐 讻转讘讜 砖讛讜讗 讙讟 驻住讜诇 讗诇讗 砖诪转讬砖讘讬谉 讘讚讘专 诪驻谞讬 砖讛讜讗 拽专讜讘 诇讛讬讜转 讙讟 讘讟诇 讜讗讬谞讬 诪讘讬谉 诪讛 讬讜注讬诇 讻砖谞转讬砖讘 讘讚讘专 诇砖谞讜转讜 诪驻住讜诇 诇讘讟诇 讗讜 诪讘讟诇 诇驻住讜诇 讛讜讗讬诇 讜诪"诪 讗转讛 诪讞诪讬专 讘讜 诇讛讬讜转 讞讜诇爪转:



讛诪砖谞讛 讛砖诪讬谞讬转 讜讛讻讜谞讛 讘讛 讘注谞讬谉 讛讞诇拽 讛砖砖讬 讙诐 讻谉 讜讛讜讗 砖讗诪专 讗诪专 诇注砖专讛 转谞讜 讙讟 诇讗砖转讬 讗讞讚 讻讜转讘 讜砖谞讬诐 诪讞转诪讬谉 讻讜诇讻讜谉 讻转讜讘讜 讗讞讚 讻讜转讘 讜讻诇谉 诪讞转诪讬谉 诇驻讬讻讱 讗诐 诪转 讗讞讚 诪讛谉 讛专讬 讛讙讟 讘讟诇 讗诪专 讛专"诐 讜讗诪专讜 讗讞讚 讻讜转讘 讜讻讜诇谉 讞讜转诪讬谉 诇转谞讗讜 讘讝讛 讜专讗讜讬 诇诪讙专砖 砖讬讗诪专 讻诪讜 砖住讚专讜 砖讛讜讗 讻讗砖专 讗诪专 诇拽讛诇 讻转讜讘讜 讬讘讗专 讜讬讗诪专 讻诇 砖谞讬诐 诪讻诐 讗讬 讝讛 驻谞讬诐 砖讬讛讬讜 讜讻讗砖专 讗诪专 诇拽讛诇 讛讜诇讬讻讜 讙讟 诇讗砖转讬 讬讘讗专 讜讬讗诪专 讜讗讞讚 诪讻诐 讗讬 讝讛 砖讬讛讬讛 讜讛讜讗 讗诪专诐 讻转讜讘讜 讜讻诇 讞讚 诪谞讻讜谉 讞转讜诪讜 讻诇 讞讚 诪谞讻讜谉 讗讜讘讬诇讜 讜诪转讬 讛谞讛 诇讗 讘讬讗专 砖讻诇谉 讞讜转诪讬谉 讻诪讜 砖讝讻专谞讜 讗讘诇 砖谞讬诐 诪砖讜诐 注讚讬诐 讜讛谞砖讗专 诪砖讜诐 转谞讗讬 讜诇讝讛 诇讗 谞专爪讛 讘谞砖讗专讬诐 诪讛诐 诇讛讬讜转诐 驻住讜诇讬诐 讗讜 拽专讜讘讬诐 讗讜 讗诐 讬转讗讞专 注讚讜转诐 讝诪谉 诇驻讬 砖讛诐 转谞讗讬 诇讗 注讚讬诐 讜诪讝讗转 讛住讘讛 讗诪专谞讜 注讬讚讬 讛讙讟 讗讬谉 讞讜转诪讬谉 诇讗 讝讛 讘驻谞讬 讝讛 砖讗讜诇讬 讻诇讻诐 讜讬注讬讚讜 讛拽爪转 讜转讞砖讜讘 讛讗砖讛 砖讛讜讗 讙讟 讻砖专 讻砖讛讙讬注 诇讬讚讛 讘砖谞讬 注讚讬诐 讜诪转谞讗讜 砖讬注讬讚讜 讻诇诐 讻诪讜 砖谞讝讻专 讜讛诇讻讛 讻专' 讬讜住讬:



讗诪专 讛诪讗讬专讬 讗诪专 诇注砖专讛 讻转讘讜 讙讟 诇讗砖转讬 讗讞讚 讻讜转讘 讜砖谞讬诐 讞讜转诪讬谉 砖诇讗 讻讬讜谉 诇讛讬讜转 讻诇诐 讞讜转诪讬谉 讗讞专 砖诇讗 讗诪专 讻诇讻诐 讗诇讗 诇讛讬讜转 讗讬 讝讛 诪讛诐 讻讜转讘 讜砖谞讬诐 诪讛诐 讞讜转诪讬谉 讗讬 讝讛 砖讬讛讬讜 讗诐 讛讻讜转讘 讜讗讞专 注诪讜 讗诐 砖谞讬诐 讗讞专讬诐 讗讘诇 讗诐 讗诪专 讻诇讻诐 讻转讜讘讜 讗讞讚 讻讜转讘 讜讻诇诐 讞讜转诪讬谉 砖讻讱 讛讬转讛 讻讜谞转讜 讜诇驻讬讻讱 讗诐 诪转 讗讞讚 诪讛诐 讛专讬 讝讛 讘讟诇:



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:





转讜住驻讜转 专讬"讚

诪转谞讬' 讗诪专 诇砖谞讬诐 转谞讜 讙讟 诇讗砖转讬 讗讜 诇砖诇砖讛 讻转讘讜 讙讟 讜转谞讜 诇讗砖转讬 讛专讬 讗诇讜 讬讻转讘讜 讜讬转谞讜 讗诪专 诇讙' 转谞讜 讙讟 诇讗砖转讬 讬讗诪专讜 诇讗讞专讬诐 讻转讜讘讜 诪驻谞讬 砖注砖讗谉 讘"讚 讚讘专讬 专' 诪讗讬专 讜讝讜 讛诇讻讛 砖诇讞 讞谞谞讬讗 讗讬砖 讗讜谞讜 诪讘讬转 讛讗住讜专讬诐 诪拽讜讘诇谞讬 讘讗讜诪专 诇讙' 转谞讜 讙讟 诇讗砖转讬 砖讬讗诪专讜 诇讗讞专讬诐 讻转讜讘讜 诪驻谞讬 砖注砖讗谉 讘"讚 讗"专 讬讜住讬 谞讜诪讬谞讜 诇砖诇讬讞 讗祝 讗谞讜 诪拽讜讘诇讬诐 砖讗驻讬诇讜 讗诪专 诇讘"讚 讛讙讚讜诇 砖讘讬专讜砖诇讬诐 转谞讜 讙讟 诇讗砖转讬 砖讬诇诪讚讜 讜讬讻转讘讜 讜讬转谞讜 诇讛. 讗诪专 诇注砖专讛 讻转讘讜 讙讟 诇讗砖转讬 讗讞讚 讻讜转讘 讜砖谞讬诐 讞讜转诪讬谉. 讻讜诇讻诐 讻转讜讘讜 讗讞讚 讻讜转讘 讜讻讜诇谉 讞讜转诪讬谉 诇驻讬讻讱 讗诐 诪转 讗' 诪讛谉 讛专讬 讛讙讟 (讛砖谞讬) 讘讟诇. 驻讬' 讗诪专 诇砖谞讬诐 转谞讜 讙讟 诇讗砖转讬 讗注"讙 讚诇讗 讗诪专 讻转讘讜 讜转谞讜 讛专讬 讗诇讜 讬讻转讘讜 讛谉 讘注爪诪谉 讜讬转谞讜 讜诇讗 讬讗诪专讜 诇讗讞专讬诐 诇讻转讜讘 讜诇讞转讜诐 讚诇讗讜 讘"讚 诪谞讬谞讛讜 砖讬讜讻诇讜 诇爪讜讜转 诇讗讞专讬诐 讗诇讗 注讚讬诐 砖讜讬谞讛讜 讜诪讬讛讜 讛诐 讻讜转讘讬诐 讜谞讜转谞讬诐 讗注"讙 讚诇讗 讗诪专 诇讛讜 讻转讘讜 讜转谞讜 讚讚讜拽讗 讻转讘讜 讘诇讗 转谞讜 讗讬谞讜 诪讜注讬诇 讗讘诇 转谞讜 讘诇讗 讻转讘讜 诪讜注讬诇 砖讛讬讗讱 讬讻讜诇讬谉 诇讬转谉 讗诐 诇讗 讬讻转讘讜. 讗讜 讗诪专 诇讙' 讻转讘讜 讜转谞讜 砖讛诐 专讗讜讬讬谉 诇讛注砖讜转 讘"讚 讻讬讜谉 讚讘讛讚讬讗 讗诪专 诇讛谉 讻转讘讜 诇讗 讘"讚 砖讜讬谞讛讜 讗诇讗 注讚讬诐. 讗讘诇 讗诐 讗诪专 诇讙' (讻转讘讜) [转谞讜] 讙讟 诇讗砖转讬 讜诇讗 讗诪专 诇讛诐 讻转讘讜 讛专讬 讗诇讜 讬讗诪专讜 诇讗讞专讬诐 诇讻转讜讘 讜诇讞转讜诐 讜诇讬转谉 诪驻谞讬 砖注砖讗谉 讘"讚:



讜讝讜 讛诇讻讛 砖诇讞 讞谞谞讬讗 讗讬砖 讗讜谞讜 诪讘讬转 讛讗住讜专讬诐 诪砖诪讜 砖诇 专' 注拽讬讘讗 砖谞讞讘砖 讘讘讬转 讛讗住讜专讬诐. 讗"专 讬讜住讬 谞讜诪讬谞讜 诇砖诇讬讞 讗诪专谞讜 诇专' 讞谞讬谞讗 砖谞注砖讛 砖诇讬讞 讘讛诇讻讛 讝讜 砖讗讬谉 讛讚讘专 讻谉 讜诇讗 拽讘诇谞讜 砖诇讬讞讜转讜. 讗诇讗 讗驻讬诇讜 讗诐 讗诪专 诇讘"讚 讛讙讚讜诇 砖讘讬专讜砖诇讬诐 转谞讜 讙讟 诇讗砖转讬 砖讛诐 讬诇诪讚讜 讜讬讻转讘讜 讜讬转谞讜 诇讛 讜诇讗 讬讗诪专讜 诇讗讞专讬诐 诇讻转讜讘:



讗诪专 砖诪讜讗诇 讛诇讻讛 讻专' 讬讜住讬 讚讗诪专 诪讬诇讬 诇讗 诪讬诪住专谉 诇砖诇讬讞. 讜诇拽诪谉 讗诪专讬' 讘驻专拽讬谉 讚讗驻讬诇讜 讘讗讜诪专 讗诪专讜 诇住讜驻专 讜讬讻转讜讘 诇驻诇讜谞讬 讜诇驻诇讜谞讬 讜讬讞转诪讜 驻讜住诇 专' 讬讜住讬 注讚 砖讬讗诪专 诇讛诐 讛讘注诇 讘驻讬讜. 讜诪讬讻谉 讬砖 诇讛讜讻讬讞 砖讛讗砖讛 砖讛讬讗 诪诪谞讛 砖诇讬讞 诇拽讘诇讛 砖讗讬谉 讛砖诇讬讞 讬讻讜诇 诇诪谞讜转 砖诇讬讞 讗讞专 讜讗注"驻 砖讗诪专讛 诇讜 讛讗砖讛 砖讬讛讬讛 专砖讗讬 诇讬诪谞讜转 砖诇讬讞 诪砖讜诐 讚诪讬诇讬 谞讬谞讛讜 砖诇讗 诪住专讛 砖讜诐 讞驻抓 讘讬讚讜. 讜诇讗 讚诪讬 诇砖诇讬讞 诇讛讜诇讻讛 砖讬砖 讞驻抓 讘讬讚讜 讜讬讻讜诇 诇诪讜住专讜 诇讗讞专 讜讻讬讜谉 砖讛诇讻讛 讻专' 讬讜住讬 讗驻讬诇讜 讘讗讜诪专 讗诪专讜 讻讚讗诪专讬谞谉 讘驻' 诪讬 砖讗讞讝讜 讗讬谞讜 诪讜注讬诇 讻诇讜诐 讻诇 诪讛 砖讗讜诪专转 诇讜 讛讗砖讛 讜讗讬谞讜 讙讟 注讚 砖讬讙讬注 诇讬讚 砖诇讬讞 专讗砖讜谉. 讜诪"讛 诇讗 讗砖讻讞谉 讘砖讜诐 讚讜讻转讗 砖砖诇讬讞 诇拽讘诇讛 诪诪谞讛 砖诇讬讞 讗讞专 讻讬 讛讬讻讬 讚诪砖讻讞讬谞谉 讘砖诇讬讞 诇讛讜诇讻讛:





诪讛专砖"讗 - 讞讬讚讜砖讬 讛诇讻讜转

转讚"讛 讜讛讗 讗诪专 砖诪讜讗诇 讻讜' 讚讛"讗 讚讟注诪讗 诪砖讜诐 讘讝讬讜谉 讚讘注诇 讻讜' 注讻"诇 诪讬讛讜 诇驻讬 讛讗诪转 诇砖诪讜讗诇 讟注诪讗 讚专讘讬 讬讜住讬 诪砖讜诐 讚诪讬诇讬 诇讗 诪讬诪住专谉 诇砖诇讬讞 诇专"诪 谞诪讬 讘砖谞讬诐 讛讗讬 讟注诪讗 讛讜讗 讻诪"砖 讛诪专讚讻讬 讜讛专"谉 注"砖 讜讻谞专讗讛 讙诐 诪讚讘专讬 讛转讜住' 诇拽诪谉 讜拽"诇:


讘讚"讛 讻转讘 讬讚谉 讻讜' 讗注"驻 讚诇讗 谞"诪 讻讜' 讛讗 诪住讬拽 讚诇砖诪讜讗诇 讻讜' 诇讻讱 讘注讬 诪讛 专讜爪讛 讛讘注诇 讻讜' 注讻"诇 讚讘专讬讛诐 讗诇讜 诇诪讗讬 讚诪住讬拽 诇拽诪谉 诇专' 讬讜住讬 讚讗讜诪专 讗诪专讜 驻住讜诇 讜讗诐 讻谉 诇讬讻讗 诇诪讬诪专 讗诇讬讘讬讛 讛讗 讻转讘 讛讙讟 讻砖专 讜诇讗 谞"诪 诪讬讚讬 讚讗讬讚讬 讜讗讬讚讬 诪讬诇讬 谞讬谞讛讜 讜讻讜' 讗讘诇 砖诪讜讗诇 讘讛讗 讻专"诪 住"诇 讚讗讜诪专 讗诪专讜 讻砖专 讻讚诪住讬拽 讜讗诐 讻谉 讞转诐 住讜驻专 讜注讚 驻住讜诇 讚讛讗 讘讛讗 转诇讬讗 讜讗"讻 注"讻 诪转谞讬转讬谉 讘讗讜诪专 诇砖谞讬诐 讻转讘讜 讜转谞讜 砖讬砖转转驻讜 诇讛诐 讗讞讚 讗讜 诇讻转讜讘 讗讜 诇讞转讜诐 讜诇讗 讘注讬 砖诪讜讗诇 讗诇讗 讘诪讛 专讜爪讛 讛讘注诇 讗诐 诇讻转讜讘 讗讞讚 诪讛诐 讜讛砖谞讬 注诐 讗讞专 讬讞转讜诪讜 讗诐 诇讞转讜诐 砖谞讬讛诐 讜讛讗讞专 讬讻转讜讘 讜拽"诇:


讘讚"讛 讞转诐 住讜驻专 讻讜' 讜讘驻专拽 诪讬 砖讗讞讝讜 讚讬讬拽讬谞谉 诪讘专讬讬转讗. 讻讜' 注讻"诇 讚诇砖诪讜讗诇 谞诪讬 讛讱 讘专讬讬转讗 诇讗 讗转讬讗 讗诇讗 讻专讘讬 讬讜住讬 讻诪"砖 诪讛专砖"诇 讜讘讛讻讬 谞讬讞讗 讚诪住讬拽 诇拽诪谉 讗诇讗 专讘讬 讬讜住讬 转专转讬 讗诪专 讻讜' 讜注"讻 驻诇讜讙转讗 讚诇拽诪谉 讘讻砖专 讜诇讗 转注砖讛 讗诇讬讘讗 讚专讘讬 诪讗讬专 讛讜讗 讜讗诐 讻谉 诪讬 讛讻专讬讞讜 诇拽诪谉 讚转专转讬 拽讗诪专 专"讬 诇驻住讜诇 讚讛讬讬谞讜 讘讬谉 砖讗诪专 诇讙' 讻转讘讜 讜转谞讜 讘讬谉 讗诪专 诇砖谞讬诐 讗诪专讜 讜讗讬诪讗 讚诇讗 驻诇讬讙讬 诇拽诪谉 讗诇讗 讗诇讬讘讗 讚专讘讬 诪讗讬专 讗讘诇 诇专"讬 讚讻"注 讘讗讜诪专 讗诪专讜 讻砖专 讜诇讗 转注砖讛 讜诇讗 砖讻讬讞讗 讗诇讗 讚讗讬转 诇谉 诇诪讬诪专 讚讛转诇诪讜讚讗 住诪讱 注爪诪讜 讚专"讬 驻讜住诇 讘讗讜诪专 讗诪专讜 讻讚讚讬讬拽讬谞谉 诪讘专讬讬转讗 讚驻专拽 诪讬 砖讗讞讝讜:


讘讚"讛 诪转谞讬转讬谉 诪谞讬 专"讬 讻讜' 讛"讛 讘讗讜诪专 讗诪专讜 讻讜' 讗讘诇 诇专"诪 讻讜' 讘讗讜诪专 诇讙' 转谞讜 讜讻"砖 讘讗讜诪专 讗诪专讜 讻讜' 注讻"诇 专"诇 讚讛"讛 讘讗讜诪专 讗诪专讜 讻讜' 驻讜住诇 专"讬 诇诪讗讬 讚诪住讬拽 专' 讬讜住讬 转专转讬 讗诪专 讜诇专' 诪讗讬专 讻砖专 讘讗讜诪专 诇讙' 转谞讜 讜讻"砖 讘讗讜诪专 诇讘' 讗诪专讜 讛讻讬 诪讜讻讞 诪讚讘专讬 砖诪讜讗诇 讚驻讜住诇 讘讗讜诪专 诇讙' 转谞讜 讜诪讻砖讬专 讘讗讜诪专 讗诪专讜 讜讚讜"拽:


讘讗"讚 讜诇诪讗讬 讚诪住讬拽 讻讜' 讻砖专 讜诇讗 转注砖讛 讜诇讗 砖讻讬讞讗 诪讻诇 诪拽讜诐 讻讜' 讚讞讬讬砖讬谞谉 诇讚讬讚讬讛 诇转拽诇讛 讗讞专讬转讬 讻讜' 注讻"诇 讜讬砖 诇讚拽讚拽 讘诪"砖 讛转讜住驻讜转 诇注讬诇 诇砖诪讜讗诇 讘讗讜诪专 讗诪专讜 讚讻砖专 讗"讻 讞转诐 住讜驻专 讜注讚 驻住讜诇 讻讜' 讜讻砖讗诪专 诇砖谞讬诐 讻讜' 讚讗讬谉 讝讛 诪讜讻专讞 诇砖诪讜讗诇 讚讗讬诪讗 讗讜诪专 讗诪专讜 讻砖专 讜诇讗 转注砖讛 讜诇讗 讗转讬 讞讜专讘讗 诪讬谞讬讛 讻讬讜谉 讚诇讗 砖讻讬讞讗 讜砖驻讬专 诪爪讬谞谉 诇诪讬诪专 讗诇讬讘讬讛 讚讞转诐 住讜驻专 讜注讚 讻砖专 讚讛讱 转拽诇讛 讗讞专讬转讬 诇讬讻讗 诇诪讬讞砖 诇砖诪讜讗诇 讻讬讜谉 讚讘讛讱 讗诪专 诇讙' 转谞讜 住"诇 讻专"讬 讚驻讜住诇 讜讬砖 诇讬讬砖讘 讚讚讘专讬讛诐 讚诇注讬诇 讛诐 诇诪"讚 讘讗诪专讜 讚讻砖专 讜转注砖讛 讜讚讜"拽:





讞讻诪转 砖诇诪讛

转讜住' 讘讚"讛 讛讗 讻讜' 讜讗驻讬诇讜 讻转讘 讬讚谉 讛讜讗 讛讜讬 讻讗讬诇讜 爪讜讛 诇讛讚讬讗 砖讬讗诪专 讻讜' 讻爪"诇. 讜谞"讘 驻讬专讜砖 讗驻讬诇讜 转讗诪专 诪讛 砖爪讜讛 诇讛诐 讻转讘讜 讻转讘 讬讚谉 讛讜讗 讜讛讬讬谞讜 讞转讬诪讛 诪"诪 拽驻讚讬谞谉 谞诪讬 讗讻转讬讘讛 讜讗诪专讬' 讚讛讜讬 讻讗讬诇讜 讗诪专 诇讛诐 讘驻讬专讜砖 砖讬讗诪专讜 诇住讜驻专 诇讻转讜讘 讜讚讜"拽:


讘讚"讛 讛转诐 讻讜' 讜讘驻专拽 诪讬 砖讗讞讝讜 讻讜'. 谞"讘 讜诪砖"讛 讗诪专讬谞谉 讚砖诪讜讗诇 驻诇讬讙 讗讘专讬讬转讗 讚讘专讬讬转讗 讗诪讗谉 转专诪讬讬讛 讚讘讜讚讗讬 诇讗 讗转讬讗 讗诇讗 讻专讘讬 讬讜住讬 讚诇专讘讬 诪讗讬专 讗驻讬诇讜 诪讬诇讬 诪讬诪住专谉 诇砖诇讬讞 讜讗祝 诇驻讬 讛讗诪转 诪讜拽讬 砖诪讜讗诇 诇讛讗讬 讘专讬讬转讗 讘注"讻 讻专讘讬 讬讜住讬 讗诇讗 讚驻诇讬讙 注诇讬讛 讘讗讜诪专 讗诪专讜 讜讚讜"拽:


讘讚"讛 诪转谞讬' 诪谞讬 讻讜' 讜讻转讘 讜诪砖讜诐 讻讬住讜驻讗 讻讜' 讻爪"诇. 讜谞"讘 驻讬专讜砖 砖讬讗诪专讜 砖讗诪专 诇砖诇砖讛 转谞讜 讜讚讜"拽:


讘讗"讚 讬讻转讘讜 讜讬转谞讜 讻讜'. 谞"讘 驻讬专讜砖 讬讞转诪讜 讻讚诇注讬诇 讜讚讜"拽:





专砖"砖

讘诪砖谞讛 讗讜诪专 诇砖诇砖讛 转谞讜 讻讜' 诪驻谞讬 砖注砖讗谉 讘"讚. 拽"诇 讚诇诪讗 讻讜讜谞转讜 诇砖谞讬诐 诪讛诐 讻讚诇拽诪谉 讘讗诪专 诇注砖专讛 讻讜' 讜砖谞讬诐 讞讜转诪讬谉:



讙诪' 讛讬讗 讙讜驻讛 拽诪讘"诇 讻转讜讘讜 讻讜'. 谞专讗讛 讚爪"诇 讬讻转讘讜 讻转"讬 讛讜讗 讻讜':



砖诐 驻砖讬讟讗 讚讻转讘 讛讙讟 讛讜讗 讚拽转谞讬 住讬驻讗 讻讜' 砖讬诇诪讚讜 讜讬讻转讘讜 讻讜'. 拽"诇 诇驻诪砖"讻 讛转讜住' 讚"讛 讻转"讬 讜讛诪讛专砖"讗 讘转讚"讛 讗诪专 诇砖谞讬诐 讚注"讻 诇讗 拽诪讘"诇 讗诇讗 讘讗诪专 诇砖谞讬诐 诇驻讬 讚讛讜讛 讻讗讬诇讜 讗诪专 诇讛诐 讘驻讬专讜砖 砖讬砖转转驻讜 讗讞专 注诪讛诐 讻讜' 讗讘诇 诇讙' 驻砖讬讟讗 诇讛讜 讚专"诇 讚讗' 诪讛诐 讬讻转讜讘 讜讛砖谞讬诐 讬讞转诪讜 (讜讻"诪 诇拽诪谉 (住讝 讘) 讻讜诇讻诐 讻转讜讘讜 讗讞讚 讻讜转讘 讘诪注诪讚 讻讜诇诐 讗诇诪讗 讚讗讻转讘 讛讙讟 谞诪讬 拽讗讬) 讜讗"讻 讻砖"讻 讻砖讗诪专 诇讘"讚 讛讙讚讜诇. 讜讗讬谉 诇讜诪专 讚专讜爪讛 诇驻砖讜讟 诪讛诇砖讜谉 讚讻诪讜 砖讬诇诪讚讜 讜讬讻转讘讜 讛讬讬谞讜 讻转讘 讛讙讟 讛"讛 讬讻转讘讜 讚专讬砖讗 谞诪讬. 讚讗"讻 讛"诇 诇诪讬驻砖讟 诪讬讻转讘讜 讙讜驻讬讛 讚专讬砖讗 讚拽讗讬 讙诐 讗讚讗诪专 诇讙' 讻转讘讜:



专砖"讬 讚"讛 讗讬 谞讬诪讗 诪讬诇讬 讗讬 诪讬诪住专谉 诇砖诇讬讞. 讚讘专讬诐 砖谞讗诪专讜 讻讜' 诇砖诇讬讞 讗讞专 讜讻砖专. 讻爪"诇:





讞讬讚讜砖讬 讞转"住

讗诪专 诇砖诇砖讛 讻转讘讜 讙讟 讜转谞讜 诇讗砖转讬. 讻讻讛 讛讙讬专住' 讘砖"住 砖诇驻谞讬谞讜 讗讱 专砖"讬 讙专住 讻转讘讜 讜转谞讜 讙讟 诇讗砖转讬 讜讻谉 诇拽诪谉 砖诇讞讜 讘讬' 专讘 诇砖诪讜讗诇 讻转讘 专砖"讬 讛讙讬专住讗 讻转讘讜 讜转谞讜 讙讟 注"砖 专讜爪讛 诇讜诪专 讚讙专诐 讙讟 诇讘住讜祝 讗讘诇 诇讗 讬讚注转讬 诪讛 专爪讛 讘讝讛. 讗讘诇 注讻"驻 讗讬讻讗 专讘讜转讗 专讘讛 讞讚讗 讚讻转讘 讛诪专讚讻讬 讘驻专拽讬谉 讘住讜祝 讛驻专拽 讻诇 砖诇讗 谞讙诪专讛 诪注砖讛 讛讜讛 诪讬诇讬 讜诪砖讜"讛 讻转讬讘讛 讛讜讛 诪讬诇讬 诪驻谞讬 砖讬砖 讗讞专讬讜 谞转讬谞讛. 讜讻转讘 讗注驻"讬 砖讗诪专 讻转讘讜 讜转谞讜 讜诪住专 诇讛 讙诐 讛谞转讬谞讛 诪"诪 讻诇 讗' 砖诇讬讞讜转 讘驻"注 讛讜讗 注"砖 讜诇讻讗讜专讛 转讬谞讞 讗诐 讗诪专 讻转讘讜 讙讟 讜转谞讜 讜讛讚专 讗诪专 转谞讜 讛讜讛 讻转讘讜 讙讟 砖诇讬讞讜转 讘驻"注 讜转谞讜 讘驻"注 讜讛讜讛 讻转讘讜 诪讬诇讬 讜转谞讜 诇讗 讛讜讛 诪讬诇讬. 讗讘诇 讗诐 讗诪专 讻转讘讜 讜转谞讜 讙讟 谞诪爪讗 讘诪讛 砖讗诪专 讻转讘讜 诇讗 讗诪专 讻诇讜诐 讻讬 诇讗 讬讚注讜 诪讛 讬讻转讘讜 讗讙专转 讗讜 砖讟专 讞讜讘 注讚 砖讬住讬讬诐 讜转谞讜 讙讟 诇讗砖转讬 谞诪爪讗 讙讟 讚讘转专讬' 拽讗讬 谞诪讬 讗讻转讘讜 讚诇注讬诇 讜讛"讗 讚诇讗 讛讜讛 诪讬诇讬 讻讬讜谉 砖诪住专 诇讛诐 讚讘专 讙诪讜专 讜讗讬 谞讬诪讗 讗驻"讛 讛讜讛 诪讬诇讬 讗"讻 谞讬诪讗 讙诐 讘谞转讬谞讛 讘讻讛"讙 讛讜讛 诪讬诇讬 讜讗驻"讛 诇讗 讗诪专讬谞谉 讛讻讬 讗诇讗 讛讻转讬讘讛 讛讜讛 诪讬诇讬 讜诇讗 诪讬诪住专讗 讜讘谞转讬谞讛 诪讬诪住专讗:


讗驻讬诇讜 讗讜诪专 诇讘"讚 讛讙讚讜诇 砖讘讬专讜砖诇讬诐 砖讬诇诪讚讜 讜讬讻转讘讜 讜讬转谞讜. 诇驻讬 诪讛 讚诪砖诪注 诇注讬诇 讻"讟 讘砖讬讟转 专砖"讬 讜转讜住' 诪砖诪注 讚讘讛讗 驻诇讬讙讬 专"诪 住"诇 讟注诐 讚讗诇讜 讬讻转讘讜 讜讬转谞讜 讘注爪诪诐 讘讝讬讜谉 讜诇驻"讝 讻砖讗讜诪专 诇讘"讚 转讜 诇讗 讞讬讬砖 诇讘讝讬讜谉 砖讛专讬 讬讚注 讚讗讬谉 讚专讱 诇讻转讜讘 讘注爪诪诐 讜专' 讬讜住讬 住讘专 讛讟注诐 诪砖讜诐 诪讬诇讬 讜讙诐 讘讘"讚 砖讬讬讱 讝讛. 讜诇驻"讝 讬"诇 诪砖讜"讛 专诪讝 专' 讬讜住讬 砖讬诇诪讚讜 讜讬讻转讘讜 讜讬转谞讜 讜讻' 专诪讘"诐 讘驻讬' 诪砖谞讬讜转 砖讗讬谉 讙谞讗讬 诇讘"讚 讗诐 讗讬谉 讬讻讜诇讬诐 诇讻转讜讘 讜讘讝讛 专诪讝 专' 讬讜住讬 讗讬讱 讗驻砖专 砖讙谞讗讬 诇讘注诇 讜讘讝讬讜谉 讘诪讛 砖讗讬谞讜 讻讜转讘 讛讙讟 讘注爪诪讜 诪讛 讘讝讬讜谉 讛诇讗 讙诐 讘"讚 讛讙讚讜诇 砖讘讬专讜砖诇讬诐 讗讬谞诐 讬讻讜诇讬谉 诇讻转讜讘 讜注讬讬谉 诇注讬诇 驻"讘 讚讙讟讬谉 讘专讗"砖 住讬' 专"讛 讻转讘 讜讝"诇 讜讛讬讬谞讜 讟注诪讗 讚诇讗 讘注讬' 砖诇讬讞讜转 讚讜讻转讘 诇讗讜 讗讘注诇 拽讗讬 讗诇讗 讗讛住讜驻专 讻诇讜诪专 讜讻转讘 讛住讜驻专 讜谞转谉 讛讘注诇 讚专讜讘 讗谞砖讬诐 讗讬谞谉 讘拽讬讗讬谉 诇讻转讜讘 讘讙讟讬谉 注讻"诇 注"砖. 讜专诪讘"谉 讘讞讬' 诇注讬诇 讻"讟 讻转讘 讚讘讬谉 诇专"诪 讘讬谉 诇专"讬 诇讗 砖讬讬讱 诪讬诇讬 诇讗 诪讬诪住专讬 讗诇讗 讘砖诇讬讞 讗讘诇 讘"讚 讗诇讬诐 诇诪砖讜讬 砖诇讬讞 讘诪讬诇讬. 讜讘讛讗 驻诇讬讙讬 专"诪 住"诇 讻讬讜谉 砖讗诪专 诇砖诇砖讛 转谞讜 讗注"讙 砖讙诐 讛诐 注爪诪诐 讬讻讜诇讬诐 诇讛讬讜转 砖诇讜讞讬谉 诪"诪 讘"讚 谞诪讬 讛讜讛 讜诪讬诪住专讜 诪讬诇讬讛讜 诇砖诇讬讞 讜专' 讬讜住讬 住讘专 讻讬讜谉 讚讛诐 注爪诪诐 谞诪讬 讬讻讜诇讬谉 诇讻转讜讘 讜诇讬转谉 讗诐 讬专爪讜 转讜 诇讗 讛讜讛 讘"讚 讗诇讗 砖诇讜讞讬诐 讜诇讗 诪讬诪住专讬 诪讬诇讬讛讜 诇砖诇讬讞 注"砖 讜爪"注 讗诐 讻谉 讘"讚 诪诪砖 诇讻"注 诪住专讜 诪讬诇讬讛讜 诇砖诇讬讞 讗讬讱 转诇讜讬' 驻诇讜讙转转 讗讜诪专 讗诪专讜 讘讝讛 注讬讬谉 转讜住' 讚"讛 诪转谞讬' 诪谞讬 讜讻讜':


诪讬诇讬 诇讗 诪讬诪住专讬 诇砖诇讬讞. 讝"诇 诪讛专讬"讟 讘转砖讜讘讛 讞"讗 住讬' 拽讻"讚 砖谞专讗讬诐 诇讜 砖讗诐 讗讜诪专 讗讚诐 诇讞讘专讜 爪讗 讜讛拽讚砖 砖讜专 讗' 诪砖讜讜专讬 讗讬谉 讘讜 讚讬谉 讛拽讚砖 讚诪讬诇讬 谞讬谞讛讬 讜 讜讻讜' 诪讬讛讜 转专讜诪讛 讞砖讬讘讗 诪注砖讛 讜讻讜' 诪"诪 诪讞砖讘转 转专讜诪讛 讞砖讬讘讗 讻诪注砖讛 注"砖. 讜讘住' 讘讬转 诪讗讬专 转诪讛 注诇讬讜 讛讗 诪讬诇讬 诇砖诇讬讞 砖谞讬 诇讗 诪讬诪住专讬 讗讘诇 转专讜诪讛 砖诇讬讞 专讗砖讜谉 讛讜讗 讜讻谉 讘讛拽讚砖 诇讬 砖讜专 注"砖. 讜诇驻注"讚 住讘专转 讛诪讛专讬"讟 谞讛讬 注"讬 讚讘讜专讜 砖诇 讛诪砖诇讞 谞注砖讛 讬讚讜 讜诪注砖讬讜 砖诇 讛砖诇讬讞 讻讛诪砖诇讞 讜诪砖讜诐 讻谉 讻砖讗诪专 讻转讜讘 诇讗砖转讬 讙讟 谞注砖讛 讬讚讜 讻讬讚 讘注讛"讘 讗讘诇 驻讬讜 诇讗 谞注砖讛 讻驻讬讜 砖谞讗' 诪讛 砖讬讗诪专 讘驻讬讜 讻讗诇讜 讗诪专讜 讘注讛"讘 讝讛 诇讗 谞讬诪讗 讜诪砖讜"讛 讘转驻诇讛 讗讬谉 讗讚诐 讬讻讜诇 诇讛讜爪讬讗 讞讘专讜 讗讗"讻 砖诪注 讜砖讜诪注 讻注讜谞讛 讗讘诇 讗诐 讗讬谞谞讜 砖讜诪注 诇讗 讬讻讜诇 诇注砖讜转讜 砖诇讬讞 诇讚讘专 讘注讚讜 讜诪砖讜"讛 诇讗 讬讻讜诇 诇讜诪专 诇砖诇讬讞 砖谞讬 砖讬讻转讜讘 讙讟 讻讬讜谉 砖爪专讬讱 诇砖诪讜注 诪讛诪讙专砖 讜讝讛 讛砖诇讬讞 讗讬谉 驻讬讜 讻驻讬 讛诪讙专砖 讗注驻"讬 砖讬讚讜 讻讬讚 讛诪讙专砖 讗诐 讻讜转讘 讘注爪诪讜 讜谞讜转谞讜 谞诪讬 讜讗讜诪专 谞诪讬 讛专讬 讗转 诪讙讜专砖转 诪砖讜诐 砖讛讚讬讘讜专 讛讝讛 讗讬谞讜 注讬拽讜专 讻"讗 讛谞转讬谞讛 诇讬讚讛 讗讘诇 诇讜诪专 诇砖诇讬讞 讗讞专 砖讛讗诪讬专讛 注讬拽讜专 讝讛 讗讬谞讜 讬讻讜诇. 讜讬驻讛 讻转讘 诪讛专讬"讟 砖讗讬谞讜 讬讻讜诇 诇讛拽讚讬砖 砖讜专讜 讘砖讘讬诇讜 讻讬 讗讬谉 讚讘讜专讜 讻讚讬讘讜专讜 讗讘诇 转专讜诪讛 讬讻讜诇 诇讛驻专讬砖 讚诪注砖讛 讛讛驻专砖 讛讜讗 讛注讬拽讜专 讗注"讙 讚爪专讬讱 诇拽专讜讗 砖诐 诪"诪 讝讛 拽专讬讗转 砖诐 住讙讬 讘诪讞砖讘讛 讜讗"讻 讛诪注砖讛 砖诇 讛驻专砖讛 注讬拽讜专 讜诪砖"讛 讬讻讜诇 诇注砖讜转 砖诇讬讞 讘转专讜诪讛 诇讛驻专讬砖 讜诇拽专讜讗 砖诐 讗驻讬' 讘驻讬讜 讻讬讜谉 砖讗讬谞讜 注讬拽讜专 讗诇讗 讛讛驻专砖讛 讜注"讬 诪讞砖讘讛. 讜砖讬讟转 讛诪专讚讻讬 讻"讻 诇注讬诇 讻诇 砖讗讬谞谞讜 讙诪专 讚讘专 诇讗 诪讬诪住专 诇砖诇讬讞 讻讙讜谉 讻转讬讘转 讛讙讟 砖讬砖 讗讞专讬讜 讛谞转讬谞讛 讜诇驻"讝 砖诇讬讞 拽讘诇讛 砖诇 讗砖讛 讬讻讜诇 诇注砖讜转 砖诇讬讞 讚讛讜讛 讙诪专 讚讘专. 讜砖讬讟转 砖"讙 讜讛讜讗 诪转讜住' 专讬"讚 讘诪住' 拽讚讜砖讬谉 讚讘拽讬讚讜砖讬 讻住祝 讗讬谉 砖诇讬讞 注讜砖讛 砖诇讬讞 讻讬讜谉 讚诇讗 转诇讬' 讘讻住祝 讝讛 讚讜拽讗 砖讛专讬 讗诐 谞讗讘讚 讬讻讜诇 诇拽讚砖讛 讘讻住祝 讗讞专 讛"诇 讻诪讬诇讬 诪砖讗"讻 拽讬讚讜砖讬 砖讟专. 讜专讗讬转讬 诇讛讙讗讜谉 拽爪讛"讞 砖讻转讘 讚诪诇砖讜谉 讚讬讜拽 专砖"讬 诇注讬诇 住"讙 注"讘 专砖"讬 讚"讛 讻转讘讜 讜谞转谞讜 诇砖诇讬讞 驻讬专砖"讬 诇砖诇讬讞 砖诪谞讬转讬 诪"讟 讻转讘 专砖"讬 砖诪谞讬转讬 讗注"讻 讛讬讬谞讜 讻谞"诇 讚讻讬讜谉 讚讘爪讚 讛讗讬讘注讬' 讗诐 谞讗讘讚 诇讗 注砖讜 砖诇讬讞讜转谉 讜讬讻讜诇讬诐 诇讻转讜讘 讙讟 讗讞专 讘诪拽讜诪讜 砖讜讘 讛"诇 讻诪讜 讻住祝 拽讬讚讜砖讬谉 诇转讜住' 专讬"讚 讜讗讬谞诐 讬讻讜诇讬谉 诇注砖讜转 砖诇讬讞 讗驻讬' 诇谞转讬谞讛 注"讻 驻讬专砖"讬 诇砖诇讬讞 砖诪谞讬转讬 砖讛讜讗 注砖讛 讛砖诇讬讞 讗诇讜 讚讘专讬讜 讝"诇. 讜讘诪"讻 诇讗 谞专讗讬谉 诇讬 讚讘专讬诐 讗诇讜 讚讛谞讛 诪讛 砖讚讬诪讛 讝讛 诇讻住祝 拽讚讜砖讬谉 讗讬谞讜 讚讜诪讛 讚讛讻讗 讗诪专讬谞谉 讻讬讜谉 砖谞讗讘讚 讛讙讟 诇讗 注砖讛 砖诇讬讞讜转讜 讜讻讗诇讜 注讚讬讬谉 诇讗 讻转讘 讙讟 讻诇诇 讜讻讜转讘 讙讟 讗讞专 诇砖诪讜 讜诇砖诪讛 讜讝讛 讛讜讗 讛讙讟 砖谞注砖讛 砖诇讬讞 注诇讬讜 讜讻讗诇讜 诪住专讜 诇讜 讛讘注诇. 讜讛专讗砖讜谉 讻诪讗谉 讚诇讬转讗 讜诇注讜诇诐 讘注讬' 讗讜转讜 讛讙讟 注爪诪讜 砖诪住专 诇讜 讛讘注诇 讗诇讗 注讻砖讬讜 讝讛 讛砖谞讬 讛讙讟 砖诪住专 诇讜 讛讘注诇 诪砖讗"讻 讻住祝 拽讚讜砖讬谉 砖讛讜讛 讻讗诇讜 诇讗 诪住专 诇讜 讛讘注诇 讻诇讜诐 砖讗讬谉 拽驻讬讚讗 讘讗讬讝讛 讻住祝 讬拽讚讬砖 讗驻讬' 诪砖诇讜 讗驻讬' 诇讗 谞讗讘讚 讛专讗砖讜谉 讬讻讜诇 诇拽讚砖讛 讘讻住祝 讗讞专 讜讗讬谉 讝讛 讚讜诪讛 诇讝讛. 讜诪"砖 砖诇讬讞 砖诪谞讬转讬讜 诪讬诇转讗 讗讞专讬转讗 讛讬讗 砖讛专讬 讞讝讬谞谉 讗驻讬' 讛砖转讗 讚诪讬讬专讬 砖诪讬谞讛 砖诇讬讞 讬讚讜注 诪"诪 讘讗讜转讜 爪讚 讚讗诪专讬谞谉 诇讟讬专讞讗 讚讚讛讜 讞讬讬砖 诇讗 注砖讜 砖诇讬讞讜转谉 讗注驻"讬 砖讻讘专 讻转讘讜 讛讙讟 讜讛砖诇讬讞 讻讘专 诪讬谞讛 讛讜讗 诪"诪 讻讬讜谉 砖讗诐 讛讬讛 专讜爪讬诐 讛讬讜 讛诐 讬讻讜诇讬诐 诇讛讜诇讬讻讜 诇讗 注砖讜 讙诪专 砖诇讬讞讜转谉 注讚讬讬谉 讗"讻 诪讻"砖 讗诐 诇讗 讛讬讛 诪讬谞讛 砖诇讬讞 专拽 讗诪专 诇讛讜 砖讗讞专 讛讻转讬讘讛 讬诪谞讜 讛诐 砖诇讬讞 诇驻讬 讚注转谉 诪讬 砖讬专爪讜 讗讝 讗驻讬' 谞讬诪讗 诇讗讜 诪砖讜诐 讟讬专讞讗 讚讚讛讜 讗诇讗 拽驻讬讚 砖讛诐 诇讗 讬讜诇讬讻讜讛讜 讗诇讗 讗讜转讜 砖诇讬讞 砖讬诪谞讜 诇驻讬 讚注转谉 诪"诪 讻讬讜谉 砖讗讞专 讛讻转讬讘讛 注讚讬讬谉 转诇讜讬 诪讬谞讜讬 讛砖诇讬讞讜转 讘讚注转谉 讜讗诐 讻讘专 诪讬谞讜 注讚讬讬谉 讬讻讜诇讬诐 诇讞讝讜专 讜诇诪谞讜转 讗讞专 注诇 驻讬 讚注转谉. 驻砖讬讟讗 讚诇讗 注砖讜 砖诇讬讞讜转谉 讜讗讬谉 讻讗谉 诪拽讜诐 诇诪讬讘注讬 诪讬讚讬 注"讻 讛讜讻专讞 专砖"讬 诇驻专砖 砖讛讘注诇 讻讘专 诪讬谞讛 砖诇讬讞 讜讗讬谉 注诇讬讛诐 砖讜诐 诪注砖讛 讗讱 讗讬 讗诪专讬谞谉 诇讟讬专讞讗 讚讬讚讛讜 讞讬讬砖 讛讗 讚拽讗 诪讬讘注讬' 诇讬'. 讜讘诪专讚讻讬 讘拽讬讚讜砖讬谉 专"驻 讛讗讜诪专 诪讬讬转讬 砖讬讟转 讛拽讚讜砖 诪专讗讚讬"砖 讚讗驻讬诇讜 拽讬讚讜砖讬 砖讟专 讛"诇 诪讬诇讬 诪砖讜诐 讚讗讬谉 讘讬讚 讛砖诇讬讞 讙诪专 讚讘专 讚讗讬谞讜 讬讻讜诇 诇拽讚砖讛 讘注"讻 讜讗讜诇讬 诇讗 转讗讘讛 讛讗砖讛 讜讚讜拽讗 讘讙讬专讜砖讬谉 砖讬讻讜诇 诇讙专砖讛 讘注"讻 讛讜讛 讙诪专 讛注谞讬谉. 讜讘拽爪讛"讞 驻拽驻拽 讗"讻 讘讝讛"讝 讚讗住讜专 诇讙专砖讛 讘注"讻 诪驻谞讬 讞讚专"讙 讗讬谉 砖诇讬讞 注讜砖讛 砖诇讬讞. 讜诇拽"诪 讚注讻"驻 讛讘注诇 诪讜住专 诇讬讚讜 讛讙讟 诇讙专砖讛 讘讻诇 讗讜驻谉 砖讬专爪讛 讜讛砖诇讬讞 讗讬谞讜 专讜爪讛 诇注讘讜专 讞专"讙 讜讗讬谞讜 专讜爪讛 诇讙专砖讛 讘注"讻 讗讘诇 讛讘注诇 诪讜住专 诇讜 讚讘专 讙诪讜专 讜讗诐 讬注讘讜专 注诇 讛讞专诐 讜讬讙专砖 讗讜转讛 讘注"讻 讛专讬 讛讬讗 诪讙讜专砖转 讜讗驻讬' 诇诪讗讬 讚讻转讘 讘谞讘"讬 讘讝讛 讚讗讬谉 砖诇讬讞 诇讚讘专 注讘讬专讛 讜诇讚注转讜 讗讬谞讛 诪讙讜专砖转 讛讬讬谞讜 讘注讜讘讚讗 讚讬诇讬' 砖讛讘注诇 砖讬诇讞讜 诇讙专砖 讘注"讻 讜诇注讘讜专 注讘讬专讛 讜讗讬谉 砖诇讬讞 诇讚讘专 注讘讬专讛 讗讘诇 讗诐 讛讘注诇 讗讬谞讜 砖讜诇讞讜 注诇 诪谞转 讻谉 诇注讘讜专 讜讛砖诇讬讞 诪注爪诪讜 注讜讘专 注讘讬专讛 讘讝讛 诇讗 砖讬讬讱 讗讬谉 诇讚讘专 注讘讬专讛 讜诇讗 砖讬讬讱 讚讘专讬 讛专讘 讜讚讘专讬 讛转诇诪讬讚 讚讘专讬 诪讬 砖讜诪注讬谉 讻讬 讛转诇诪讬讚 诇讗 砖诇讞讜 诇注讘讜专 注诇 讚讘专讬 讛专讘 讜驻砖讜讟. 讜诪讛 砖讛拽砖讛 诪诇注讬诇 住驻"讘 砖讛讗砖讛 谞注砖讬转 砖诇讬讞 诇讛讜诇讬讱 讙讬讟讛 诇讘"讚 驻诇讜谞讬 讜砖诐 注讜砖讛 讛讬讗 砖诇讬讞 讗讞专 注"砖 讜讛专讬 讛讗砖讛 讛讝讗转 讗讬谞讛 诪转讙专砖转 讘注"讻 讘砖诇讬讞讜转 讝讜 砖讛专讬 讗诐 诇讗 转专爪讛 诇讛讬讜转 砖诇讬讞 诇讛讜诇讻讛 诇讗 转拽讘诇 讛讙讟 诪诪谞讜 注"诪 讻谉 讜讗驻"讛 注讜砖讛 砖诇讬讞 讗讞专. 讘诪"讻 讗讬谞讜 注谞讬谉 诇讻讗谉 讛诇讗 讻诇 砖诇讬讞 谞诪讬 讬讻讜诇 诇讞讝讜专 诪砖诇讬讞讜转讜 讗讱 讻讬讜谉 砖专爪讛 诇讛讬讜转 砖诇讬讞 讛专讬 讘讬讚讜 讚讘专 讙诪讜专 讜讗讬谉 诪注讻讘 讘讬讚讜 讛"谞 讛讗砖讛 注爪诪讛 讗讬谉 诪注讻讘 讘讬讚讛 讗诇讗 诪专爪讜谞讛 转注砖讛 讜讛"诇 讚讘专 讙诪讜专 讜讬讻讜诇讛 诇注砖讜转 砖诇讬讞 讗讞专 讜讛讚讘专讬诐 讘专讜专讬诐 诇讻诇 诪讘讬谉:


讻转讜讘讜 讻转讘 讬讚谉 讛讜讗. 爪"注 转驻砖讜讟 诪住讬驻讗 讗诪专 诇注砖专讛 讻转讘讜 讜转谞讜 讗' 讻讜转讘 讜砖谞讬诐 讞讜转诪讬诐 讛专讬 讘讻诇诇 讻转讘讜 讛讜讛 讻转讬讘讛 讜讞转讬诪讛 讜诪讬讛讜 讛专讘"讬 讻转讘 住讬' 拽"讻 讚诪转谞讬' 诇讬砖谞讗 拽讬讟讗 谞拽讬讟 讜讗诪专 讻转讘讜 讜讞转诪讜 讗"讻 讗"砖 讻讬讜谉 讚讗诪专 讙诐 讞转诪讜 讗"讻 讻转讘讜 讻转讘 讬讚谉 讛讜讗. 讗诇讗 砖讻讘专 爪讜讜讞讜 讘讬' 拽诪讗讬 讜注讬讬谉 驻专"讞 住讬' 讛谞"诇. 讜讻讘专 注诪讚 讻注讬谉 讝讛 讘讘讬转 砖诪讜讗诇 住讬' 讛谞"诇 住"拽 讬"讝. 讜讘讗诪转 诇拽诪谉 住讜祝 驻专拽讬谉 讗转拽讬谉 专讘 讬讛讜讚讛 讘讙讬讟讗 讚讻诇讻诐 讜讻谉 讗转拽讬谉 专讘讗. 讜砖诐 谞讗诪专 讻转讜讘讜 讜讞转讜诪讜 讜转谞讜 讜讘诪砖谞讛 诇讗 谞讝讻专 讞转讬诪讛 讛诇讗 讚讘专 讛讜讗 注讻谞诇注"讚 讚讗讛"谞 讛讜"诪 诇诪驻砖讬讟 诪诪转谞讬' 讗讱 讘转讞诇讛 砖拽讬诇 讜讟专讬' 讘讗讜诪专 讗诪专讜 讜诇讘住讜祝 讻讚诪讬 专' 讬讜住讬 转专转讬 拽讗诪专 讜砖诪讜讗诇 住"诇 讻讜讜转讬' 讘讞讚讗 讜驻诇讬讙 讘讞讚讗. 砖讜讘 诇拽"诪 讚谞讗诪专 讚诪转谞讬' 专' 讬讜住讬 讚驻讜住诇 讘讗讜诪专 讗诪专讜 讗"讻 讘讗讜诪专 诇讙' 讗讜 诇注砖专讛 讻转讘讜 诪讛"转 谞讗诪专 讻转讘 讬讚谉 拽讗诪专 讜讬拽讞讜 讗' 诪讘讞讜抓 诇讻转讜讘 讛专讬 讬驻住讜诇 诪讟注诐 讗讜诪专 讗诪专讜. 注"讻 谞讬诪讗 讛讻诇 讘讻诇诇 讻转讘讜 讘讬谉 讻转讘 讬讚谉 讘讬谉 讻转讘 讛讙讟 讗讘诇 砖诪讜讗诇 讜讛讘讗讬诐 讚诪讻砖专讬 讘讗讜诪专 讗诪专讜 注"讻 诪住驻拽讗 诇讬' 讗讬 讻转讘 讬讚谉 讜讻转讘 讛讙讟 讬讛讬讛 注"讬 讗讞专 讻讗讜诪专 讗诪专讜 讗讜 讻转讘 讛讙讟 谞诪讬 讗诪专 讜诪砖讜"讛 转讬拽谞讜 专' 讬讛讜讚讛 讜专讘讗 诇驻专砖 讻转讬讘讛 讜讞转讬诪讛:


诪讜讚讛 专"讬 讘讗讜诪专 讗诪专讜. 讜讘诪住拽谞讗 诇专"讬 驻住讜诇 讗讜诪专 讗诪专讜 讜砖诪讜讗诇 驻诇讬讙 注诇讬讜 讬"诇 诇驻诪"砖 专诪讘"谉 讚讗讜诪专讜 讗诪专讜 讛讜讛 讻诪诪谞讛 砖诇讬讞 砖诇讗 讘驻谞讬讜 讜诇讗 驻住讜诇 讗诇讗 诪砖讜诐 砖诇讗 诇砖诪讛 讻诪"砖 专"谉. 讜讛谞讛 讘注讬专讜讘讬谉 讬"讙 注"讗 驻诇讬讙讬 转谞讗 讗讬 诪讜讞拽讬谉 诪讙诇转 住讜讟讛 诪谉 讛转讜专讛 讜讛拽砖讜 转讜住' 诇诪"讚 诪讜讞拽讬谉 诪砖讜诐 讚讛讜讛 讻诇砖诪讛 讗"讻 诪"讟 诇诪讬驻住诇 讘讙讟 注讚 砖讬砖诪注讜 拽讜诇讜 讜谞讚讞拽讜 讗讬住讜专 讚专讘谞谉 讘注诇诪讗 讛讜讗 讜讘住讜讟讛 诇讗 讙讝专讜. 讜讬"诇 专' 讬讜住讬 讚诪转谞讬' 讜讚诇拽诪谉 注"讘 注"讗 住"诇 讻诪"讚 讗讬谉 诪讜讞拽讬谉 诇讛 诪谉 讛转讜专讛 讗"讻 驻讜住诇 讗讜诪专 讗诪专讜 诪砖讜诐 砖诇讗 诇砖诪讛 讜砖诪讜讗诇 住"诇 讻诪"讚 诪讜讞拽讬谉 诇讛 诪谉 讛转讜专讛 讚讛讜讛 讻诇砖诪讛 讜诪讻"砖 诇讛讻砖讬专 讗讜诪专 讗诪专讜 讜讛讜讛 讻诪诪谞讛 砖诇讬讞 砖诇讗 讘驻谞讬讜. 讜注讬讬谉 讘"砖 住讬' 拽"讻 住讜祝 住拽"讜 砖讻转讘 讚讛讜讗 专拽 驻住讜诇 讚专讘谞谉 谞转讻讜讜谉 诇讚讘专讬 转讜住' 注讬专讜讘讬谉 讬"讙 注"讗 讛谞"诇:





驻谞讬 讬讛讜砖注

讙诪专讗 讗诪专 专' 讬专诪讬讛 讘专 讗讘讗 砖诇讞讜 诇讬讛 诪讘讬 专讘 诇砖诪讜讗诇 讬诇诪讚谞讜 专讘讬谞讜 讗诪专 诇砖谞讬诐 讻转讘讜 讜转谞讜 讻讜' 讜讞转诪讜 讛谉 诪讛讜. 讜诪砖诪注 诇讛讚讬讗 诪驻讬专砖"讬 讝"诇 讚诇注谞讬谉 讛讞转讬诪讛 诇讗 拽诪讬讘注讬讗 诇讛讜 讚讜讚讗讬 诪讚讗诪专 诇砖谞讬诐 专讜爪讛 砖讬讞转诪讜 讚注讬拽专 诇砖讜谉 讻转讘讜 讗讞转讬诪讛 拽讗讬 讜讬转讻谉 讬讜转专 诇驻诪"砖 诇注讬诇 驻专拽 讻诇 讛讙讟 讚诇注谞讬谉 讛讞转讬诪讛 讛讜"诇 注讚 诪驻讬 注讚 讚诪"砖 讛转讜住' 讘住诪讜讱 讘讚"讛 讗诪专讜 讚诇讗 诪讬拽专讬 注讚 诪驻讬 注讚 砖注讬拽专 讛注讚讜转 诇讗 谞诪住专 讗诇讗 诇讗讞专讜谞讬诐 讛讬讬谞讜 讚讜拽讗 讘讗讜诪专 讗诪专讜 诪砖讗"讻 讘讚讗诪专 诇砖谞讬诐 讻转讘讜 诇讗 砖讬讬讱 讛"讟. 讗诇讗 讚拽诪讬讘注讬讗 诇讛讜 讗讬 讻转讘 讬讚谉 诇讞讜讚 讛讜讗 讚拽讗诪专 诪讚诇讗 拽驻讬讚 诇讜诪专 讘驻讬专讜砖 砖讬讻转讘讜 讜讬讞转诪讜 讗讜 讚诇诪讗 讚讻转讘 讛讙讟 谞诪讬 拽讗诪专 讻谉 诪讘讜讗专 诇讛讚讬讗 诪诇砖讜谉 专砖"讬 讝"诇 讘住诪讜讱 砖讻转讘 讗讬 讻转讘 讬讚谉 讛讜讗 讗讬讻讗 诇诪讬诪专 讚讻转讘 讛讙讟 诪讚诇讗 拽驻讬讚 讻讜' 注讻"诇 讜讻谉 诪讘讜讗专 讙"讻 诪诇' 专砖"讬 讘诪砖谞讛 砖讻转讘 讜讘讙诪专讗 诪驻专砖 注诇 讻转讘 讛讙讟 讗诐 讬讻讜诇讬谉 讻讜' 讗诇诪讗 讚诇注谞讬谉 讛讞转讬诪讛 驻砖讬讟讗 诇讬讛 讚讗讬谉 讬讻讜诇讬谉 讜诇驻讬 讝讛 讛讗 讚砖诇讞讜 诪讘讬 专讘 讻转讘讜 讜转谞讜 讚讜拽讗 讘讻讛"讙 讛讜讗 讚拽诪讬讘注讬讗 诇讛讜 讗讘诇 讘讚讗诪专 转谞讜 诇讞讜讚讗 讗驻砖专 讚诪住转诪讗 讗讬转 诇谉 诇诪讬诪专 讚讗转专讜讜讬讬讛讜 谞转讻讜讜谉 砖讬讻转讘讜 讜讬讞转诪讜 注讚 砖讬转谞讜 诇讬讚讛 讗讘诇 诪讚讗诪专 诇讬砖谞讗 讬转讬专讗 讻转讘讜 讚讛讬讬谞讜 讜讚讗讬 讻转讘 讬讚谉 讗讬讻讗 诇诪讬诪专 诪讚诇讗 讗诪专 谞诪讬 讘驻讬专讜砖 砖讬讻转讘讜 讙讜祝 讛讙讟 诇讗 讗讬讻驻转 诇讬讛 讗诇讗 砖讛专砖讘"讗 讝"诇 讘讞讬讚讜砖讬讜 讘砖诐 讛转讜住' 讻转讘 讘讝讛 诇讛讬驻讜讱 讜讛讗 讚拽讗诪专 讘住诪讜讱 讜转驻砖讜讟 诪讚专' 讬讜住讬 讜讛讬讬谞讜 讘讗讜诪专 转谞讜 谞专讗讛 讚驻砖讬讟 砖驻讬专 诪讚拽讗诪专 专"讬 诪拽讜讘诇谞讬 砖讗驻讬' 讗诪专 诇讘"讚 讻讜' 讬诇诪讚讜 讜讬讻转讘讜 讜讛讬讬谞讜 讘讬谉 讻转讬讘讛 讜讘讬谉 讞转讬诪讛 讜讗"讻 诪砖诪注 讚讘专讬砖讗 讘讗讜诪专 诇砖谞讬诐 谞诪讬 拽讗讬 讗转专讜讬讬讛讜 讜讛讗 讚讗讬爪讟专讬讱 诇讗转讜讬讬 诪讬 讗讬讻讗 讘"讚 讚诇讗 讬讚注讬 诪讬讞转诐 讛讬讬谞讜 诪砖讜诐 讚讘诇讗"讛 讛讬讛 讘讗驻砖专 诇讜诪专 讚讗驻讬诇讜 讘讗讜诪专 转谞讜 谞诪讬 讗讞转讬诪讛 诇讞讜讚 拽讗讬 讜讚讞讬 讛砖"住 讗讬讻讗 讘讬 讚讬谞讗 讞讚转讗 讜诇注讜诇诐 讚讗驻讬诇讜 讘转谞讜 谞诪讬 诪住驻拽讗 诇砖诪讜讗诇. 诪讬讛讜 诇诪讗讬 讚驻专讬砖讬转 砖讻谉 诪讘讜讗专 讘诇砖讜谉 专砖"讬 讝"诇 讬砖 诇讚拽讚拽 讛转讬谞讞 讘诪讗讬 讚砖诇讞讜 诪讘讬 专讘 讛讬讬谞讜 讚讻专讘 住"诇 讚讞转诐 住讜驻专 讜注讚 讻砖专 诪住转驻拽讗 诇讛讜 讚讗讬讻讗 诇诪讬诪专 讚诇转专讜讬讬讛讜 谞转讻讜讜谉 诪砖讗"讻 诇砖诪讜讗诇 讙讜驻讗 讚拽讗诪专 谞诪讬 讘讛讗讬 诇讬砖谞讗 诪住驻拽讗 诇讬讛 讗讬 讻转讘 讬讚谉 讗讜 讻转讘 讛讙讟 讜诪砖诪注 诪驻讬专砖"讬 讝"诇 讚讗讬讻讗 诇诪讬诪专 讚诇转专讜讬讬讛讜 谞转讻讜讜谉 诇驻"讝 爪"诇 讚诇砖讬讟转 专砖"讬 讝"诇 住讜讘专 砖诪讜讗诇 谞诪讬 讞转诐 住讜驻专 讜注讚 讻砖专 讻诪讜 砖讗驻专砖 诇拽诪谉 讘住诪讜讱 砖讝讛 诪讜讻专讞 诪砖讬讟转 专砖"讬 讝"诇 讜讛转讜住' 诇砖讬讟转讬讬讛讜 讚诇砖诪讜讗诇 诇诪住拽谞讗 住讜讘专 讞转诐 住讜驻专 讜注讚 驻住讜诇 讜注"讻 讚诪住驻拽讗 诇讬讛 讗讬 谞转讻讜讜谉 讗讻转讬讘讛 诇讞讜讚 讗讜 讗讞转讬诪讛 诇讞讜讚 讜诇讗 讗诪专讬谞谉 讚讻转讘 讬讚讜 驻砖讬讟讗 讟驻讬 诪爪讚 讛诇' 诪讻转讘 讛讙讟 讜讗"讻 讘讛讛讬讗 讚砖诇讞讜 诪讘讬 专讘 诪砖诪注 诇讛讜 讚讛"讛 讚讛讜讬 诪爪讬 诇诪讬讘注讬讗 讘转谞讜 讙专讬讚讗 讚讗注"讙 讚诇专讘 讞转诐 住讜驻专 讜注讚 讻砖专 诇"诇 讚讘转谞讜 驻砖讬讟讗 诇讛讜 讚诇转专讜讬讬讛讜 谞转讻讜讜谉 讜讘讻转讘讜 诪住驻拽讗 诇讛讜 讗讬 讗讞转讬诪讛 诇讞讜讚 讗讬 讗转专讜讬讬讛讜 讚讗"讻 诪讗讬 砖诇讞讜 诇讬讛 诇砖诪讜讗诇 讚讗讬讛讜 讜讚讗讬 讛讜讜 讬讚注讬 讚诇砖诪讜讗诇 讞转诐 住讜驻专 讜注讚 驻住讜诇 讜讗"讻 驻砖讬讟讗 讚诇讚讬讚讬讛 诇讬讻讗 诇诪讬诪专 讚谞转讻讜讜谉 讗讻转讬讘讛 讜讗讞转讬诪讛 讗诇讗 讗讞转讬诪讛 诇讞讜讚 讜讗讻转讬 诇讚讬讚讛讜 诇讗 转讬驻砖讜讟 诇诪讗讬 讚讗讬转 诇讛讜 讞转诐 住讜驻专 讜注讚 讻砖专 讜讗"讻 讗驻砖专 讚讗转专讜讜讬讬讛讜 谞转讻讜讜谉 砖讝讛 注讬拽专 讛讗讬讘注讬讗 讚讬讚讛讜 讗注"讻 讚诇讚讬讚讛讜 谞诪讬 诇讗 诪砖诪注 诇讛讜 讚谞转讻讜讜谉 讗转专讜讜讬讬讛讜 讗诇讗 讚诪住驻拽讗 诇讛讜 讗讬 讗讻转讬讘讛 讗讜 讗讞转讬诪讛 讜诪砖"讛 砖诇讞讜 砖驻讬专 诇砖诪讜讗诇 讚诇讗 转诇讬讗 诪讬诇转讗 讘讞转诐 住讜驻专 讜注讚 讜诪砖"讛 砖驻讬专 讻转讘讜 讛转讜住' 诇砖讬讟转诐 讚讛"讛 讚讛讜"诪 诇诪讬讘注讬讗 讘讗讜诪专 转谞讜 诇讞讜讚 讜讗注"讙 讚讗讻转讬 诪讗讬 砖诇讞讜 诪讘讬 专讘 诇砖诪讜讗诇 讜转讬驻讜拽 诇讬讛 讚诇专讘 讛讟注诐 诪砖讜诐 讘讝讬讜谉 讜诇砖诪讜讗诇 诪砖讜诐 诪讬诇讬 诇讗 诪讬诪住专讬 诇砖诇讬讞 讗诇讗 讚讚讗 讜讚讗 讗讞转 讛讬讗 讻讬讜谉 讚注讬拽专 讛住驻拽 诪爪讚 讛诇' 讻转讘讜 讗讬 讻转讘 讬讚谉 讗讜 讻转讘 讛讙讟 讗"讻 诪讚砖诪讜讗诇 转驻砖讜讟 诇讚讬讚讛讜 讚诇讻"注 诇诪讛 砖谞转讻讜讜谉 讛讘注诇 讜砖讬谞讜 讘讝讛 驻住讜诇 诇讻"注 讗讬 诇讚讬讚讛讜 诪砖讜诐 讘讝讬讜谉 讜诇砖诪讜讗诇 诪砖讜诐 诪讬诇讬 诇讗 诪讬诪住专讬 诇砖诇讬讞 讻谞"诇 讘砖讬讟转 专砖"讬 讝"诇 讜转讜住' 讜注讬讬谉 讘住诪讜讱 讗诪谞诐 讻谉 专讗讬转讬 诇诪讛专砖"讗 讝"诇 砖讬讟讛 讗讞专转 讚诪砖诪注 诇讬讛 诇砖讬讟转 讛转讜住' 讚诇注讜诇诐 诇讗 砖讬讬讱 讛讗讬讘注讬讗 讗诇讗 诪砖讜诐 讚讞转诐 住讜驻专 讜注讚 驻住讜诇 讜诪砖"讛 讻转讘 讚诪讛 砖诇讗 讻转讘讜 讛转讜住' 讚讛"诪 诇诪讬讘注讬讗 讘砖诇砖讛 讚讛转诐 讜讚讗讬 诇转专讜讜讬讬讛讜 讗讬讻讜讜谉 讗讘诇 讬砖 诇转诪讜讛 注诇讬讜 讟讜讘讗 讚讗"讻 诪讗讬 拽讗 驻砖讬讟 诇拽诪谉 诪讚专' 讬讜住讬 讚讻转讘 讛讙讟 讛讜讗 讜转讬驻讜拽 诇讬讛 讚讛转诐 讜讚讗讬 讻转讘 讛讙讟 谞诪讬 讛讜讗 讚讛讗 讘讗诪专 诇砖诇砖讛 讗讬讬专讬 讜诇"诇 讚讗驻"讛 驻砖讬讟 砖驻讬专 诪讚拽转谞讬 砖谞讬诐 讚讜诪讬讗 讚讙' 讜讻讬讜谉 讚讛转诐 讜讚讗讬 讗讻转讬讘讛 讜讗讞转讬诪讛 拽讗讬 讚讗讬 讗讞转讬诪讛 诇讞讜讚 诪讬 讗讬讻讗 讘"讚 讚诇讗 讬讚注讬 诇诪讬讞转诐 讜注"讻 讚讗讻转讬讘讛 谞诪讬 拽讗讬 讜讗"讻 讛"讛 诇砖谞讬诐 讛讗 谞诪讬 诇讬转讗 讚讛讗 诇拽讜砖讟讗 讚诪讬诇转讗 讘砖谞讬诐 注"讻 讗讬 讗驻砖专 诇讜诪专 讚诇转专讜讬讬讛讜 讗讬讻讜讜谉 诇诪讗讬 讚诪住拽讬谞谉 讚诇砖诪讜讗诇 讞转诐 住讜驻专 讜注讚 驻住讜诇 讜讘砖诇砖讛 注"讻 诇转专讜讜讬讬讛讜 讗讬讻讜讜谉 诇砖讬讟转 诪讛专砖"讗 讝"诇 讜诪讗讬 讛讗讬 讚拽讗诪专 谞诪讬 诪讬 讗讬讻讗 讘"讚 讚诇讗 讬讚注讬 诇诪讬讞转诐 讜转"诇 讚讜讚讗讬 讘砖诇砖讛 爪专讬讻讬谉 诇讻转讜讘 讙"讻 讘注爪诪诐 讜讗"讻 讬诇诪讚讜 讗讻转讬讘讛 拽讗讬 诪诇讘讚 讻诪讛 拽讜砖讬讜转 砖讗驻专砖 讘砖诪注转讬谉 诇讗讞讚 讗讞讚 注诇 砖讬讟讛 讝讜 讜讛讗诪转 砖诇' 讛转讜住' 讘讚"讛 讻转讘 讬讚讜 诪砖诪注 诇讻讗讜专讛 讻砖讬讟转 诪讛专砖"讗 讝"诇 讜砖诐 讗驻专砖 讘注讝"讛:


转讜住驻讜转 讘讚"讛 讜讛讗诪专 砖诪讜讗诇 讻讜' 讗讘诇 诪诪转谞讬转讬谉 讚讗驻讬诇讜 专讘讬 诪讗讬专 诪讜讚讛 讻讜' 诇讗 诪爪讬 诇诪驻专讱 讻讜' 注讻"诇. 讜讛讗 讚拽砖讬讗 诇讛讜 讚诇讬驻砖讜讟 诪诪转谞讬' 讗注"讙 讚讘诪转谞讬' 诇讗 拽讗诪专 讗诇讗 讬讻转讘讜 讜讬转谞讜 讜讗讬讻讗 诇诪讬诪专 讚讛讬讬谞讜 诇讻转讞诇讛 讗讘诇 讘讚讬注讘讚 砖驻讬专 拽讗诪专 砖诪讜讗诇 砖讛讚讘专 爪专讬讱 转诇诪讜讚 讜注"讻 讚驻砖讬讟讗 诇讛讜 诇讛转讜住' 砖讗讬谉 诇谞讜 砖讜诐 讟注诐 诇讜诪专 讚诇讻转讞讬诇讛 爪专讬讻讬谉 诇讻转讜讘 讗讜 诇讞转讜诐 讘注爪诪诐 讗讬 诇讗讜 诪砖讜诐 讘讝讬讜谉 讗讜 诪砖讜诐 讚诪讬诇讬 诇讗 诪讬诪住专讬 诇砖诇讬讞 诪诪讬诇讗 讚诪讞讚 诪讛谞讬 讟注诪讬 讬砖 诇驻住讜诇 讘讚讬注讘讚 讜讗注"讙 讚讘驻' 讻诇 讛讙讟 讚祝 讻"讟 诪砖诪注 诇讛讚讬讗 讚诇诪讗讬 讚住"讚 讛转诐 诪注讬拽专讗 讚讛讜讬 讟注诪讗 讚诪转谞讬' 讚讛讻讗 诪砖讜诐 砖讗讬谉 讛砖诇讬讞 注讜砖讛 砖诇讬讞 讜讗讚专讘讗 拽住"讚 讘讟诇 谞诪讬 讛讜讬 诪讛"讟 讜诪砖谞讬 讚讘讟诇 诪砖讜诐 讘讝讬讜谉 讗讜 诪砖讜诐 诪讬诇讬 讜讗"讻 住讜祝 住讜祝 诪讙讜驻讗 讚诪转谞讬转讬谉 讚讛讻讗 诇讗 诪爪讬谞谉 诇诪讬驻专讱 讚讗讬讻讗 诇诪讬诪专 讚讬讻转讘讜 讛讬讬谞讜 诇讻转讞诇讛 讚讻"注 诪讜讚讜 讚诇讻转讞讬诇讛 讗讬谉 讛砖诇讬讞 注讜砖讛 砖诇讬讞 讗驻讬' 讘砖诇讬讞 讙诪讜专 讚诇讗讜 诪讬诇讬 讻砖诇讬讞 讛讙讟 讗诇讗 讛讬讻讗 讚讗谞讬住 讜讘讛讻讬 讛讜讬 砖驻讬专 诇讬砖谞讗 讚诪转谞讬' 讚讛讻讗 诇注谞讬谉 讜讬转谞讜 讚讗讬谞讛讜 讗讬谉 砖诇讬讞 诇讗 讗诇讗 讚讘讛讗 讗讬讻讗 诇诪讬诪专 讚讛转讜住' 诇砖讬讟转讬讬讛讜 砖讻转讘讜 诇注讬诇 讚祝 讻"讘 注"讘 讘讚"讛 讜讛讗 诇讗讜 讘谞讬 讚讬注讛 谞讬谞讛讜 讚讘讻转讬讘转 讛讙讟 诇讗 砖讬讬讱 砖诇讬讞讜转 讜讛讗 讚讗诪专讬谞谉 讛讻讗 诪讬诇讬 诇讗 诪讬诪住专讬 诇砖诇讬讞 诇注谞讬谉 讛讻转讬讘讛 讛讬讬谞讜 诇注谞讬谉 讚诇讗 讛讜讬 诇砖诪讛 讻诪讘讜讗专 砖诐 讘转讜住驻讜转 讜讘砖诪注转讬谉 讘诇' 讛专"谉 讝"诇 讜讻"砖 诇注谞讬谉 讞转讬诪讛 诇讗 砖讬讬讱 讛"讟 讚讗讬谉 砖诇讬讞 注讜砖讛 砖诇讬讞 讜讛讗 讚诇讗 谞讬讞讗 诇讛讜 诇转讜住' 诇驻专砖 讚诪诪转谞讬' 诇讗 诪爪讬 诇诪讬驻专讱 讚讗讬讻讗 诇诪讬诪专 讚诇注谞讬谉 讞转讬诪讛 讜讚讗讬 爪专讬讻讬谉 诇讞转讜诐 讘注爪诪诐 讜诇讗 诇爪讜讜转 诇讗讞专 讻砖讗诪专 诇讛诐 讻转讘讜 讚讛讜"诇 注讚 诪驻讬 注讚 讻讘专 讻转讘转讬 砖诐 讘讝讛 讘讗专讬讻讜转 讘讞讬讚讜砖讬 驻' 讻诇 讛讙讟 注"砖 讗讘诇 讗讻转讬 拽砖讛 诇讬 讟讜讘讗 讚讜讚讗讬 诪诪转谞讬' 讚讗驻讬诇讜 专"诪 诪讜讚讛 诇讗 诪爪讬 诇诪讬驻专讱 讚讗讬讻讗 诇诪讬诪专 讚讬讻转讘讜 讜讬转谞讜 讛讬讬谞讜 诇讻转讞诇讛 爪专讬讻讬谉 诇讞转讜诐 讘注爪诪诐 讜诇讗 诇爪讜讜转 诇讗讞专 诪砖讜诐 讙讝讬专讛 讚砖诪讗 转砖讻讜专 讚诇注谞讬谉 讛讞转讬诪讛 驻砖讬讟讗 诇拽诪谉 讘砖诪注转讬谉 讚诇讻"注 讗驻讬诇讜 讗诪专 讗诪专讜 讻砖专 讜诇讗 转注砖讛 诪讛"讟 讚砖诪讗 转砖讻讜专 讜转拽谞讜 讞讻诪讬诐 砖讗讬谉 诇讞转讜诐 注讚 砖讬砖诪注 诪驻讬 讛讘注诇 讜讗"讻 诪讛"讟 讙讜驻讗 讻砖讗"诇 转谞讜 讗住讜专 诇讻转讞诇讛 诇讛讞转讬诐 讗讞专讬诐 讚讜讚讗讬 诇讗 讬讞转诪讜 讚讛讗 讻砖专 讜诇讗 转注砖讛 讜讻"砖 诇诪"讚 讚诇注谞讬谉 讛讻转讬讘讛 谞诪讬 讻砖专 讜诇讗 转注砖讛 讜讗"讻 讗讬 诇讗讜 讚讗诪专 砖诪讜讗诇 讛诇讻讛 讻专' 讬讜住讬 讚诪讬诇讬 诇讗 诪讬诪住专讬 诇砖诇讬讞 诇讗 讛讜讬 拽砖讛 注诇讬讛 讚砖诪讜讗诇 讚砖驻讬专 诪住驻拽讗 诇讬讛 讗讬 转爪讗 诪砖讜诐 讚讞讬讬砖讬谞谉 诇讘讝讬讜谉 讗讜 诇诪讬诇讬 讗讜 诇讗 讜讛讗 讚拽转谞讬 讬讻转讘讜 讜讬转谞讜 讛讬讬谞讜 诪砖讜诐 讚砖诪讗 转砖讻讜专 讜诇诪"讚 讚讘转专讜讬讬讛讜 讻砖专 讜诇讗 转注砖讛 拽讗讬 讘讬谉 讗讻转讘 讬讚谉 讜讘讬谉 讗讻转讘 讛讙讟 讜诇诪"讚 讘讻转讬讘讛 讻砖专 讜转注砖讛 拽讗讬 讜讬讻转讜讘 讗讞转讬诪讛 诇讞讜讚 讻诪讜 砖转讬专爪讜 讛转讜住驻讜转 讻讗谉 诇注谞讬谉 讘讝讬讜谉. 讜讛谞诇注"讚 讘讝讛 诇讻讗讜专讛 讚讛转讜住驻讜转 诇砖讬讟转讬讬讛讜 砖讻转讘讜 讘讚"讛 诪转谞讬' 诪谞讬 讚诇专"诪 讞转诐 住讜驻专 驻住讜诇 讜讗诐 讻谉 讘讚讗诪专 诇砖谞讬诐 讚拽讗诪专 专"诪 讬讻转讘讜 讜讬转谞讜 讛讬讬谞讜 诇爪专祝 注诪讛诐 讗讞专 讗讜 诇讻转讬讘讛 讗讜 诇讞转讬诪讛 讜诇诪"讚 讘转专讜讬讬讛讜 讻砖专 讜诇讗 转注砖讛 诪住拽讜 讛转讜住' 讚讬讻转讘讜 讜讬转谞讜 讚拽讗诪专 专"诪 讛讬讬谞讜 诇注谞讬谉 砖讛讙讟 讻砖专 讘讚讬注讘讚 讜诇驻"讝 砖驻讬专 讻转讘讜 讛转讜住' 讻讗谉 讚诪讜讻讞 诪诪转谞讬' 讚讗诐 诇讗 讻转讘讜 讜讞转诪讜 讘注爪诪诐 转爪讗 讗驻讬' 讘讚讬注讘讚 讜讘讛讻讬 诪讬转专爪讗 谞诪讬 拽讜砖讬讗 拽诪讬讬转讗 诇注谞讬谉 讗讬谉 砖诇讬讞 注讜砖讛 砖诇讬讞 讚讛讬讬谞讜 诇讻转讞诇讛 讜讗"讗 诇讜诪专 讻谉 讘讟注诪讗 讚诪转谞讬' 讚讛讗 住讜祝 住讜祝 讗讬谉 转拽谞讛 诇讝讛 讛讙讟 诇讻转讞讬诇讛:


诪讬讛讜 诇砖讬讟转 诪讛专砖"讗 讝"诇 砖讻转讘转讬 讘住诪讜讱 讚诇诪讗讬 讚诪住驻拽讗 诇砖诪讜讗诇 住讜讘专 诇注谞讬谉 讛讻转讬讘讛 讻砖专 讜转注砖讛 讚诪讛"讟 讞转诐 住讜驻专 讜注讚 驻住讜诇 讜诇驻"讝 讜讚讗讬 砖驻讬专 诪爪讬谞谉 诇诪讬诪专 讚诇讗 拽砖讬讗 诪诪转谞讬' 讚讗讬讻讗 诇诪讬诪专 讚讬讻转讘讜 讚拽讗诪专 专"诪 讛讬讬谞讜 讬讞转诪讜 讜讬爪专驻讜 讗讞专 诇注谞讬谉 讻转讬讘讛 讚讛讜"诇 讻砖专 讜转注砖讛 诪砖讗"讻 讗诐 诇讗 讬讞转诪讜 讘注爪诪诐 讛讜"诇 讻砖专 讜诇讗 转注砖讛 讜诇诪讛 砖讗驻专砖 讘住诪讜讱 诇讛讬驻讜讱 诪砖讬讟转 诪讛专砖"讗 讝"诇 讚诇诪讗讬 讚诪住驻拽讗 诇砖诪讜讗诇 注"讻 住讜讘专 讻砖专 讜诇讗 转注砖讛 讘转专讜讬讬讛讜 讗"砖. 讗诪谞诐 讘讻诇 讝讛 诇讗 讛讜谞讞 诇讬 讚诪"砖 讛转讜住驻讜转 诇拽诪谉 讚诇专"诪 讞转诐 住讜驻专 讜注讚 驻住讜诇 讛讬讬谞讜 诇讘转专 讚诪讬讬转讬 讛砖"住 诪讬诪专讗 讚砖诪讜讗诇 讚讟注诪讗 讚专"讬 讚诪讬诇讬 诇讗 诪讬诪住专讬 诇砖诇讬讞 讗祝 讘砖诇砖讛 讜诪诪讬诇讗 讚讟注诪讗 讚专"诪 讘砖谞讬诐 转谞讜 讜讘讙' 讻转讘讜 讜转谞讜 谞诪讬 诪砖讜诐 讟注诪讗 讚诪讬诇讬 诇讗 诪讬诪住专谉 诇砖诇讬讞 讜诪砖"讛 注"讻 诇专"诪 讞转诐 住讜驻专 讜注讚 驻住讜诇 讻诪"砖 讛转讜住' 讚讞讬讬砖讬谞谉 诇讞讜专讘讗 讗讞专讬转讬 砖讬讗诪专 诇讙' 转谞讜 讜讬诇讻讜 砖谞讬诐 诪讛诐 讘诇讗 讚注转 讛砖诇讬砖讬 讜诪讞转诪讬 诇住讜驻专 诪砖讜诐 讻住讜驻讗 讜讝讛 驻住讜诇 讚讗讬谉 诇讛诐 专砖讜转 诇砖谞讜转 爪讜讜讬 讛讘注诇 讗诇讗 讻砖讛诐 砖诇砖讛 砖注砖讗谉 讘"讚 讜诇讗 砖谞讬诐 诪讛诐 讚讛讜"诇 诪讬诇讬 讜诇讗 诪讬诪住专谉 诇砖诇讬讞 诪砖讗"讻 诪拽诪讬 讚住"讚 讚讟注诪讗 讚诪转谞讬' 诪砖讜诐 诪讬诇讬 讗"讻 诇讗 诪爪讬 诇诪讬驻专讱 讻诇诇 诪诪转谞讬' 讚拽转谞讬 讬讻转讘讜 讜讬转谞讜 讚讗讬讻讗 诇诪讬诪专 砖驻讬专 讚讛讬讬谞讜 诇讻转讞诇讛 讜讻砖专 讘讞转讬诪转 住讜驻专 讜注讚 讚讛讗 诇讬讻讗 诇诪讬讞砖 诇讛讗讬 讞讜专讘讗 砖讻转讘讜 讛转讜住' 讘住诪讜讱 讻讬讜谉 讚诪讬诇讬 诪讬诪住专谉 诇砖诇讬讞 讜讗祝 讗诐 讬讗诪专讜 讛砖谞讬诐 诇住讜驻专 砖讬讻转讜讘 讜讬讞转讜诐 诇讬转 诇谉 讘讛 讜诇讗讜诪专 讗诪专讜 诇驻诇讜谞讬 讜诇驻诇讜谞讬 谞诪讬 诇讬转 诇谉 诇诪讬讞砖 讚讛讗 讻砖专 讜诇讗 转注砖讛 诇讗 砖讻讬讞 讜诇驻"讝 讗"砖 讛讗 讚拽转谞讬 讘诪转谞讬' 讚讬讻转讘讜 讜讬转谞讜 诇讻转讞讬诇讛 讜诇讗 讬爪讜讜 诇讗讞专 诇讞转讜诐 诪砖讜诐 讚讻砖专 讜诇讗 转注砖讛 诪砖讜诐 讞砖砖讗 讚砖诪讗 转砖讻讜专 讜讗讬谉 诇讞转讜诐 注讚 砖讬砖诪注 诪驻讬 讛讘注诇 讜诪讻"砖 诇诪"讚 讚讘讻转讬讘讛 谞诪讬 讻砖专 讜诇讗 转注砖讛 诪砖"讛 讛讜爪专讱 诇讛拽砖讜转 讚讜拽讗 诪讚砖诪讜讗诇 讚讗诪专 诪讬诇讬 诇讗 诪讬诪住专谉 讜讗"讻 驻砖讬讟讗 讚讘讟诇 讘讬谉 讘讻转讬讘讛 讘讬谉 讘讞转讬诪讛 讜讬砖 诇讬讬砖讘 拽爪转 诇驻讬 诪讛 砖讗驻专砖 讘住诪讜讱 讘诇砖讜谉 讛转讜住' 讘讚"讛 诪转谞讬' 诪谞讬 讘讞讜专讘讛 讚专"诪 注"砖 讜讚讜拽 讛讬讟讘:


讘讗"讚 讗讘诇 诪诪转谞讬' 讚讗驻讬诇讜 专"诪 诪讜讚讛 讻讜' 诇讗 诪爪讬 诇诪讬驻专讱 讚讛讜"讗 讚讟注诪讗 诪砖讜诐 讘讝讬讜谉 注讻"诇. 讜拽砖讬讗 诇讬 讟讜讘讗 诇驻讬 诪讛 砖驻专砖"讬 讝"诇 诇注讬诇 讘驻专拽 讻诇 讛讙讟 讚祝 讻"讟 讜诇拽诪谉 驻专拽 诪讬 砖讗讞讝讜 讚祝 注"讗 讚讟注诪讗 讚讘讝讬讜谉 讚讘注诇 讛讬讬谞讜 诪砖讜诐 砖注诇讬讜 诇讻转讜讘 讛讙讟 讜讗讬谞讜 专讜爪讛 砖讬讚注讜 讛讻诇 砖讗讬谞讜 讬讜讚注 诇讻转讜讘 讛讙讟 讜讻谉 诪砖诪注 诪住转讬诪转 诇砖讜谉 讛转讜住' 讜讻"讻 讻诇 讛诪驻专砖讬诐 拽讚诪讗讬 讜讘转专讗讬. 讜诇驻"讝 拽砖讛 诪讻讚讬 讗诇讬讘讗 讚专"诪 拽讬讬诪讬谞谉 讛讻讗 讘诪转谞讬' 讜砖诪注讬谞谉 诇专"诪 讚讗驻讬诇讜 诪爪讗讜 讘讗砖驻讛 讻砖专 诪砖讜诐 讚讜讻转讘 诇讗讜 讗讻转讬讘讛 拽讗讬 讗诇讗 讗讞转讬诪转 注讚讬诐 讜讗"讻 讗讬谉 注诇 讛讘注诇 诇讻转讜讘 讛讙讟 讜转讜 诇讗 砖讬讬讱 讘讝讬讜谉 讚讘注诇 诇专"诪. 讜讗祝 砖专砖"讬 讝"诇 讻转讘 砖诐 讛讟注诐 砖讛讘注诇 谞讜转谉 砖讻专 讛住讜驻专 讗诇讗 讚诪诇砖讜谉 讛转讜住' 砖诐 诇讗 诪砖诪注 讻谉 讜注讜讚 讚诇驻"讝 讻"砖 讚诇讗 讛讜讬 诪拽砖讜 讛讻讗 诪讬讚讬 讚讛讗 诪住拽讬谞谉 讘驻专拽 讙讟 驻砖讜讟 讚讛讗讬讚谞讗 转拽谞讜 专讘谞谉 诪砖讜诐 转拽谞转 注讙讜谞讜转 讚讛讗砖讛 谞讜转谞转 讛砖讻专 讜讗"讻 砖驻讬专 诪住驻拽讗 诇砖诪讜讗诇 讚谞讛讬 讚诇专"诪 驻住讜诇 诪砖讜诐 讘讝讬讜谉 讚讘注诇 诪砖讗"讻 注讻砖讬讜 讚诇讬讻讗 讘讝讬讜谉 讚讘注诇 诪住驻拽讗 诇讬讛 讚讘讝诪谉 讗诪讜专讗讬 拽讚诪讗讬 谞转拽谞讛 转拽谞讛 讝讜 讚讛讗砖讛 谞讜转谞转 砖讻专 讚诪讛"讟 讗诪专 专讘 讞住讚讗 诇注讬诇 讘驻"讘 讬讻讬诇谞讗 诇驻住讜诇 讻讜诇讛讜 讙讬讟讬 注"砖 讗注"讻 讚讛转讜住' 住讘专讬 讚诇讗讜 讘砖讻专 转诇讬讗 诪讬诇转讗 讗诇讗 诪砖讜诐 讚讗讻转讬 注诇 讛讘注诇 诇讻转讜讘 诪砖讜诐 讚讻转讬讘 讜讻转讘 讜讛讚专讛 拽讜砖讬讗 诇讚讜讻转讬讛 讜注诪"砖 讘讝讛 讘驻专拽 讻诇 讛讙讟. 讜诇讻讗讜专讛 讛讬讛 谞专讗讛 诇讬讬砖讘 诇驻诪"砖 诇注讬诇 讚祝 讻"讘 讚诇专"诪 谞诪讬 注讬拽专 驻砖讟讗 讚拽专讗 讜讻转讘 讗讻转讬讘转 讛讙讟 拽讗讬 讜讛讬讬谞讜 砖讬讻转讜讘 讘注爪诪讜 讘讻转讘 讬讚讜 讚讻砖专 诪谉 讛转讜专讛 讗驻讬诇讜 讗讬谉 注诇讬讜 注讚讬诐 讗诇讗 讛讗 讚讗诪专 专"诪 讚讜讻转讘 拽讗讬 讗讞转讬诪讛 讜诇讗 讘注讬 讻转讬讘讛 诇砖诪讛 讛讬讬谞讜 讛讬讻讗 砖讗讬谞讜 讻讜转讘 讘讻转讬讘转 讬讚讜 讜爪专讬讱 诇讛讞转讬诐 注诇讬讜 注讚讬诐 谞诪爪讗 讚注讬讚讬 讞转讬诪讛 讛讜讗 讚注讘讚讬 讻专讬转讜转 讚讻转讬讘转 讛住讜驻专 诇讗讜 讻诇讜诐 讛讜讗 诪砖"讛 诪讻砖讬专 讘诪爪讗讜 讘讗砖驻讛. 讜诇驻"讝 诪爪讬谞谉 诇诪讬诪专 砖驻讬专 讚诇专"诪 谞诪讬 砖讬讬讱 讘讝讬讜谉 讚讘注诇 讚谞讛讬 讚诪转拽谞转 讞讻诪讬诐 驻住讜诇 讻转讘 讘讻转讘 讬讚讜 讜讗讬谉 注诇讬讜 注讚讬诐 诇专"诪 讻讚讗讬转讗 诇拽诪谉 讚祝 驻"讝 讜诇注讬诇 专讬砖 诪讻讬诇转讬谉 讚祝 讙' 讻转讘讜 讛转讜住驻讜转 讛讟注诐 讚讛讜讬 讻讙讟 砖讗讬谉 讘讜 讝诪谉 讗驻"讛 诪爪讬谞谉 诇诪讬诪专 讚讗祝 砖爪专讬讱 诇讛讞转讬诐 注讚讬诐 讗驻"讛 讬砖 诇讜 诇讻转讜讘 讘注爪诪讜 讻讚讻转讬讘 讘讗讜专讬讬转讗. 讗诇讗 讚诇驻"讝 拽砖讛 讗"讻 讘诪转谞讛 谞诪讬 谞讬诪讗 讛讻讬 讚讛转诐 谞诪讬 讻转讬讘 讜讻转讘 讗转 住驻专 讛诪拽谞讛 讜讗"讻 注诇讬讜 诇讻转讜讘 讘注爪诪讜 讜讻"砖 讚讛转诐 诪讚讬谞讗 讻砖专 诇讙诪专讬 讘讻转讘 讬讚讜 讜讗讬谉 注诇讬讜 注讚讬诐 讜讘砖诇诪讗 诇诪"讚 注讬讚讬 诪住讬专讛 讻专转讬 砖驻讬专 讬砖 诇讞诇拽 讘讬谉 讙讟 诇诪转谞讛 讻讚驻专讬砖讬转 讛转诐 驻专拽 讻诇 讛讙讟 诪砖讗"讻 讛讻讗 讚讗诇讬讘讗 讚专"诪 拽讬讬诪讬谞谉 讚讗诪专 注"讞 讻专转讬 转讜 诇讬讻讗 诇讞诇拽 讜诇驻"讝 诪诪讬诇讗 谞转讬讬砖讘讛 拽讜砖讬讬转 讛转讜住驻讜转 砖讻转讘讜 讻讗谉 讚讛"诪 诇诪讬驻专讱 诪讚砖诪讜讗诇 讗讚砖诪讜讗诇 诪讚讗诪专 驻专拽 讻诇 讛讙讟 诪转谞讛 讛专讬 讛讜讗 讻讙讟 讜诇诪讗讬 讚驻专讬砖讬转 讗"砖 讚讗讬 诇讗讜 诪讛讛讬讗 讚讗诪专 砖诪讜讗诇 诇讛讚讬讗 讛诇讻讛 讻专"讬 讚诪讬诇讬 诇讗 诪讬诪住专讬 诇砖诇讬讞 讛讜讬 诪住转讘专 诇驻专砖 讛讛讬讗 讚讻诇 讛讙讟 诇讛讬驻讱 讚砖诪讜讗诇 讚讗诪专 诪转谞讛 讛专讬 讛讬讗 讻讙讟 讛讬讬谞讜 诪砖讜诐 讚住讘专 讚讟注诪讗 诪砖讜诐 讘讝讬讜谉 讚讘注诇 讜讘诪转谞讛 谞诪讬 讗讬讻讗 讘讝讬讜谉 砖注诇讬讜 诇讻转讜讘 讛砖讟专 诪转谞讛 讜诪砖"讛 驻住讜诇 讘诪转谞讛 谞诪讬 讘讬谉 讘讻转讬讘讛 讘讬谉 讘讞转讬诪讛 砖谞注砖讛 注"讬 讗讞专 讜专讘 讚讗诪专 诪转谞讛 讗讬谞讜 讻讙讟 住讜讘专 讚诇讗 讞讬讬砖讬谞谉 诇讘讝讬讜谉 讚讘注诇 讗诇讗 讟注诪讗 讚诪转谞讬' 讚诪讬诇讬 诇讗 诪讬诪住专讬 诇砖诇讬讞 讜讻讘专 讻转讘转讬 讘住诪讜讱 砖讻转讘讜 讛转讜住' 诇注讬诇 讚祝 讻"讘 讚诇讻转讬讘讛 诇讗 讘注讬谞谉 砖诇讬讞讜转 讜注"讻 讛讗 讚诪砖诪注 讘砖诪注转讬谉 讚诇注谞讬谉 讻转讬讘讛 谞诪讬 砖讬讬讱 诪讬诇讬 诇讗 诪讬诪住专谉 诇砖诇讬讞 讛讬讬谞讜 诪砖讜诐 讚诇讗 诪讬拽专讬 诇砖诪讛 讜讻"讻 讛专"谉 讝"诇 讘砖诪注转讬谉 诇注谞讬谉 讗讜诪专 讗诪专讜 谞诪爪讗 讚诇驻"讝 讘诪转谞讛 讚诇讗 砖讬讬讱 诇砖诪讛 讻砖专' 讛讻转讬讘讛 注"讬 砖讬爪讜讜 诇讗讞专 诇讻转讜讘 讜讻谉 讛讗 讚讗诪专讬谞谉 诇注讬诇 讚讗讘讬讬 讜专讘讗 驻诇讬讙讬 讘讚专讘 讜砖诪讜讗诇 讛讬讛 讘讗驻砖专 诇驻专砖 诇讛讬驻讱 讗讬 诇讗讜 讚讗砖讻讞谉 讘讛讚讬讗 讘砖诪注转讬谉 讚砖诪讜讗诇 住讘专 诪砖讜诐 诪讬诇讬 诇讗 诪讬诪住专谉 讜注"讻 讚专讘 住讘专 诪砖讜诐 讘讝讬讜谉 讜爪专讬讱 诇驻专砖 诇讛讬驻讱 讜诇注谞讬谉 讞转讬诪讛 讜讗"讻 砖驻讬专 讗讬爪讟专讬讱 诇讗拽砖讜讬讬 讛讻讗 诪讛讛讬讗 讚讗诪专 砖诪讜讗诇 讘讛讚讬讗 讻谞"诇 谞讻讜谉 讜砖讬讟转 讛转讜住驻讜转 爪"注 讜讚讜拽 讛讬讟讘:

讘讚"讛 讻转讘 讬讚谉 讜讻讜' 讗注"讙 讚诇讗 谞"诪 诪讬讚讬 讻讜' 讛讗 诪住讬拽 讚诇砖诪讜讗诇 讻讜' 讜讗诐 讻谉 讞转诐 住讜驻专 讜注讚 驻住讜诇 讚讛讗 讘讛讗 转诇讬讗 讻讜' 注讻"诇. 讜讬砖 诇讚拽讚拽 诪讗讬 驻住讬拽讗 诇讛讜 讚讛讻讬 诪住讬拽 讚讛讗 诇讗 诪住拽讬谞谉 讛讻讬 讘砖诪注转讬谉 讗诇讗 讗诇讬讘讗 讚诪"讚 讻砖专 讜转注砖讛 讗讘诇 讗诇讬讘讗 讚诪"讚 讻砖专 讜诇讗 转注砖讛 诪爪讬谞讜 诇诪讬诪专 讚诇砖诪讜讗诇 谞诪讬 讞转诐 住讜驻专 讜注讚 讻砖专 讗诐 诇讗 砖谞讗诪专 讚诇拽诪谉 讘诪住拽谞讗 讚砖诪讜讗诇 驻诇讬讙 讗讚专讘讬 讬讜住讬 讛讚专 讘讬讛 转诇诪讜讚讗 诪讛讗 讚诪砖谞讬谞谉 诪注讬拽专讗 讻砖专 讜诇讗 转注砖讛 诇讗 砖讻讬讞 讜讗"讻 讗驻讬诇讜 诇诪"讚 讻砖专 讜诇讗 转注砖讛 谞诪讬 注"讻 讞转诐 住讜驻专 讜注讚 驻住讜诇 讜讻诪"砖 诪讛专砖"诇 讝"诇 讘讞"砖 讘砖诐 讛专砖讘"讗 讝"诇 讗诇讗 讚诪诇' 讛转讜住驻讜转 诇拽诪谉 诇讗 诪砖诪注 讛讻讬 讗诇讗 讻诪"砖 诪讛专砖"讗 讝"诇 讚诇讗 讛讚专 讘讬讛 诪讛讛讬讗 住讘专讗 讚讻砖专 讜诇讗 转注砖讛 诇讗 砖讻讬讞 讜讗"讻 讛讚专讗 拽讜砖讬讗 诇讚讜讻转讗 讜谞专讗讛 砖诪讻讗谉 讛讜爪讬讗 诪讛专砖"讗 讝"诇 诪"砖 讚诇砖讬讟转 讛转讜住驻讜转 诇讗 讗砖讻讞谉 讛讗 讚诪住驻拽讗 诇砖诪讜讗诇 讗讬 讻转讘 讬讚谉 讗讜 讻转讘 讛讙讟 讗诇讗 讘讛讗讬 讙讜讜谞讬 讚讞转诐 住讜驻专 讜注讚 驻住讜诇 讜诪砖讜"讛 诪住驻拽讗 诇讬讛 讻讚诪住拽讜 讛转讜住' 讛讻讗 诪砖讗"讻 讗讬 住"诇 讞转诐 住讜驻专 讜注讚 讻砖专 转讜 诇讗 砖讬讬讱 讛讗讬 住驻讬拽讗 讚讜讚讗讬 诇转专讜讬讬讛讜 讗讬讻讜讜谉 讛讘注诇 讜诪讛"讟 讻转讘 诪讛专砖"讗 讝"诇 讚讘讗诪专 诇讙' 诇讗 砖讬讬讱 住驻讬拽讗 讚砖诪讜讗诇 讜诇驻"讝 注"讻 住讘专 砖诪讜讗诇 讻砖专 讜转注砖讛 讜诪诪讬诇讗 讚讞转诐 住讜驻专 讜注讚 驻住讜诇 讜诪诇讘讚 诪讛 砖讻转讘转讬 诇注讬诇 讚讗"讗 诇讜诪专 讻谉 讚讘讙' 诇讗 砖讬讬讱 讛讗讬 住驻讬拽讗 诪讚讗诪专讬谞谉 讘住诪讜讱 讜转驻砖讜讟 诪讚专讘讬 讬讜住讬 讘讗诪专 诇讙' 转谞讜 讜注讜讚 讗驻专砖 诇拽诪谉 讛讜讻讞讛 讙讚讜诇讛 讚诇砖诪讜讗诇 注"讻 住讜讘专 讚讘讻转讬讘讛 谞诪讬 讗讜诪专 讗诪专讜 讻砖专 讜诇讗 转注砖讛 讜讗"讻 讞转诐 住讜驻专 讜注讚 讻砖专 讜讗驻"讛 诪住驻拽讗 诇讬讛 讗诇讗 讚讘专 诪谉 讚讬谉 讗"讗 诇讜诪专 讻谉 讚讗讬 住"讚 讚讛讬讻讗 讚讗讬讻讗 诇诪讬诪专 讚讗转专讜讬讬讛讜 谞转讻讜讜谉 驻砖讬讟讗 诇讬讛 诇砖诪讜讗诇 讚诇' 讻转讘讜 砖讬讬讱 讘讬谉 讘讻转讬讘讛 讜讘讬谉 讘讞转讬诪讛 诇驻"讝 拽砖讛 讬讜转专 讛讬讗讱 讗驻砖专 诇讜诪专 讚砖诪讜讗诇 住讘专 讘讻转讬讘讛 讗讜诪专 讗诪专讜 讻砖专 讜转注砖讛 讜诪砖讜"讛 讞转诐 住讜驻专 讜注讚 驻住讜诇 讚讗"讻 诪讗讬 诪住驻拽讗 诇讬讛 讛讗讬 讻转讘讜 讚拽讗诪专 讛讘注诇 讗讬 讻转讘 讬讚谉 讗讜 讻转讘 讛讙讟 讚诪讬诇转讗 讚驻砖讬讟讗 讛讬讗 讚讗讬转 诇谉 诇诪讬诪专 讚讻转讘 讬讚谉 拽讗诪专 讜诇注谞讬谉 讛讻转讬讘讛 谞注砖讛 讻讗讜诪专 讗诪专讜 讚讛讜"诇 讻砖专 讜转注砖讛 诪诪讛 砖谞讗诪专 讚讻转讘 讛讙讟 拽讗诪专 讜诇注谞讬谉 讛讞转讬诪讛 谞注砖讛 讻讗讜诪专 讗诪专讜 讚讘讝讛 诇讻"注 讻砖专 讜诇讗 转注砖讛 讜诇拽诪谉 讗诪专讬谞谉 讘驻砖讬讟讜转 讚讻砖专 讜诇讗 转注砖讛 诇讗 砖讻讬讞 讜注"讻 讛讬讬谞讜 诪砖讜诐 讚诪住转诪讗 讗讬谉 诇谞讜 诇讜诪专 讚讛讘注诇 讗讜诪专 讗诪专讜 讛讬讻讗 讚讛讜讗 讻砖专 讜诇讗 转注砖讛 讜讝讛 诪讜讻专讞 讻诪讜 砖讗驻专砖 砖诐 讘住诪讜讱. 讜诇"诇 讚讗讻转讬 诪住驻拽讗 诇砖诪讜讗诇 讚讬诇诪讗 讻转讘 讛讙讟 拽讗诪专 讜专讜爪讛 砖讬转谞讜 讛讙讟 注"讬 注讬讚讬 诪住讬专讛 讚讻砖专 诇讻转讞讬诇讛 诇诪讗讬 讚拽讬"诇 讻专"讗 讚注"讻 讛转讜住驻讜转 诇讗 谞讞转讜 诇讛讻讬 诪讚讻转讘讜 讘住讜祝 讛讚讬讘讜讬 讚讛"讛 讚讛"诪 诇诪讬诪专 讗讬驻讻讗 讗讬 住"诇 讻转讘 讛讙讟 讛讜讗 讛讗 讻转讘 讬讚谉 讻讜' 讜注"讻 讗"讗 诇驻专砖 讻讜讜谞转 讛转讜住驻讜转 讚讛"诪 诇诪讬诪专 讗讬驻讻讗 讗诪讬诇转讗 讚砖诪讜讗诇 讚诪讛讬讻讗 转讬转讬 讛讗 诪讬诇转讗 讚砖诪讜讗诇 讛讻讬 讛讜讬 注讜讘讚讗 讚讗诪专 诇住讜驻专 讜讻转讘 讜讞转诪讜 讛谉 讜讛讬讗讱 诪爪讬 诇诪讬诪专 讗讬驻讻讗 讗注"讻 讚讗诪讬诇转讗 讚专讘讬 讬讜住讬 拽讗讬 讚诇诪讗讬 讚住"讚 讚讬诇诪讚讜 讜讬讻转讘讜 讗讻转讬讘转 讛讙讟 拽讗讬 讛"诪 诇诪讬诪专 讗讬驻讻讗 讛讗 讻转讘 讬讚谉 讻砖专 注"讬 讗讞专 讛讗 诪讬诇讬 诇讗 诪讬诪住专谉 诇砖诇讬讞 讜讗"讻 诪讗讬 拽讜砖讬讗 讛讗讬讻讗 诇诪讬诪专 诇注讜诇诐 讚讬诇诪讚讜 讜讬讻转讘讜 讗讻转讬讘讛 拽讗讬 讜诇讗 讬讞转诪讜 讻诇诇 讗诇讗 讬转谞讜 注"讬 注讬讚讬 诪住讬专讛 讗注"讻 讚讛转讜住驻讜转 诇讗 谞讞转讜 诇讛讻讬 讜讛讚专讗 拽讜砖讬讗 诇讚讜讻转讗 诪讻诇 讝讛 谞专讗讛 讚诇讗 讻砖讬讟转 诪讛专砖"讗 讝"诇 讗诇讗 讚砖讬讟转 讛转讜住驻讜转 讚诇注讜诇诐 砖讬讬讱 住驻讬拽讗 讚砖诪讜讗诇 讗驻讬诇讜 讛讬讻讗 讚讗讬讻讗 诇诪讬诪专 讚诇转专讜讬讬讛讜 讗讬讻讜讜谉 讗驻"讛 诪住驻拽讗 诇讬讛 讘注讬拽专 诇' 讻转讘讜 讚讗讬讻讗 诇诪讬诪专 讚诇' 讻转讘讜 诇讗 砖讬讬讱 讗诇讗 讻转讘 讬讚谉 诇讞讜讚 讗讜 讻转讘 讛讙讟 诇讞讜讚 讗讜 讗转专讜讬讬讛讜 讜注"讝 拽讗诪专 讛砖"住 砖驻讬专 讜转驻砖讜讟 诪诪转谞讬转讬谉 诪讚谞拽讬讟 住转诪讗 讬讻转讘讜 讜讬转谞讜 诪砖诪注 讚讗转专讜讬讬讛讜 拽讗讬 讚讞转诐 住讜驻专 讜注讚 讻砖专 讗诇讗 讚讗驻"讛 讛讜爪专讻讜 讛转讜住驻讜转 诇驻专砖 讚诇诪讗讬 讚诪住讬拽 谞诪讬 讗讜诪专 讗诪专讜 讻砖专 讜讞转诐 住讜驻专 讜注讚 驻住讜诇 讗驻"讛 砖讬讬讱 砖驻讬专 住驻讬拽讗 讚砖诪讜讗诇 讻讚诪住拽讜 讛转讜住' 讻谞"诇 讜诪"砖 讛转讜住驻讜转 讚讛讗 诪住讬拽 讗驻专砖 讘住讜祝 讛住讜讙讬讗 讙讘讬 讗诇讗 专"讬 转专转讬 讗诪专 讚诇诪住拽谞讗 注"讻 讗驻讬诇讜 诇诪"讚 讻砖专 讜诇讗 转注砖讛 谞诪讬 诪讜讻讞 讚专讘讬 讬讜住讬 驻讜住诇 讘讗讜诪专 讗诪专讜 注"砖 讜讚讜"拽:

砖诐 讘讙诪专讗 讛讗 讻转讘 讛讙讟 讻砖专 讜讛讗诪专 砖诪讜讗诇 讛诇讻讛 讻专"讬 讚讗诪专 诪讬诇讬 诇讗 诪讬诪住专讬. 讜诇讻讗讜专讛 讛住讜讙讬讗 转诪讜讛 讚诪讗讬 讗讬爪讟专讬讱 诇讗转讜讬讬 转讜 讛讗 讚讗诪专 砖诪讜讗诇 讛诇讻讛 讻专"讬 诪讻讚讬 讘讛讗 注住拽讬谞谉 讚诪住驻拽讗 诇砖诪讜讗诇 讗讬 讻转讘 讬讚谉 讗讘诇 驻砖讬讟讗 诇讬讛 讚讗讬 讻转讘 讛讙讟 拽讗诪专 转爪讗 诪砖讜诐 讚诪讬诇讬 诇讗 诪讬诪住专讬 讜讗"讻 诪爪讬 诇讗拽砖讜讬讬 讘驻砖讬讟讜转 谞讛讬 讚讻转讘 讬讚谉 讗讻转讬 讬砖 诇驻住讜诇 讻转讘 讛讙讟 诪砖讜诐 诪讬诇讬 讗诇讗 讚谞专讗讛 讚讛诪拽砖讛 谞拽讬讟 讛讗讬 诪讬诇转讗 诪砖讜诐 讚讘注讬 诇讗拽砖讜讬讬 讜诪讬 诪讜讚讛 专"讬 讘讗讜诪专 讗诪专讜 讜诇讝讛 谞转讻讜讜谉 讙"讻 讘拽讜砖讬讗 讛专讗砖讜谞讛 讜诪砖"讛 讗讬爪讟专讬讱 诇讗转讜讬讬 讛讗 讚讗诪专 砖诪讜讗诇 讛诇讻讛 讻专"讬 讚讗诪专 诪讬诇讬 诇讗 诪讬诪住专讬 讜讻讬讜谉 讚诇专"讬 注"讻 讗讜诪专 讗诪专讜 谞诪讬 诪讬诇讬 讛讜讗 讜讗"讻 诪住转诪讗 砖诪讜讗诇 谞诪讬 讛讻讬 住"诇 讜拽"诇:


转讜住驻讜转 讘讚"讛 讛讗 讻转讘 讛讙讟 讜讗"转 讻讜' 讜讛讗 诇专"诪 讗驻讬' 诪爪讗 讘讗砖驻讛 讻砖专 讻讜' 讜讬"诇 讚砖诪讜讗诇 驻讜住拽 讛诇讻讛 讻专"讗 讻讜' 注讻"诇. 讗讘诇 讘讛讗 讚诪住驻拽讗 诇谉 讘讚专"诪 讙讜驻讗 讗讬 讻转讘 讬讚谉 讗讜 讻转讘 讛讙讟 诇讗 拽砖讬讗 诇讛讜 讛讗 注"讻 诇专"诪 讻转讘 讬讚谉 讛讜讗 讚讻转讘 讛讙讟 讗驻讬诇讜 诪爪讗讜 讘讗砖驻讛 讻砖专 讗诇讗 讚讘讛讗 驻砖讬讟讗 讚讗驻讬' 诇专"诪 讛讬讻讗 讚讗诪专 讛讘注诇 讻转讘讜 讜谞转讻讜讜谉 诇讻转讜讘 讛讙讟 驻砖讬讟讗 讚驻住讜诇 讗诐 讗诪专讜 诇讗讞专 讜讻转讘 砖注讘专讜 注诇 爪讬讜讜讬 讛讘注诇 讗诇讗 讚注讬拽专 拽讜砖讬讬转诐 诇诪讗讬 讚讚讬讬拽 讛砖"住 讛讗 讻转讘 讛讙讟 讻砖专 讜拽讘注讬 诇诪讬驻砖讟 讚讗驻讬诇讜 讗讬 讻转讘 讬讚谉 拽讗诪专 讛讘注诇 讗驻"讛 讬砖 诇驻住讜诇 讻砖谞讻转讘 注"讬 讗讞专 诪砖讜诐 砖诇讗 谞讻转讘 讘爪讬讜讜讬 讛讘注诇 讜讘砖诇讬讞讜转讜 诪砖讜诐 讚诪讬诇讬 诇讗 诪讬诪住专谉 讘讛讗 拽砖讬讗 诇讛讜 讚诇专"诪 讗讬谉 讟注诐 诇驻住讜诇 讻讬讜谉 讚诪爪讗讜 讘讗砖驻讛 讻砖专 讜诇讗 讘注讬谞谉 砖诇讬讞讜转 讜诪转专爪讜 砖驻讬专 讚砖诪讜讗诇 住讘专 讻专"讗 讜讬砖 诇讬讬砖讘 注讜讚 讘讚"讗 讚讜讚讗讬 诇专"诪 诇讗 诪住驻拽讗 诇谉 讻诇诇 讘讻转讘讜 讚讗诪专 讛讘注诇 讗讬 讻转讘 讬讚谉 讗讜 讻转讘 讛讙讟 讚驻砖讬讟讗 讚讻转讘 讬讚谉 讛讜讗 讻讬讜谉 讚讻转讘 讛讙讟 讗驻讬' 诪爪讗讜 讘讗砖驻讛 讻砖专 讜讻砖专 谞诪讬 注"讬 讗讞专 诪砖讗"讻 讘讞转诐 讬讚谉 讚讘注讬 砖诇讬讞讜转 诪住转诪讗 诇讛讗 讗讬讻讜讜谉 诪砖讗"讻 诇砖诪讜讗诇 诪住驻拽讗 诇谉 诇诪讗讬 讚诇讗 拽讬"诇 讻专"诪 讘诪爪讗讜 讘讗砖驻讛 讜注"讝 诪住拽讜 砖驻讬专 讚砖诪讜讗诇 讻专"讗 讜讛讗 讚讘注讬 讛砖"住 诇诪讬驻砖讟 诪讚专"诪 讜拽讗诪专 讛讬讗 讙讜驻讗 诪住驻拽讗 诇讬讛 讛讬讬谞讜 诪砖讜诐 讚诪砖诪注 讚讘砖谞讬诐 诇讗 驻诇讬讙 专"讬 讗讚专"诪 讜讗讬 诇专"诪 讗讞转讬诪讛 拽讗讬 讛"讛 诇专"讬 讜注"讝 诪住讬拽 讛砖"住 砖驻讬专 讛讗 讙讜驻讗 拽诪讘注讬讗 诇讬讛 讜讛讬讬谞讜 诇讻诇 讞讚 讻讚讗讬转 诇讬讛 讜讘讝讛 讗"砖 诪"砖 讛转讜住' 讚诇驻"讝 专"讬 讚诪转谞讬' 谞诪讬 讻专"讗 住"诇 讜拽"诇:


讘讗"讚 讗"谞 谞讛讬 讚诪讻砖讬专 专"诪 讻讜' 讜讗驻讬' 讗讬 讻转讘 讬讚谉 讛讜讗 讛讜讬 讻讗讬诇讜 诪爪讜讛 砖讬讗诪专讜 诇住讜驻专 砖讬讻转讜讘 讻讜' 注讻"诇. 讜讗注"讙 讚讘讗诪转 注砖讜 讻诪讜 砖爪讜讛 讛讘注诇 讜讗诪专讜 诇住讜驻专 砖讬讻转讜讘 讗驻"讛 诪拽砖讛 讛砖"住 砖讬驻住讜诇 讚讻讬讜谉 砖讛讜讗 专讜爪讛 砖讛住讜驻专 讬讻转讜讘 讘砖诇讬讞讜转讜 讜讗"讻 爪专讬讱 砖诇讬讞讜转 诪诪砖 讜讗讬讛讜 讛讜讗 讚拽讟注讬 讚诪讛谞讬 砖诇讬讞讜转 讘讻讛"讙 讗讘诇 诇诪讗讬 讚拽讬"诇 讚诇讗 诪讛谞讬 砖诇讬讞讜转 讘讻讛"讙 讚诪讬诇讬 诇讗 诪讬诪住专谉 诇砖诇讬讞 诇讗 谞注砖讛 爪讬讜讜讬 砖诇 讛讘注诇 讜讙专注 诪诪爪讗讜 讘讗砖驻讛 讜讝讛 诪讜讻专讞 讘讚讘专讬 转讜住' 讜诪讛 砖讛讜爪专讻讜 诇讬讚讞拽 讘讝讛 讜诇讗 住讙讬 诇讛讜 讘砖讬谞讜讬讗 拽诪讗 讗注"讙 讚拽讜砖讟讗 讚诪讬诇转讗 讛讻讬 讛讜讗 讚砖诪讜讗诇 驻讜住拽 讛诇讻讛 讻专"讗 诇拽诪谉 讘驻' 讛诪讙专砖 讘砖讟专讜转 讜讻"砖 讘讙讬讟讬谉 讗诇讗 诪砖讜诐 讚诇讗 驻住讬拽讗 诇讛讜 讚专"讬 驻诇讬讙 讗专"诪 讘诪爪讗讜 讘讗砖驻讛 讛讜爪专讻讜 诇转专抓 讻谞"诇 讜拽"诇:


讘讚"讛 讞转诐 住讜驻专 砖谞讬谞讜 讜讗"转 讛讗 砖诪讜讗诇 讙讜驻讗 讻讜' 讗"讻 诪讗讬 驻专讬讱 讻讜' 注讻"诇. 讻诇 诪"砖 讘讝讛 讛讚讬讘讜专 讛讬讬谞讜 诇砖讬讟转诐 讚诇注讬诇 讚讛讗讬讘注讬讗 讜住驻讬拽讗 讚砖诪讜讗诇 讛讬讬谞讜 讗讬 讻转讘 讬讚谉 诇讞讜讚 讗讜 讻转讘 讛讙讟 诇讞讜讚 讗讜 讗转专讜讜讬讬讛讜 讜讻讚驻专讬砖讬转 谞诪爪讗 讚诇驻"讝 诪爪讬 住讜讘专 砖诪讜讗诇 讞转诐 住讜驻专 讜注讚 驻住讜诇 讜讻"砖 讚诇驻诪"砖 讛转讜住驻讜转 诇注讬诇 讚诇诪住拽谞讗 讜讚讗讬 住讘专 讞转诐 住讜驻专 讜注讚 驻住讜诇 诪砖讗"讻 诇驻诪"砖 讘砖讬讟转 专砖"讬 讝"诇 讚驻砖讬讟讗 诇砖诪讜讗诇 讚讻转讘 讬讚谉 拽讗诪专 讛讘注诇 讜讻讚驻专讬砖讬转 讚诇注谞讬谉 讻转讘 讬讚谉 讚讛讬讬谞讜 讛讞转讬诪讛 讛讜"诇 注讚 诪驻讬 注讚 讗诐 讬讗诪专讜 诇讗讞专讬诐 讗诇讗 讚诪住驻拽讗 诇砖诪讜讗诇 讗讬 讻转讘 讛讙讟 谞诪讬 拽讗诪专 讗"讻 诇驻"讝 注"讻 住讜讘专 砖诪讜讗诇 讙讜驻讬讛 讞转诐 住讜驻专 讜注讚 讻砖专 讜讗"讻 诪拽砖讛 讛砖"住 砖驻讬专 讻讬讜谉 讚诇砖诪讜讗诇 注"讻 讞转诐 住讜驻专 讜注讚 讻砖专 讗"讻 诪诪讬诇讗 讚讗讜诪专 讗诪专讜 讜讚讗讬 驻住讜诇 讜拽砖讛 诪诪"谞 讜讛讗 讚讗讬爪讟专讬讱 诇讗转讜讬讬 诪转谞讬转讬谉 讜诪讬诇转讗 讚专' 讬专诪讬讛 讜专"讞 讛讬讬谞讜 诇注谞讬谉 讛讗 诪讬诇转讗 讙讜驻讗 讚讛讗 讘讛讗 转诇讬讗 诪讚诪讜拽讬 专"讞 讻专' 讬讜住讬 诪砖讜诐 讛谞讱 讞讜专讘讬 讚讘诇讗"讛 诇讗 讛讬讛 砖讜诐 讛讻专讞 诇讜诪专 讚讛讗 讘讛讗 转诇讬讗 讚讗驻砖专 讚诇讗 讞讬讬砖讬谞谉 诇讛谞讱 讞讜专讘讬 讻诇诇 讗诇讗 诪讛讗 讚讗讬讬专讬 专讘讬 讬专诪讬讛 讜专"讞 讜诪住转诪讗 诇讗 驻诇讬讙 砖诪讜讗诇 讘住讘专讗 讝讜 讚讗讬讻讗 诇诪讬讞砖 诇讛谞讱 讞讜专讘讬 讜讗"讻 讛讗 讘讛讗 转诇讬讗 讜拽砖讬讗 诇砖诪讜讗诇 讙讜驻讗 讜注讬讬谉 诪讛 砖讗驻专砖 讘住诪讜讱 讻诇 讛住讜讙讬讗 讘砖讬讟讛 讝讜 讚砖诪讜讗诇 讙讜驻讗 住讜讘专 讞转诐 住讜驻专 讜注讚 讻砖专 讗祝 诇驻讬 讛诪住拽谞讗 讗讘诇 讛转讜住驻讜转 诇砖讬讟转讬讬讛讜 讻谞"诇 讜讚讜"拽:


讘讗"讚 讜讘驻专拽 诪讬 砖讗讞讝讜 讚讬讬拽讬谞谉 诪讘专讬讬转讗 诇讗驻讜拽讬 诪诪"讚 诪讜讚讛 专"讬 讻讜' 注讻"诇. 谞专讗讛 讻讜讜谞转诐 讘讝讛 讚谞诪砖讱 诇讚讘专讬讛诐 讛拽讜讚诪讬诐 砖讻转讘讜 讚讻诇 讛砖拽诇讗 讜讟专讬讗 讚砖诪注转讬谉 讛讬讬谞讜 诪砖讜诐 讚诇讗 谞讬讞讗 诇讬讛 诇转诇诪讜讚讗 诇诪讬诪专 讚砖诪讜讗诇 讜专"讞 驻诇讬讙讬 讗诇讬讘讗 讚专"讬 诇注谞讬谉 讗讜诪专 讗诪专讜 讜讗"讻 转讬拽砖讛 诪讬讛讗 诇诪住拽谞讗 讚诪住拽讬谞谉 讚专"讬 转专转讬 讗诪专 讜砖诪讜讗诇 驻诇讬讙 诪住讘专讗 讚谞驻砖讬讛 注诇讛 讚专"讬 讜讟驻讬 讛讜讬 诇谉 诇诪讬诪专 讚砖诪讜讗诇 诇讗 驻诇讬讙 讗讚专"讬 讗诇讗 讚驻诇讬讙 讗讚专"讞 讜专' 讬专诪讬讛 讗诇讬讘讗 讚专"讬 讚诇砖诪讜讗诇 诪讜讚讛 专"讬 讘讗讜诪专 讗诪专讜 注"讝 讻转讘讜 讚诇拽诪谉 讚讬讬拽讬谞谉 诪讘专讬讬转讗 讜讗"讻 注"讻 专"讬 驻讜住诇 讘讗讜诪专 讗诪专讜 讚讗诇"讻 讘专讬讬转讗 讗诪讗谉 转专诪讬讬讛 诪砖"讛 谞讬讞讗 诇谉 诇诪讬诪专 讚砖诪讜讗诇 驻诇讬讙 诪住讘专讗 讚谞驻砖讬讛 讜诪讜拽讬 诇讘专讬讬转讗 讻专' 讬讜住讬 讻谞"诇 讜讝讛 讘专讜专 讜讻"讻 诪讛专砖"诇 讝"诇 讗诇讗 砖拽讬爪专. 讗诪谞诐 讚讘专讬 诪讛专砖"讗 讝"诇 讻讗谉 讗讬谞谉 诪讘讜专专讬谉 砖讻转讘 讚诪讛"讟 诇讗 谞讬讞讗 诇谉 诇诪讬诪专 诇拽诪谉 讙讘讬 讛谞讬讞讗 讚讛谞讬 讗诪讜专讗讬 讚驻诇讬讙讬 讘讻砖专 讜诇讗 转注砖讛 讗讜 讻砖专 讜转注砖讛 讛讬讬谞讜 讗诇讬讘讗 讚专"诪 诪砖讗"讻 讗诇讬讘讗 讚专"讬 诇讻"注 讻砖专 讜诇讗 转注砖讛 讗注"讻 讚讗讘专讬讬转讗 住诪讻讬谞谉 讚诇专"讬 驻住讜诇 诇讙诪专讬 讜讚讘专讬讜 转诪讜讛讬谉 讚驻诇讜讙转讗 讚讻砖专 讜诇讗 转注砖讛 讚讛讬讬谞讜 诪讞砖砖讗 讚砖诪讗 转砖讻讜专 讘诇讗"讛 讗讬谞讜 注谞讬谉 讻诇诇 诇驻诇讜讙转讗 讚专"讬 讜专"诪 讜诪讛讬讻讗 转讬转讬 谞讗诪专 讚驻诇讬讙讬 讘讛讗 诪讬诇转讗 讜讗驻讜砖讬 驻诇讜讙转讗 诇讗 诪驻砖讬谞谉 讜讗讬谉 住讜讙讬转 讛砖"住 讻谉 讘砖讜诐 诪拽讜诐 讜爪"注:


讙诪专讗 讜诪讬 诪讜讚讛 专"讬 讘讗讜诪专 讗诪专讜 讜讻转讘 讛专"谉 讘砖诐 讛专诪讘"诐 讝"诇 讚诪讗谉 讚驻讜住诇 讘讗讜诪专 讗诪专讜 诇讙诪专讬 讛讬讬谞讜 诪砖讜诐 讚诇讗 诪讬拽专讬 诇砖诪讛 注"砖 讘讗专讬讻讜转. 讜诇注谞"讚 砖讛讜讗 讙"讻 砖讬讟转 讛转讜住' 诇驻诪"砖 诇注讬诇 讚祝 讻"讗 讙讘讬 讞砖"讜 讚诇注谞讬谉 讻转讬讘讛 诇讗 讘注讬谞谉 砖诇讬讞讜转 讜讗"讻 诪讛 讟注诐 讬砖 诇驻住讜诇 讘讗讜诪专 讗诪专讜 诇注谞讬谉 讛讻转讬讘讛 讘砖诇诪讗 讘转谞讜 讗讬讻讗 诇诪讬诪专 诪砖讜诐 讚拽驻讬讚 讛讘注诇 砖讬转谞讜 讘注爪诪谉 讜讗"讻 讻讬讜谉 讚诪讬诇讬 诇讗 诪讬诪住专讬 诇砖诇讬讞 诇讗 讛讜讬 砖诇讬讞 讘诪拽讜诐 讛讘注诇 谞诪爪讗 砖诇讗 谞注砖讛 爪讬讜讜讬 讛讘注诇 诪砖讗"讻 诇注谞讬谉 讗讜诪专 讗诪专讜 讘讻转讬讘讛 诇讗 诪爪讗谞讜 讟注诐 诇驻住讜诇 讻讬讜谉 讚诇讗 讘注讬谞谉 砖诇讬讞讜转 讗注"讻 诪砖讜诐 讚诇讗 诪讬拽专讬 诇砖诪讛 讗讘诇 拽砖讬讗 诇讬 诇驻"讝 诪讗讬 拽住"讚 讚讛讻讗 讚诇砖诪讜讗诇 谞诪讬 驻住讜诇 讗讜诪专 讗诪专讜 诇讙诪专讬 讗祝 讘讻转讬讘讛 讚住讜讘专 讛诇讻讛 讻专' 讬讜住讬 诇讙诪专讬 讚讗"讻 转讬拽砖讬 讛讗 讚讗诪专 砖诪讜讗诇 讘驻专拽 讻诇 讛讙讟 诪转谞讛 讛专讬 讛讜讗 讻讙讟 诪砖诪注 讚诇讙诪专讬 砖讜讛 诪转谞讛 诇讙讟 讜讛讗讬讻讗 讗讜诪专 讗诪专讜 讚讘讻转讬讘转 讛讙讟 讙讜驻讗 诇讗 驻住讬诇 讗诇讗 诪砖讜诐 诇砖诪讛 讜讝讛 诇讗 砖讬讬讱 讘诪转谞讛 讜谞讛讬 讚讛专诪讘"谉 讝"诇 讙讜驻讗 讻转讘 讚诪转谞讛 讛专讬 讛讜讗 讻讙讟 讗讬谞讜 诇注谞讬谉 讗讜诪专 讗诪专讜 讛讬讬谞讜 诇讚讬讚谉 讚拽讬"诇 讻砖诪讜讗诇 讘讛讛讬讗 讚诪转谞讛 诪砖讜诐 讚讛诇讻转讗 讻砖诪讜讗诇 讘讚讬谞讬 诪砖讗"讻 诇注谞讬谉 讗讜诪专 讗诪专讜 谞讛讬 讚诇诪住拽谞讗 诇砖诪讜讗诇 讻砖专 讗祝 讘讙讬讟讬谉 诪"诪 讗谞谉 讻专' 讬讜住讬 拽讬"诇 讘讙讟 讜诇讗 讘诪转谞讛 诪砖讗"讻 诇砖诪讜讗诇 讙讜驻讬讛 讚拽驻住讬拽 讜转谞讬 住转诪讗 诪转谞讛 讛专讬 讛讜讗 讻讙讟 诪砖诪注 讘驻砖讬讟讜转 讚诇讙诪专讬 拽讗诪专 讜讗"讻 诪讗讬 拽住"讚 讛讻讗 讚砖诪讜讗诇 驻讜住诇 讗讜诪专 讗诪专讜 讘讙讟 讚讗"讻 讗讬谉 诪转谞讛 砖讜讛 诇讙讟 讚讘诪转谞讛 讜讚讗讬 讻砖专 讜讬砖 诇讬讬砖讘 诇驻诪"砖 诇注讬诇 讚注"讻 住讜讘专 砖诪讜讗诇 讚讗祝 诇专"诪 讘讻转讬讘讛 讻砖专 讜诇讗 转注砖讛 诪砖讜诐 讞砖砖讗 讚砖诪讗 转砖讻讜专 讜诪爪讗谞讜 诇讛"讛 砖讻转讘 讘砖讬讟转 讛专诪讘"诐 讝"诇 讚讻砖专 讜诇讗 转注砖讛 讛讬讬谞讜 驻住讜诇 讗诇讗 讚诇讗 讚诪讬 诇讘讟诇 讚诇专' 讬讜住讬 讛讜讬 讙讟 讘讟诇 诪砖讜诐 讟注诪讗 讚诪讬诇讬 讗讜 诪砖讜诐 讚诇讗 诪讬拽专讬 诇砖诪讛 讜讗诐 谞讬住转 转爪讗 诪砖讗"讻 诇诪"讚 讻砖专 讜诇讗 转注砖讛 讗讬谞讜 讘讟诇 讗诇讗 驻住讜诇 讜讗诐 谞讬住转 诇讗 转爪讗 讜讛砖转讗 讗"砖 讚诪转谞讛 讛专讬 讛讬讗 讻讙讟 讚讘诪转谞讛 谞诪讬 谞讛讬 讚诇讗 砖讬讬讱 讟注诪讗 讚诇砖诪讛 讗讻转讬 讛讜讬 驻住讜诇 诪砖讜诐 讞砖砖讗 讚砖诪讗 转砖讻讜专 注讚讬诐 讚讛讜"诇 讻砖专 讜诇讗 转注砖讛 讜诪讬拽专讬 驻住讜诇 讚诇注谞讬谉 诪转谞讛 诇讗 砖讬讬讱 诇讞诇拽 讘讬谉 驻住讜诇 诇讘讟诇 谞诪爪讗 讚诇驻"讝 住讜讙讬' 讚砖诪注转讬谉 诪住讬讬注 诇砖讬讟转 讛"讛 讜讗讬谉 诇讛讗专讬讱 讬讜转专 讘住讜讙讬' 讛驻讜住拽讬诐 讜注讬讬谉 诪"砖 讘住诪讜讱 讘诇砖讜谉 讛转讜住驻讜转 讘诪"砖 讬讻转讘讜 讛讬讬谞讜 讬讞转诪讜 讜讚讜"拽:


转讜住驻讜转 讘讚"讛 诪转谞讬' 诪谞讬 讻讜' 讗讘诇 诇专"诪 讻讜' 讚讞讬讬砖讬谞谉 诇讚讬讚讬讛 诇转拽诇讛 讗讞专讬转讗 讚讝讬诪谞讬谉 讚讗诪专 诇讙' 转谞讜 讻讜' 讜讗讝诇讬 转专转讬 诪讬谞讬讬讛讜 讻讜' 注讻"诇. 讻讜讜谞转诐 诪讘讜讗专' 讜讻讬讜谉 讚诇专' 诇讗 诪讬诪住专谉 诪讬诇讬 诇砖诇讬讞 讗诇讗 讛讬讻讗 讚讗讬讻讗 讙' 砖注砖讗谉 讘"讚 讜讗"讻 讻讬 讗讝诇讬 转专转讬 诪讬谞讬讬讛讜 讜诪讞转诪讬 诇住讜驻专 讘诇讗 讚注转 讛砖诇讬砖讬 驻拽注 砖诐 讘"讚 诪讬谞讬讬讛讜 讜诇讬转 诇讛讜 专砖讜转讗 讜讻讘专 讛拽砖讬转讬 讘讝讛 诇砖讗讜诇 讚讗讻转讬 诇讜拽诪讬讛 诇诪转谞讬转讬谉 讚讞转诐 住讜驻专 讜注讚 讻专"诪 讜谞讬诪讗 讚专"诪 住讜讘专 讚诪讬诇讬 诪讬诪住专讬 诇砖诇讬讞 讜诇讗 驻住讜诇 讘讘' 讗讜 讘讙' 砖讗诪专 讻转讘讜 讗诇讗 诪砖讜诐 讘讝讬讜谉 讜讛砖转讗 诇驻"讝 转讜 诇讬讻讗 讛讱 讞讜专讘讗 砖讬诇讻讜 讘' 诪讛讙' 讜讬讗诪专讜 诇住讜驻专 讘诇讗 讚注转 讛讙' 砖讬讞转讜诐 讜诪讗讬 讞讜专讘讗 讗讬讻讗 讘讝讛 讻讬讜谉 讚诪讬诇讬 诪讬诪住专谉 诇砖诇讬讞 讜讗驻讬诇讜 讘' 讬砖 诇讛诐 专砖讜转 诇诪谞讜转 砖诇讬讞 讚讗驻讬' 讗诪专 诇注砖专讛 讻转讘讜 砖谞讬诐 讞讜转诪讬谉 讜讛讜"诇 砖诇讜讞讜 砖诇 讛讘注诇 讜讬讻讜诇讬谉 诇诪谞讜转 砖诇讬讞 讗讞专 讜讟注诪讗 讚讘讝讬讜谉 讛讘注诇 诇讗 砖讬讬讱 讚讘诇讗"讛 讬讜讚注 讛住讜驻专 砖讗讬谉 讛讘注诇 讬讻讜诇 诇讻转讜讘 讜讻转讘转讬 砖诐 讚讻讬讜谉 讚诇专' 讬讜住讬 讛讟注诐 诪砖讜诐 诪讬诇讬 诇讗 诪诪住专讬 诇砖诇讬讞 诇讗 谞讬讞讗 诇讛讜 诇驻专砖 讟注诪讗 讚专"诪 诪砖讜诐 讘讝讬讜谉 讜讻讘专 讛讗专讻转讬 讘讝讛 讘驻' 讻诇 讛讙讟 讜诇驻"讝 注诇讜 讚讘专讬 讛转讜住' 诇注讬诇 讘讚"讛 讜讛讗诪专 砖诪讜讗诇 讘拽讜砖讬讗 讻诪讜 砖讛讗专讻转讬 砖诐 讘住诪讜讱. 讗诪谞诐 诇讻讗讜专讛 讛讬讛 诪拽讜诐 讗转讬 诇讬讬砖讘 讘讚"讗 讚讗驻讬诇讜 讗转"诇 讚专"诪 住讜讘专 诪讬诇讬 诪讬诪住专谉 诇砖诇讬讞 讗讻转讬 讗讬讻讗 讞讜专讘讗 讗讞专讬转讬 讚讝讬诪谞讬谉 讚讗诪专 诇讙' 讗诪专讜 诇驻诇讜谞讬 讜驻诇讜谞讬 砖讬讻转讘讜 讜诇驻诇讜谞讬 讜驻诇讜谞讬 砖讬讞转诪讜 讜讻讬讜谉 讚讙' 谞讬谞讛讜 讛讜"诇 讻砖专 讜转注砖讛 讜讗讝诇讬 诪讞转诪讬 诇住讜驻专 诪砖讜诐 讻讬住讜驻讗 讜讘讝讛 讛讬讛 诪拽讜诐 诇讬讬砖讘 讚讘专讬 讛转讜住' 讘讚"讛 讜讛讗诪专 砖诪讜讗诇 诪诪讛 砖讛拽砖讬转讬 砖诐 讗诇讗 讚诪诇砖讜谉 讛转讜住' 讻讗谉 谞专讗讛 诪讘讜讗专 讚诪"砖 讚讘讙' 讻砖专 讜转注砖讛 讜诇讗 砖讬讬讱 讞砖砖讗 讚砖诪讗 转砖讻讜专 讛讬讬谞讜 讚讜拽讗 讘讙' 砖注砖讗谉 讘"讚 讜讗"讻 诪砖诪注 讚讛讬讬谞讜 讚讜拽讗 讘讚讗诪专 诇讛诐 转谞讜 诪砖讗"讻 讘讗诪专 诇讙' 讗诪专讜 诇驻诇讜谞讬 讜驻诇讜谞讬 诇讗 注砖讗谉 讘"讚 讗诇讗 砖诇讜讞讬诐 讜讛讜"诇 讻砖专 讜诇讗 转注砖讛 讜诇驻"讝 谞砖讗专讜 讚讘专讬 讛转讜住' 诇注讬诇 讘拽讜砖讬讗 讻诪"砖 砖诐 讜讚讜拽 讛讬讟讘 讜注讬讬谉 讘住诪讜讱:


讘讗"讚 讚讻讬讜谉 讚讗诪专 讗诪专讜 讻砖专 讜诇讗 转注砖讛 诇讗 讬讞转讜诐 讛住讜驻专 注讚 砖讬讚注讜 讘讜讚讗讬 砖注砖讗谉 讛讘注诇 讘"讚 注讻"诇. 讜诇讻讗讜专讛 讛讗讬 诇讗 讬讞转讜诐 讛住讜驻专 讟注讜转 住讜驻专 讛讜讗 讚诪讗讬 讟讬讘讜 砖诇 讛住讜驻专 讻讗谉 讜讗讚专讘讗 讛住讜驻专 讬讞转讜诐 诪砖讜诐 讻讬住讜驻讗 讜讗注"讙 讚讻砖专 讜诇讗 转注砖讛 讛讜讗 讻讚诪讜讻讞 讘住诪讜讱 讚诪砖谞讬 转诇诪讜讚讗 讻砖专 讜诇讗 转注砖讛 诇讗 砖讻讬讞 讜讗驻"讛 诪拽砖讛 讛砖"住 讜诇讬讞讜砖 讚诇诪讗 讗诪专 诇讘讬 转专讬 讗诪专讜 诇住讜驻专 砖讬讻转讜讘 讜讗转诐 讞转诪讜 讜讗讝诇讜 讛谞讱 讜诪讞转诪讬 诇住讜驻专 诪砖讜诐 讻讬住讜驻讗 讜讛讗讬讱 讬讞转讜诐 讛住讜驻专 讛讗 讗诪专讬谞谉 讚讻砖专 讜诇讗 转注砖讛 诇注谞讬谉 讞转讬诪讛 诇讗 砖讻讬讞 讜讗讬谉 诇讞转讜诐 注讚 砖讬砖诪注 诪驻讬 讛讘注诇 讗注"讻 讚讗驻"讛 讞讬讬砖讬谞谉 砖讬讞转讜诐 讛住讜驻专 诪砖讜诐 讻讬住讜驻讗 讜讛讗 讚讗诪专讬谞谉 讻砖专 讜诇讗 转注砖讛 诇讗 砖讻讬讞 讛讬讬谞讜 讚诇讗 砖讻讬讞 砖讛讘注诇 讬讗诪专 讗诪专讜 讜讗"讻 注"讻 诪"砖 讻讗谉 诇讗 讬讞转讜诐 讛住讜驻专 诇讗讜 讚讜拽讗 讜诇讗讜 讗住讜驻专 拽讗讬 讗诇讗 砖诇讗 讬讞转讜诐 砖讜诐 注讚 讘注讜诇诐 注讚 砖讬讚注 讘讜讚讗讬 砖注砖讗谉 讛讘注诇 讘"讚 讜讗"讻 讛讜"诇 讻砖专 讜转注砖讛 讜讗"讻 讞讬讬砖讬谞谉 砖讬讞转诪讜 讛住讜驻专 诪砖讜诐 讻讬住讜驻讗 讻谞"诇 讘专讜专 讘讻讜讜谞转 讛转讜住'. 诪讬讛讜 讘注讬拽专 讚讘专讬讛诐 转诪讬讛 诇讬 讟讜讘讗 讚讗"讻 讘讙' 砖诇讗 注砖讗谉 讘"讚 谞诪讬 讛讜讬 诇谉 诇诪讬诪专 讚诇专"诪 讘讗讜诪专 讗诪专讜 诇驻诇讜谞讬 讜驻诇讜谞讬 讚讻砖专 讜转注砖讛 讜诇讬讻讗 诇诪讬讞砖 砖诪讗 转砖讻讜专 讚讻讬讜谉 讚讘' 讻砖专 讜诇讗 转注砖讛 诇注讜诇诐 诇讗 讬讞转诪讜 注讚 砖讬讚注讜 讘讜讚讗讬 砖讗诪专 诇讛诐 讛讘注诇 讻砖讛讬讜 讙' 讗诪专讜 诇驻诇讜谞讬 讜驻诇讜谞讬 讜讗驻讬诇讜 讘讘' 讻砖讬讚注讜 讘讜讚讗讬 砖谞转诪谞讜 诪驻讬 讛讘注诇 讛讜"诇 诇诪讬诪专 讚讻砖专 讜转注砖讛 讗注"讻 讚诇讗 驻诇讜讙 专讘谞谉 讜爪"注:





砖注专讬 转讜专转 讘讘诇

(住讜 讘) 驻砖讬讟讗 讚讻转讘 讛讙讟 讛讜讗 讚拽转谞讬 住讬驻讗 讜讻讜' 讗讬谉 讗讬讻讗 讜讻讜'.鈥斪欁� 诇讚拽讚拽 讚诪讛 谞讗诪专 讘住讬驻讗 讚住讬驻讗 "讗诪专 诇注砖专讛 讻转讘讜 讜转谞讜 讙讟 诇讗砖转讬 讗讞讚 讻讜转讘 讜砖谞讬诐 讞讜转诪讬谉", 讚诪讛讗 讜讚讗讬 诪砖诪注, 讚讘讻诇诇 "讻转讘讜" 讗祝 讻转讬讘转 讛讙讟. 讜讗讜诇讬 谞讗诪专 讚讗讬谉 讛讻讬 谞诪讬, 讗诇讗 讚讛住驻拽 讛讜讗 讗诐 诇讻转讞讬诇讛 讚讜拽讗 爪专讬讻讬诐 诇讻转讜讘 讛讙讟 讘注爪诪诐, 讗讘诇 讗诐 注讘专讜 讜讗诪专讜 诇住讜驻专 诇讻转讜讘 讜讻转讘 讻砖专 讘讚讬注讘讚, 讗讜 砖讗祝 讘讚讬注讘讚 诇讗 诪讛谞讬 讜驻住讜诇. 讜讛讘讬讗讜 专讗讬讬讛 诪讘"讚 讛讙讚讜诇 砖讘讬专讜砖诇讬诐, 砖讗"讗 砖诇讗 讬讚注讜 诇讞转讜诐, 讗讘诇 讗驻砖专 砖讗讬谞诐 讬讜讚注讬诐 诇讻转讜讘. 讜讗讬 讗讬讻讗 讚讻转讬讘转 讛讙讟 注"讬 讗讞专 讻砖专 讘讚讬注讘讚 诇诪讛 讛爪专讬讻诐 砖讬诇诪讚讜 诇讻转讜讘, 讚诪讗讞专 砖注转讛 讗讬谞诐 讬讜讚注讬诐 诇讻转讜讘 讻讚讬注讘讚 讚诪讬.





讬诐 砖诇 砖诇诪讛

驻住拽 讻转讘 讛专讗"砖 诪讚诇讗 拽诪诪注讟 讗诇讗 讞专砖 砖讬讻讜诇 诇讚讘专 诪转讜讱 讛讻转讘 诪砖诪注 讚驻拽讞 砖讻转讘 讘讻转讘 讬讚讜 诪讛谞讬 讚诇讗 讙专注 诪讛专讻谞' 讚讗诇诐 讜诪讬讛讜 讗讜诪专 专"转 讚讘转讜' 拽转谞讬 讘讛讱 讘专讬讬转讗 讚诪讬讬转讬 讛讻讗 讜诇讗 注讜讚 讗诇讗 讗驻讬' 讻转讘 讘讻转讘 讬讚讜 诇住讜驻专 讻转讜' 讜诇注讚讬诐 讞转诪讜 讗注"驻 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜谞转谞讜 诇讛 驻住讜诇 注讚 砖讬讗诪专 诇住讜驻专 讻讜' 讗注"讙 讚讛专讻谞' 诪讛谞讬 讗驻砖专 讚讛专讻谞' 注讚讬驻讗 诪砖讜诐 讚诪专讗讛 讘讙讜驻讜 讗"讻 谞砖转转拽 讚讗"讗 讘注"讗 讗拽讬诇讜 讘讬' 诪砖讜诐 转拽谞转 注讙讜谞讗 讜讛砖转讗 诇驻讬 转讬专抓 讛砖谞讬 诪砖诪注 诇讛讚讬讗 讚讗诇诐 砖驻讬专 讬讻讜诇 诇讻转讜讘 砖讬转谞讜 讙讟 诇讗砖转讜 讗驻讬诇讜 讘诇讗 讛专讻谞' 讜讛砖转讗 转讬诪讗 诇讬 注诇 讛讟讜专 砖讻转讘 讜讝"诇 讗驻讬' 讞专砖 讜讗驻讬诇讜 砖讜诪注 讗诇讗 砖讗讬谞讜 诪讚讘专 讗讜 驻拽讞 诪诪砖 讜讻转讘 讘讻转讘 讬讚讜 讻讜' 诇讗 讬讻转讘讜 讙讟 讻讜' 讜讛专诪讘"诐 讻转讘 谞砖转转拽 砖讻转讘 讘讻转讘 讬讚讜 砖讬讻转讘讜 讙讟 诇讗砖转讜 讗诐 讚注转讜 诪讬讜砖讘转 注诇讬讜 讻讜转讘讬谉 讜谞讜转谞讬谉 砖讗讬谉 讚讬谉 诪砖转转拽 讻讚讬谉 讛讞专砖 讜讗"讗 讛专讗"砖 讻转讘 讻住讘专讗 专讗砖讜谞讛 注"讻 讜诪讛砖转讗 转讬诪讗 讛诇讗 讛专讗"砖 讙"讻 诪讜讚讛 讘谞砖转转拽 讜诪"诪 讬专讗讛 诇讛讞诪讬专 砖讛专讬 讻讜转讘 讜砖诪讗 讻转讘讜 诇讛讞诪讬专 砖诇讗 讬讜注讬诇 讻转讘 讬讚讜 讗祝 讘讗诇诐 讻"讗 讛专讻谞' 讜讻谉 讘讛讙"讛 诪讬讬诪讜谞讬 讻转讘 注讜讚 讛专讗"砖 讜谞专讗讛 讚讚讜拽讗 诇注谞讬谉 爪讬讜讜讬 讛讘注诇 讛讜讗 讚讘注讬谞谉 砖讬讚讘专 讘驻讬' 砖讬砖诪注讜 拽讜诇讜 讗讘诇 诇注谞讬谉 砖诇讬讞讜转 讛讗砖讛 讻诇 讛讬讻讗 讚拽讬诐 诇谉 砖讛讬讗 专讜爪讛 讘讚讘专 诇讗 讘注讬谞谉 砖诪讬注转 拽讜诇讛 讚讙讘讬 转谉 讙讟 讝讛 诇讗砖转讬 讗诪专讬谞谉 讘驻专拽 拽诪讗 讗诐 讛讬' 讝讻讬' 诇讗砖讛 讻诪讜 诇注讘讚 诇讗 讛讬讜 讬讻讜诇 诇讞讝讜专 讘讜 讜讘讬讘诪讜' 讘砖讬诇讛讬 驻专拽 讛讗砖讛 讙讘讬 诪讝讻讛 讙讟 诇讗砖讛 讘诪拽讜诐 讬讘诐 讗讬 诇讗讜 诪砖讜诐 讚讝讬诪谞讬谉 讚专讞诪讬 诇讬讛 驻讬' 诇讬讘诐 讛讜讬 诪爪讬 诇讝讻讜转 诇讛 讘诇讗 讬讚讬注转讛 讛诇讻讱 讬讻讜诇 讛讗砖讛 诇诪谞讜转 砖诇讬讞 诇拽讘诇讛 讘诪拽讜诐 讗讞专 讜注讚讬诐 讻讜转讘讬谉 讜讞讜转诪讬谉 注诇 驻讬讛 砖讛讗砖' 诪讬谞转讜 诇讛讬讜转 砖诇讬讞 诇拽讘诇讛 讜谞"诇 讚讗讬砖 讜讗砖讛 砖讜讬谉 讘讚讘专 讝讛 讚讙诐 讛讗讬砖 讬讻讜诇 诇诪谞讜转 砖诇讬讞 诇讙专砖 讘诪拽讜诐 讗讞专 讜讗讬谉 爪专讬讱 砖讬砖诪注讜 拽讜诇讜 讜讚讜拽讗 诇注谞讬谉 讻转讬讘转 讛讙讟 讜讞转讬诪' 讛讜讗 讚讘注讬谞谉 砖诪讬注转 拽讜诇讜 注"讻 讜讬驻讛 讻转讘 讚讗讬砖 讜讗砖讛 砖讜讬谉 讗诇讗 砖讞讬诇拽 讘讬谉 讻转讬讘转 讛讙讟 诇砖诇讬讞讜转 讜讗谞讬 诪砖讜讛 讗转 讻讜诇谉 诇讛讻砖讬专 讞讜抓 诪讗讜诪专 讗诪专讜 讜诪砖讜' 讞讜诪专讗 讻讚驻讬专砖' 讜讛讬讻讗 砖讛讘注诇 诪诪谞讛 住讜驻专 砖讘诪拽讜诐 讗讞专 诇讻转讜讘 讜讻谉 注讚讬' 诇讞转讜诐 讗注"驻 砖诇讗 砖诪注讜 诪驻讬讜 讗诐 谞讗诪专 讚讘注讬谞谉 讚讜拽讗 砖讬砖诪注讜 诪驻讬讜 讗讜 谞讬诪讗 讛讬讻讗 砖诪诪谞讛 住讜驻专 诇讛讚讬讗 讘砖诇讬讞讜转 讜诇讗 讘讗讜诪专 讗诪专讜 讚讻"注 诪讜讚讛 讚讻砖专 讘诪讬谞讜讬 讛砖诇讬讞讜转 讜讛"谞 讛专诪讘"谉 讜讛专诪"讛 转诇诪讬讚讜 讞诇拽讜 讘讝讛 讜讝"诇 讛专"谉 讜讛拽砖' 讛专诪讘"谉 讝"诇 讚诪讗谉 讚驻住诇 讘讗讜诪专 讗诪专讜 讗讬 诪砖讜' 诪讬诇讬 诪讗讬 诪讬诇讬 拽讗 诪住讬专 讗讬讛讜 诇砖诇讬讞 讛讗 诇讗讜 诪讬诇讬 诪住专 讗诇讗 讛专讬 讛讜讗 注讜砖讛 砖诇讬讞 砖诇讗 讘驻谞讬讜 讜讻讬 讗讬谉 讗讚诐 注讜砖讛 砖诇讬讞 砖诇讗 讘驻谞讬讜 讜讗转 砖诇讗 讞讬诇拽 专' 讬讜住讬 讘讗讜诪专 讗诪专讜 诪讚注转讻诐 讗讘诇 诇讗 讘注讜砖讛 讗讜转讜 砖诇讬讞 讘讻诇 诪拽讜诐 砖讛讜讗 讛讗 诇讗 诪砖诪注 讛讻讬 讚拽讗诪专讬谞谉 讘讛讚讬讗 驻诇讜谞讬 讜驻诇讜谞讬 讜讬讞转诪讜 讜讻谉 驻讬专砖"讬 讝"诇 诇住讜驻专 驻诇讜谞讬 砖讬讻转讜讘 讜讗讬谉 诇讱 爪讚 讛讬转专 诇讜诪专 诇讗讞专讬诐 诇讻转讜讘 讗诇讗 讛砖讜诪注 诪驻讬讜 讛讜讗 讬讻转讜讘 讜注讜讚 讗讬 住"讚 诪讜讚讛 专' 讬讜住讬 讘诪诪谞讛 讗讜转讜 诇砖诇讬讞 讘诪拽讜诐 砖讛讜讗 谞驻讬拽 诪讬谞讬' 讞讜专讘讛 讘讻讛"讙 讜讛讻讬 诪砖诪注 讘驻讬专拽讬谉 讚诇拽诪谉 讚拽转谞讬 讘讚专' 讬讜住讬 注讚 砖讬砖诪注 拽讜诇讜 砖讗诪专 诇住讜驻专 讻转讜讘 讜转讬专抓 讚砖讗谞讬 讙讟 讚讻讬讜谉 讚讘注讬谞谉 诇砖诪讛 讜讘注讬谞谉 谞诪讬 讜讻转讘 诇讛 讻诇讜' 砖讬讻转讘谞讜 诇讛 讛讘注诇 讜讗讬谉 讛住讜驻专 讜讛注讚讬诐 讘诪拽讜诐 讛讘注诇 讗诇讗 讻砖砖诪注讜 讛诐 诪驻讬讜 讗讘诇 讘砖讗专 讚讘专讬' 注讜砖讛 讗讚诐 砖诇讬讞 砖诇讗 讘驻谞讬讜 诇驻讬讻讱 讬讻讜诇讛 讗砖讛 诇讜诪专 诇驻诇讜谞讬 砖讛讜讗 讘诪讚讬谞转 讛讬诐 讛专讬谞讬 注讜砖讛 讗讜转讜 砖诇讬讞 诇拽讘诇 诇讬 讙讬讟讬 讜讛专诪"讛 讝"诇 转诇诪讬讚讜 讛拽砖讛 注诇讬讜 讗"讻 讚住"诇 诇专' 讬讜住讬 讚讗驻讬诇讜 讘诪诪谞讛 砖诇讬讞 砖诇讗 讘驻谞讬讜 驻住讜诇 讗"讻 诪谞讗 讬讚注讬 讚讟注诪讗 讚专' 讬讜住讬 诪砖讜诐 讚诪讬诇讬 诇讗 诪讬诪住专谉 诇砖诇讬讞 讚诇诪讗 讟注诪讗 讚专' 讬讜住讬 诪砖讜诐 讚讘注讬谞谉 砖讬砖诪注讜 诪驻讬讜 诪诪砖 诇驻讬讻讱 讻转讘 讚诇讗 驻诇讬讙 专' 讬讜住讬 讗诇讗 讘讗讜诪专 讗诪专讜 诪讚注转讻诐 讗讘诇 讘诪诪讜谞' 砖诇讗 讘驻谞讬讜 讻讬 讛讗 讜讚讗讬 诇讗 驻诇讬讙 讜讻转讘 讗"讻 谞驻讬拽 诪讬谞讬' 讞讜专讘讛 讘讻讛"讙 讝讬诪谞讬谉 讚讗诪专 诇讘' 讗诪专讜 诇住讜驻专 诇讻转讜讘 讜诇注讚讜转 诇讞转讜诐 砖讗谞讬 诪诪谞讛 讗讜转诐 砖诇讜讞讬诐 砖讬讞转诪讜 讜诪砖讜诐 讻讬住讜驻讗 讚住讜驻专 诪讞转诪讬 诇讬' 诇讬转讗 讚诇讬讻讗 诇诪讬讞砖 诇讻讬住讜驻讗 讗诇讗 讻砖注讜砖讬谉 讛讚讘专 诪讚注转 注爪诪谉 讗讘诇 讻砖注讜砖讬谉 讛讚讘专 诪讚注转 讛讘注诇 讘讛讗 诇讬' 诇讛讜 讻讬住讜驻讗 讚讗讬谞讛讜 诇讗 注讘讚讬 诪讬讚讬 讗诇讗 讘注诇 讛讜讗 讚注讘讬讚 讜诇讗 谞"诇 讻谉 讚讗"讻 诪讗讬 诪拽砖讜 讜诇讬讞讜砖 讚讬诇诪讗 讗诪专 诇讛讜 讗诪专 诇住讜驻专 讻转讬讘 讜讗转诐 讞转讜诪讜 讜诪砖讜诐 讻讬住讜驻讗 讚住讜驻专 讞讬讬砖讬 讜诪讞转诪讬 诇讬' 讚讛讗 讘讻讛"讙 诇讬讻讗 诇诪讬诪专 诇讻讬住讜驻讗 讚讻讬讜谉 讚讘注诇 讗诪专 诇讛讜 讗转诐 讞转讜诪讜 讛讬讻讗 诇讬讞转诪讜 诇讬' 讛讗 讘注诇 讙讜驻讗 讗诪专 诇讛讜 诇讚讬讚讛讜 讚诇讞转诪讜 讜砖诪讗 讚讻讬讜谉 讚诪"诪 讗讬谞讛讜 讗诪专讬 诇讬' 诇住讜驻专 诇讻转讜讘 诪讻住驻讬 诪讬谞讬' 诪讗讬 讚拽"诇 讝"诇 诇讗 拽砖讛 讗诐 讗讬转讗 讚诪讬诇讬 诪讬诪住专谉 诇砖诇讬讞 讻讬讜谉 砖砖诇讜讞讜 砖诇 讗讚诐 讻诪讜转讜 讻砖住讜驻专 讜注讚讬诐 砖讜诪注讬谉 诪驻讬 讛砖诇讬讞 讛专讬 讛谉 讻讗诇讜 砖诪注讜 诪驻讬 讛讘注诇 讛诇讻讱 注"讻 诪讗讬 讚拽讗 驻住讜诇 诇讬' 专' 讬讜住讬 讘讗讜诪专 讗诪专讜 诪讚注转讻诐 诪砖讜诐 讚诪讬诇讬 诇讗 诪讬诪住专谉 诇砖诇讬讞 讗讘诇 讚注转讬 讗住诪讻转讗 诇讚注转讜 砖讻诇 砖讛讘注诇 诪诪谞' 住讜驻专 讜讛注讚讬诐 砖诇讗 讘驻谞讬讛诐 诪讛谞讬 讜诇讗 驻住讬诇 专' 讬讜住讬 讗诇讗 讘讗讜诪专 讗诪专讜 诪讚注转讻诐 诪砖讜诐 讚诪讬诇讬 诇讗 诪讬诪住专谉 诇砖诇讬讞 讜讻"转 讗"讻 谞驻讬拽 诪讬谞讬' 讞讜专讘讛 讘讻讛"讙 诇讬转讗 讚讗谞谉 诇讗 讞讬讬砖讬谞谉 诪砖讜诐 讻讬住讜驻讗 讚住讜驻专 讬讻讜讜谞讜 诇注砖讜转 砖诇讗 讻讚讬谉 讗诇讗 讻诇 砖讗诪专 诇讛诐 讗诪专讜 讛诐 住讘讜专讬诐 砖讛讚讘专 诪住讜专 诇讛诐 诇砖谞讜转讜 讻诇 诪讛 砖讬专爪讛 讜诪讛 砖讗诪专 诇讛诐 讛讘注诇 驻诇讜谞讬 讜驻诇讜谞讬 讗讬谞讛 讗诇讗 讻诪专讗讛 诪拽讜诐 诇讛诐 讚诪讬诪专 讗诪专讜 讗诐 诇讗 讻谉 诇讗 讗诪专 诇谞讜 讛讘注诇 砖谞诪谞讛 讗谞讞谞讜 砖诇讜讞讬' 讜诇讗 讛讜讗 诪讬谞谉 讗"讜 诇专爪讜谞讬谞讜 讛讚讘专 诪住讜专 讜诪砖讜' 讻讬住讜驻讗 讚住讜驻专 诪讞转诪讬' 讗讘诇 讘诪诪谞讛 住讜驻专 讜注讚讬诐 诪讚注转讜 诇讬讻讗 诇诪讬讞砖 诇讞讜专讘讛 砖讛专讬 讗讬谉 诇讛诐 诪拽讜诐 诇讟注讜转 讜诪砖讜诐 讻讬住讜驻讗 诇讗 讬注讬讚讜 砖拽专 诇讛专讘讜转 诪诪讝专讬诐 讘讬砖专讗诇 注"讻 讜讛谞讛 讛拽讗专"讜 讻转讜讘 诇讛讞诪讬专 讻讚注转 讛专诪讘"谉 砖讛专砖讘"讗 讛讘讬讗 讗讜转讜 讜诇讗 谞讞诇拽 注诇讬讜 讜讻转讘 注讜讚 讜讝"诇 讙诐 诪转讜讱 讚讘专讬 讛专讗"砖 诪砖诪注 讚讻讚讘专讬 讛专诪讘"谉 住"诇 砖讛专讬 讻转讘 讘住"驻 讛转拽讘诇 讜谞专讗讛 讚讚讜拽讗 诇注谞讬谉 爪讬讜讜讬 讛讘注诇 讛讜讗 讚讘注讬谞谉 砖讬讚讘专 讘驻讬讜 讜讬砖诪注讜 拽讜诇讜 讗讘诇 诇注谞讬谉 砖诇讬讞讜转 讛讗砖讛 讻诇 讛讬讻讗 讚拽讬诐 诇谉 砖讛讬讗 专爪转讛 讘讚讘专 诇讗 讘注讬 砖诪讬注转 拽讜诇 注讻"诇 讛专讬 讚谞拽讟 讘讛讚讬讗 砖讬讚讘专 讘驻讬讜 讜讬砖诪注讜 讘拽讜诇讜 讜讗讜诇讬 诇讛专诪"讛 讜讛专"谉 讻讬 讚讬讘专 讘驻讬讜 住讙讬 讗驻讬' 诇讗 讬砖诪注 拽讜诇讜 讙诐 诪转讜讱 讚讘专讬 讛专"谉 砖讻转讘 讝讛 谞"诇 讗驻砖专 诇讚讜谉 讚诇讛诇讻讛 讗诪专讛 讜诇讗 诇诪注砖讛 注"讻. 讜讗谞讬 讗讜诪专 讚诪讗讞专 诪谉 讛讚讬谉 讗祝 讗讜诪专 讗诪专讜 讻砖专 讻诪讜 砖讻转讘转讬 讗诇讗 砖讛讞诪讬专讜 讘讚讘专 注诇 驻讬 驻讬' 专"讞 讛讘讜 讚诇讗 诇讜住讬祝 注诇讬讜 讜讗谞讜 讗讬谉 诇谞讜 讗诇讗 诪讛 砖讗诪专讜 讞讻诪讬' 诇驻住讜诇 讘讗讜诪专 讗诪专讜 讜诇讗 讘诪诪谞讛 砖诇讬讞 讻讬 讞讬诇讜拽 讙讚讜诇 讘讬谞讬讛谉 讻诪讜 砖讛讻专讬注 讛专"谉 讚诇砖讜谉 讗讜诪专 讗诪专讜 诇讗 诪砖诪注 讗诇讗 讻驻讬' 讛专"谉 砖转讜诇讛 讘讚注转谉 讚讗诇"讻 讛"诇 诇讞诇拽 专' 讬讜住讬 讗祝 讘诪讝讻讬专 讛住讜驻专 讜讛注讚讬诐 讻"砖 砖诇讗 砖诪注讜 诪驻讬讜 讗诇讗 讚讜讜拽讗 讻讚驻专讬' 讘讗讜诪专 诇讛诐 讗诪专讜 诇驻诇讜谞讬 讜驻诇讜谞讬 讗讘诇 诇讗 讘诪诪谞讛 讜诪讚讘专讬 讛专讗"砖 砖讛讘讬讗 讗讬谉 讻讗谉 讚拽讚讜拽 讻诇诇 讚诇讗 讘注讬 诇讜诪专 讚诇讗 诪讛谞讬 砖讜诐 爪讬讜讜讬 注讚 砖讬砖诪注讜 诪驻讬讜 讻"讗 讘讗讜诪专 讗诪专讜 讗讘诇 讘诪诪谞讛 砖诇讬讞 讙诪讜专 诇讻转讬讘转 讛讙讟 讜诇讞转诪讛讜 讗驻砖专 讚讛讜讬 讻砖诪注讜 诪驻讬讜 讻诪讜 砖诇讬讞讜转 讛讙讟 讗讘诇 诪住讜祝 讚讘专讬 讛专讗"砖 讬砖 专讗讬讬' 砖住"诇 讻讚讘专讬 讛专诪讘"谉 砖讻转讘 讚讗讬谉 讞讬诇讜拽 讘讬谉 讗讬砖 诇讗砖讛 讜讗祝 讘讗讬砖 讬讻讜诇 诇注砖讜转 砖诇讬讞 讘诪拽讜诐 讗讞专 讜诇讗 讘注讬 砖诪讬注转 拽讜诇讜 讻"讗 讘讻转讬讘转 讛住讜驻专 讜讞转讬诪转 讛注讚讬诐 讜讛讬讬谞讜 诪诪砖 讻讚讘专讬 讛专诪讘"谉 讜诪"诪 讗驻砖专 讗祝 砖讛专讗"砖 讻转讘 讻谉 讛讬讬谞讜 诇讚注转 讛专讬"祝 讚驻讜住诇 讘讗讜诪专 讗诪专讜 诪"讛 讬砖 诇讛讞诪讬专 讜诇讗住讜专 讘讻诇 注谞讬谉 讗讘诇 诇驻讬 诪讛 砖讻转讘转讬 讚讗讜诪专 讗诪专讜 讻砖专 讘砖注转 讛讚讞拽 讬砖 诇住诪讜讱 讗讚讘专讬 讛专诪"讛 讜讛专"谉 讜诇讛讻砖讬专 讛讙讟 讜诇讬转谉 诇讛 讗祝 诇讻转讞诇讛 讛谞专讗讛 讘注讬谞讬 讻转讘转讬:


诪转谞讬转讬谉 讗诪专 诇注砖专讛 讻转讘讜 讙讟 诇讗砖转讬 讗讞讚 讻讜转讘 讜砖谞讬诐 讞讜转诪讬谉 讻讜诇讻诐 讻转讘讜 讗讞讚 讻讜转讘 讜讻讜诇诐 讞讜转诪讬谉 诇驻讬讻讱 讗诐 诪转 讗讞讚 诪讛谉 讛专讬 讛讙讟 讘讟诇 讜诇注讬诇 讘驻专' 讘' 住讬' 住"讗 讻转讘转讬 讚砖谞讬诐 诪砖讜诐 注讚讬诐 讜讗讬谞讱 诪砖讜诐 转谞讗讬 讜讻"诪 诇拽专讜讘 讜驻住讜诇 讻讜' 讜诪住讬拽 转"专 讗诪专 诇注砖专讛 讻转讘讜 讙讟 诇讗砖转讬 讗讞讚 讻讜转讘 注"讬 讻讜诇诐 讻讜诇讻诐 讻转讘讜 讗讞讚 讻讜转讘 讘诪注诪讚 讻讜诇诐 讛讜诇讬讻讜 讙讟 诇讗砖转讬 讗讞讚 诪讜诇讬讱 注"讬 讻讜诇诐 讻讜诇讻诐 讛讜诇讬讻讜 讗讞讚 诪讜诇讬讱 讘诪注诪讚 讻讜诇诐 讜讗"讻 诪砖诪注 诪讛讗 讚讻讜诇讻诐 讻转讜讘讜 诇讗 讘注讬谞谉 讗诇讗 砖讗讞讚 讻讜转讘 讘诪注诪讚 讻讜诇谉 讗讘诇 诇注谞讬谉 讞转讬诪讛 住讙讬 讘砖谞讬诐 诪讛谉 讜讘诪转谞讬' 拽讗诪专 讚讻讜诇谉 讞讜转诪讬谉 讜讘注"讻 爪"诇 讚诪转谞讬转讬谉 诪讬转谞讬 讘讟注讜转 讜讻讜诇讻诐 讞转讜诪讜 讛讜讗 讗讜 讞住专 诪讬诇转 讞转讜诪讜 讜讛"诇 诇诪讬诪专 讻讜诇讻诐 讻转讜讘讜 讜讞转讜诪讜 讜讻谉 诪砖诪注 诇讛讚讬讗 诪讚讘专讬 讛专诪讘"诐 讜讛讟讜专 讜诪住讬拽 讗讬讘注讬' 诇讛讜 诪谞讛 讗讜转谉 诪讛讜 专讘 讛讜谞讗 讗诪专 诪谞讛 讗讬谞讜 讻讻讜诇讻诐 专' 讬讜讞谞谉 诪砖讜诐 专' 讗诇讬注讝专 讚诪谉 专讜诪讛 讗诪专 诪谞讛 讛专讬 讛讜讗 讻讻讜诇讻诐 讗诪专 专讘 驻驻讗 讜诇讗 驻诇讬讙讬 讛讗 讚诪谞讛 讻讜诇讛讜 讛讗 讚诪谞讛 诪拽爪转讬讬讛讜 讗诪专讬 诇讛 诇讛讗讬 讙讬住讗 讗"讻 讗讻讜诇讛讜 拽驻讬讚 诪谞讛 诪拽爪转讬讬讛讜 砖诇讗 拽驻讬讚 讗诇讗 诪讻讜讜谉 诇诪注讜讟讬 讛砖讗专 砖诇讗 谞诪谞讜 诇讻诇 讛谞讬 诪讻讜讜谉 讜诇讗 砖讬讞转诪讜 讻讜诇谉 讻讬讜谉 讚诇讗 诪谞讛 诇讻讜诇讛讜 讛讜讘专专 砖讟讜专讞 讛讚讘专 注诇讬讜 讜讞讚诇 诇讜 诪讚注转讜 讛专讗砖讜谞讛 讜讗驻讬' 讛诪谞讜讬讬谉 讗讬谞谉 爪专讬讻讬谉 诇讞转讜诐 讗诇讗 诪拽爪转谉 讚讛讬讬谞讜 砖谞讬诐 讜讗诪专讬 诇讛 诇讛讗讬 讙讬住讗 诪谞讛 诪拽爪转谉 讙诇讬 讚注转讬' 讚讗讛谞讬 拽驻讬讚 讜爪专讬讻讬谉 讻诇 诪谞讜讬诐 诇讞转讜诐 诪谞讛 讻讜诇谉 讻讬讜谉 讚诇讗 讗诪专 讻讜诇讻诐 诇讗 讛拽驻讬讚 讗诇讗 诇讜诪专 讘驻谞讬 诪谞讬谉 讝讛 讜诇讗 砖讬讞转诪讜 讻讜诇诐 讜讻转讘 讛专讗"砖 讛诇讻讱 讘讻诇 注谞讬谉 讛讜讬 诪谞讛 讻讻讜诇讻诐 讜讛谞讛 讛诇砖讜谉 诇讻讗讜专讛 诪诪砖 讻讻讜诇讻诐 讜爪专讬讱 砖讬讻转讘讜 讻讜诇诐 讗祝 讗讜转诐 砖诇讗 诪谞讛 诪讛 砖诪谞讛 诪拽爪转谉 讘讗 诇讛讜讚讬注 砖讚拽讚拽 注诇 讛讞转讜诪讬诐 砖讛讬讜 讛专讘讛 讜诇讗 砖讬讞转诪讜 砖谞讬诐 诪讛诐 讜讛讗 砖诇讗 诪谞讛 讻讜诇讛讜 讗讟讜 讻讬 专讜讻诇讗 诇讬讝诇 讜诇讬诪谞讬' 讗讘诇 讗讬谉 讝讛 诪谉 讛住讘专讗 讜讙诐 讛诇"诇 讻讜诇讻诐 讘砖诇诪讗 讗诐 诪谞讛 讻讜诇诐 讘讗 诇驻专砖 讚讘专讬讜 讘讗专讬讻讜转 讜诇讘讗专 讛讬讟讘 讗讘诇 讘诪谞' 诪拽爪转谉 讗讬 讛讜讛 讚注转讜 讗讻讜诇讛讜 讛诇"诇 讻讜诇讻诐 讜注讬拽专 讻驻讬专砖 专砖"讬 讚讻诇 讛诪谞讜讬讬谉 拽讗诪专 讜诪住讬拽 讗转拽讬谉 专讘 讬讛讜讚讗 讘讙讬讟讗 讚讻讜诇讻诐 驻讬' 讘讙讟 砖讗讚诐 讗讜诪专 讘诪注诪讚 专讘讬诐 讜讬砖 诇讞讜砖 砖诪讗 讬讗诪专 诇讻讜诇讻诐 讗讬讻讜讬谉 讜诇讗 讬讞转诪讜 讻讜诇诐 讜谞诪爪讗 讛讙讟 讘讟诇 讛转拽讬谉 讻转讘讜 讗讜 讻讜诇讻诐 讗讜 讻诇 讞讚 讜讞讚 诪谞讻讜谉 讞转讜诪讜 讗讜 讻讜诇讻讜谉 讗讜 讻诇 转专讬 诪谞讻讜谉 讗讜讘讬诇讜 讗讜 讻讜诇讻讜谉 讗讜 讻诇 讞讚 讜讞讚 诪谞讻讜谉 讗诪专 专讘讗 讝讬诪谞讬谉 讚讙讗讬讝 诇讬' 诇讚讬讘讜专讬' 讜讗诪专 讻讜诇讻讜谉 讜诇讗 讗诪专 讻诇 讞讚 讜讞讚 诪谞讻讜谉 讜讗转讗 诇讗讬驻住讜诇讬 讚砖诪讗 诇讗 讬讛讗 讗讞讚 讘诪注诪讚 讻转讬讘转讜 讗讜 诇讗 讬讞转诪讜 讻讜诇诐 讗诇讗 讗诪专 专讘讗 讻转讜讘讜 讻诇 讞讚 诪谞讻讜谉 讞转讜诪讜 讻诇 转专讬 诪谞讻讜谉 讗讜讘讬诇讜 讻诇 讞讚 诪谞讻讜谉 讜讻转讘 讛讟讜专 讜讝"诇 驻讬专砖"讬 转拽谞讜 讞讻诪讬诐 讘讙讟 砖讗讚诐 诪爪讜讛 诇讻转讜讘 讘诪注诪讚 专讘讬诐 砖讬讻转讘讜 讘驻讬专讜砖 砖讻讱 讗诪专 讻转讘讜 诇讗讞讚 诪讻诐 砖诇讗 讬讟注讜 诇讜诪专 砖爪讜讛 诇讻讜诇谉 讜诪砖诪注 诪讚讘专讬讜 砖驻讬专砖 砖讻讱 讗诪专 讗驻讬' 讗诪专 住转诐 讜砖讗专 诪驻专砖讬' 驻讬专砖讜 砖转讬拽谞讜 砖讬驻专砖 讚讘专讬讜 讜诪讬讛讜 讻转讘 讙讗讜谉 讗驻讬' 讘转专 转拽谞讛 讗讬 讗诪专 住转诐 讜诇讗 讗诪专 讻讜诇讻诐 讻砖专 讗注"驻 砖讗诪专 讘诪注诪讚 讻讜诇诐 注"讻 讜讻谉 驻讬专砖 讛专诪讘"诐 砖转讬拽谞讜 砖讬讗诪专 讻谉 讜' 讬专讜讞诐 讻转讘 讜讛砖转讗 转拽讬谞讜 专讘谞谉 讚讙讬讟讗 砖讗诐 讗诪专 讻讜诇讻诐 讻转讜讘讜 砖专"诇 砖讜诐 讗讞讚 诪讛诐 讜讻谉 讗诪专 讻讜诇讻诐 讞转讜诪讜 砖专"诇 砖谞讬诐 诪讻诐 讻讜' 注讬讬谉 讘讘"讬 住讬' 拽"讱 砖讬讬砖讘 讚讘专讬 专"讬 拽爪转 讜讞诇讬诇讛 诇驻专砖 讻谉 砖转拽谞讜 专讘谞谉 诇讛讻砖讬专 讙讟 驻住讜诇 砖诇讗 谞讻转讘 讗讜 谞讞转诐 讻诪讜 砖爪讜讛 讛讘注诇 讻转讘 讛专诪讘"诐 讛讬讻讗 砖诪谞讗诐 讘讬谉 砖诪谞讗谉 讻讜诇谉 讘讬谉 砖诪谞讗谉 诪拽爪转谉 讜讗诪专 诇讛诐 讞转讜诪讜 讛"诇 讻讗讜诪专 讻讜诇讻诐 讞转讜诪讜 讜讗讞专 讻讱 讻转讘 诪转 讗讞讚 诪讛谉 拽讜讚诐 讛讞转讬诪讜' 讛专讬 讛讙讟 讘讟诇 讜讬砖 诇转诪讜讛 讜讗诪讗讬 讜讛讜讗 诪谞' 住驻讬拽讗 讛讜讬 讜讗讬谉 诇讚讞讜转 讜诇讜诪专 讚诪转 讗讞讚 诇讗 拽讗讬 讗诇讗 讗讗讜诪专 讻讜诇讻诐 讘讛讚讬讗 讚诇讬砖谞讗 讚诪转谞讬' 讛讜讗 讜诇讗 拽讗讬 讗诇讗 讗诪专 讘讛讚讬讗 讚讗讬谉 讝讛 讘诪砖诪注 砖讻讬讜谉 砖讻转讘 讚诪谞' 讛讜讬 讻讗讜诪专 讻讜诇讻诐 讜讗驻砖专 讚讟注诪讗 讚讛专诪讘"诐 诪砖讜' 讘讬专讜砖诇诪讬 讗诪专讜 讛诪讜谞' 讛专讬 讛讜讗 讻讗讜诪专 讻讜诇讻诐 讜诇讗 讞讬诇拽讜 讘讬谉 诪谞讛 讻讜诇诐 诇诪谞' 诪拽爪转谉 讜讗注"讙 讚专讘 驻驻讗 诪驻诇讬讙 讘讬谞讬讬讛讜 讘谞讬 诪注专讘讗 讛讜讜 讘拽讬讗讬 讘讚讘专讬 专' 讬讜讞谞谉 讟驻讬 诪专讘 驻驻讗 注讻"诇 讘"讬 注"讻. 讜诇讬 谞专讗讛 讗讙讘 砖讬讟驻讗 砖讗诪专 讛讙讟 讘讟诇 讗讻讜诇讛讜 讜注讬拽专讜 拽讗讬 讗讻讜诇讻诐 讗讘诇 讞诇讬诇讛 诇讛拽诇 讜诇讜诪专 砖讗讬谞讛 诪讙讜专砖' 讻诇诇 讜转讛讗 诪讜转专转 诇讛转讬讬讘诐 讗讜 拽讘诇讛 拽讬讚讜砖讬谉 诪讗讞专 诇讛转讬专' 讘诇讗 讙讟 讜诇讜诪专 砖讗讬谞讜 讙讟 讻诇诇 讜讛拽讬讚讜砖讬谉 诇讗 讞诇讜 讻诇诇. 讻转讘 讛专讗"砖 讘转砖讜讘讛 讜讝"诇 注诇 讙讟 砖谞讬转谉 讘驻谞讬 注讚讬诐 砖讗讬谞诐 讬讜讚注讬诐 讘讟讬讘 讙讬讟讬谉 讚注 讻讬 讛讚讘专 拽砖讛 诪讗讜讚 讻讬 诪专讘讬诐 诪诪讝专讬诐 讘讬砖专讗诇 讜讗诐 讘讗谞讜 诇驻住讜诇 诇诪驻专注 拽砖讛 讛讚讘专 诪讗讜讚 讗讘诇 诪讻讗谉 讜诇讛讘讗 讟讜讘 诇驻专住诐 讜诇讛讻专讬讝 砖讗诇 讬砖转讚诇 讗讚诐 讘谞转讬谞转讜 讗诇讗 讛讘拽讬讗讬诐 讘讛诐 注讻"诇:

